താരപ്പൊലിമയും ആഡംബര ജീവിതവും പുറമേക്കു മാത്രമോ? ശ്രീദേവി കടുത്ത സാമ്പത്തിക പ്രതിസന്ധിയില് ആയിരുന്നെന്ന് അമ്മാവന്റെ വെളിപ്പെടുത്തല്; ഭര്‍ത്താവ് ബോണി കപൂര് എല്ലാം വിറ്റുതുലച്ചു; ആ വിവാഹത്തിനും താല്‍പര്യം ഉണ്ടായിരുന്നില്ല\nശ്രീദേവിയും ബോണികപൂറും ഗുരുതരമായ സാമ്പത്തിക പ്രതിസന്ധിയിലായിരുന്നുവെന്ന് അമ്മാവന്‍റെ വെളിപ്പെടുത്തല്. സാമ്പത്തിക പ്രതിസന്ധി രൂക്ഷമായതോടെയാണ് അവർ സിനിമയിലേയ്ക്ക് മടങ്ങി വന്നതെന്നും അദ്ദേഹം പറഞ്ഞു. സുന്ദരമായ മുഖം, പ്രതിഭ, വലിയ പ്രശ്‌നങ്ങളൊന്നുമില്ലാത്ത കുടുംബം, രണ്ട് സുന്ദരികളായ പെണ്‍മക്കള്… അങ്ങനെ നോക്കുമ്പോള് പുറത്തു നിന്നുളളവര്‍ക്ക് എല്ലാം തികഞ്ഞൊരു ജീവിതമായിരുന്നു ശ്രീദേവിയുടേത്. ശരിക്കും ശ്രീദേവിക്ക് അങ്ങനെയൊരു സന്തോഷകരമായ ജീവിതമായിരുന്നുവോ…? ശ്രീദേവിയുടെ ജീവിതത്തെ കുറിച്ച് അമ്മാവൻ വേണുഗോപാല് റെഡ്ഡി നടത്തിയ വെളിപ്പെടുത്തലുകള് ആരാധകരെയും സിനിമാലോകത്തെയും അമ്പരപ്പിക്കുന്നു.\nബോണികപൂറുമായുളള വിവാഹത്തിന് ശ്രീദേവിയുടെ അമ്മയ്ക്ക് യാതൊരു വിധത്തിലുളള താത്പര്യവും ഉണ്ടായിരുന്നില്ല. വിവാഹിതനായ ബോണിക്ക് ശ്രീദേവിയുടെ വീട്ടിൽ മികച്ച സ്വീകരണം ഒരു അവസരത്തിലും ലഭിച്ചിരുന്നില്ല. വിവാഹിതനായ ഒരാൾക്ക് തന്റ മകളെ വിവാഹം ചെയ്തു കൊടുക്കുന്നതിനോട് യഥാസ്ഥിതികയായ ആ അമ്മയ്ക്ക് ഒരു തരത്തിലും യോജിക്കാൻ കഴിയുമായിരുന്നില്ല. ശ്രീദേവിയും ബോണികപൂറും നിരവധി സാമ്പത്തിക പ്രതിസന്ധിയിലായിരുന്നു. നിർമ്മാതാവെന്ന നിലയിൽ ബോണി കപൂറിന് വൻ ബാധ്യതകൾ ഉണ്ടായിരുന്നു. ചില ചിത്രങ്ങൾ അടിക്കടി പരാജയപ്പെട്ടത് അദ്ദേഹത്തെ വല്ലാതെ വലച്ചു. പുറത്തിറങ്ങാത്ത ചിത്രത്തിനു വേണ്ടി ശ്രീദേവിയുടെ പേരിലുണ്ടായിരുന്ന കോടിക്കണക്കിന് രൂപ വിലവരുന്ന വസ്തുവകകൾ നിസാര വിലയ്ക്ക് വിറ്റ് തുലച്ചു. അത് അവരെ വല്ലാതെ വിഷമിപ്പിച്ചിരുന്നതായും വേണുഗോപാൽ റെഡ്ഡി പറഞ്ഞു.\nസൗന്ദര്യ സംരക്ഷണത്തിനായി അവർ ശസ്ത്രകിയയ്ക്ക് വിധേയയായിരുന്നുവെന്നത് നിഷേധിക്കാനാവാത്ത യഥാർത്ഥമാണ്. മൂക്കിന്റെ ഭംഗി കൂട്ടാനായി അമേരിക്കയിലായിരുന്നു ശ്രീദേവി സർജറി ചെയ്തിരുന്നത്. ശ്രീദേവിയുടെ അമ്മയുമായി സംസാരിക്കുമ്പോഴാണ് തങ്ങൾ ഇത്തരം കാര്യങ്ങൾ മനസ്സാലിക്കിയത്. മക്കളുടെ ഭാവിയെക്കുറിച്ചോർത്ത് ആശങ്കപ്പെ‌ട്ടിരുന്ന അമ്മയായിരുന്നു ശ്രീദേവിയെന്നും അദ്ദേഹം പറയുന്നു. ബോണി പൂർണ ആരോഗ്യവാനല്ലെന്നും അതിനാൽ മക്കളുടെ ഭാവിയിൽ ആശങ്കയുണ്ടെന്നുമാണ് ശ്രീദേവി പറഞ്ഞിരുന്നതെന്നാണ് അമ്മാവന്റെ വാദം. അകമേ വിഷമങ്ങളെല്ലാം ഒതുക്കിവച്ച് പുറമെ പുഞ്ചിരിയുമായി നടക്കുകയായിരുന്നു അവർ.\nശ്രീദേവിയ്ക്കും ബോണി കപൂറിന് സാമ്പത്തിക പ്രതിസന്ധികൾ ഉണ്ടായിരുന്നുവെന്ന് രാം ഗോപാൽ വർമ്മയും തുറന്നു പറഞ്ഞിരുന്നു. ശ്രീദേവിയുടെ അമ്മയ്ക്കുണ്ടായിരുന്ന മാനസിക പ്രശ്നങ്ങളും സ്വത്തിനു വേണ്ടി സഹോദരി ശ്രീലത ശ്രീദേവിക്കെതിരെ കേസിനു പോയതും ബോണി കപൂറിന്റെ അമ്മയിൽ നിന്ന് ശ്രിദേവിയ്ക്ക് സഹിക്കേണ്ടി വന്ന അധിക്ഷേപങ്ങളെ കുറിച്ചും രാം ഗോപാൽ വർമ്മ തുറന്നു പറഞ്ഞിരുന്നു.\nശ്രീദവേയുടെ മരണം സ്വന്തം അമ്മാവൻ തന്നെ മുതലെടുക്കുന്നുവെന്ന വിമർശനം സമൂഹമാധ്യമങ്ങളിൽ വേണുഗോപാൽ റെഡ്ഡിക്കെതിരെ ഉയർന്നുവെങ്കിലും പ്രിയനടിയെക്കുറിച്ചുള്ള വെളിപ്പെ‌ടുത്തലുകൾ തള്ളാനും കൊള്ളാനും വയ്യാതെയിരിക്കുകയാണ് ആരാധകവൃന്ദം. ഈ വിഷയത്തിൽ കപൂർ കുടുംബം ഇതുവരെയും പ്രതികരിച്ചിട്ടുമില്ല. മറിച്ച് അധികനാൾ കഴിയുംമുമ്പെ നടിയുടെ സ്വകാര്യജീവിതം സംബന്ധിച്ച പരാമർശങ്ങൾ പരസ്യമാക്കിയതിനെതിരെ വിമർശിക്കുന്നവരുമുണ്ട്.


ഇന്ന് ഹനുമദ് ജയന്തി\nWeb Desk Apr 11, 2017, 07:52 am IST\nജിതേന്ദ്രിയം ബുദ്ധിമതാം വരിഷ്ടം\nശ്രീരാമദൂതം ശിരസാ നമാമി ”\nഇന്ന് ചൈത്രമാസത്തിലെ ശുക്ലപക്ഷ പൗർണമി. ഹിന്ദു വിശ്വാസമനുസരിച്ച് ശ്രീരാമഭക്തനായ ആഞ്ജനേയസ്വാമികളുടെ ജന്മദിനമാണിന്ന്. ശ്രീരാമന്റെ യഥാർത്ഥ സുഹൃത്തും ഭക്തനുമായി അറിയപ്പെടുന്ന ശ്രീഹനുമാൻ ചിരഞ്ജീവിയാണെന്നാണ് ഐതിഹ്യം.\nശ്രീരാമചന്ദ്രൻ ലക്ഷ്മണനോട് ഹനുമാനെപ്പറ്റി പറയുന്നത് അദ്ധ്യാത്മരാമായണത്തിൽ വിവരിക്കുന്നത് ഇങ്ങനെയാണ്.\nരാമായണത്തിലെ ഏറ്റവും പ്രധാന കഥാപാത്രമാണ് ഹനുമാൻ. സമുദ്രം ചാടിക്കടന്ന് ലങ്കയിലെത്തി സീതയെ കണ്ടുപിടിച്ച് ശ്രീരാമസന്ദേശം നൽകിയത് ഹനുമാനാണ്. തുടർന്ന് ശ്രീരാമദൂതൻ ലങ്കയിലെത്തിയെന്നറിയിക്കാൻ ലങ്കയിലെ രമ്യഹർമ്മ്യങ്ങൾ ചുട്ടു ഭസ്മമാക്കിയതും രാവണപുത്രൻ അക്ഷകുമാരനെ വധിച്ചതും ഇതേ ഹനുമാൻ തന്നെ.\nരാമ രാവണ യുദ്ധ സമയത്ത് ഇന്ദ്രജിത്തിന്റെ ബ്രഹ്മാസ്ത്രമേറ്റ് എല്ലാവരും ബോധരഹിതരായപ്പോൾ ഋശ്യമൂകാചലമേറി മൃതസഞ്ജീവനി എത്തിച്ചതും ശ്രീഹനുമാനാണ്. ശ്രീരാമനാമം ലോകത്ത് നിലനിൽക്കുന്നിടത്തോളം ചിരഞ്ജീവിയായി കഴിയാൻ അനുവാദം നേടിയ അഞ്ജനാപുത്രൻ ഭക്തജനലക്ഷങ്ങളുടെ ഹൃദയത്തിൽ ആരാധനാ മൂർത്തിയായി ഇന്നും ജീവിക്കുന്നു.


ഡല്‍ഹിയാണ് ഞങ്ങളുടെ തലസ്ഥാനം – ബഷീര് വള്ളിക്കുന്ന് - Boolokam\nHome Columns Criticism ഡല്‍ഹിയാണ് ഞങ്ങളുടെ തലസ്ഥാനം – ബഷീര് വള്ളിക്കുന്ന്\nഎഴുപതില് അറുപത്തിയേഴ് സീറ്റുകള്. ആം ആദ്മി പാര്‍ട്ടിയുടെ കടുത്ത ആരാധകന്റെ ഭ്രാന്തമായ സ്വപ്നങ്ങളില് പോലും ഇത്തരമൊരു വിജയം കടന്നു വന്നിട്ടുണ്ടാകില്ല. ഡല്‍ഹിയിലെ ഒരു കോടി കോടി മുപ്പത് ലക്ഷം ജനങ്ങള് ഉത്തേജിപ്പിച്ചിരിക്കുന്നത് ഈ രാജ്യത്തെ നൂറ്റി ഇരുപത്തിയാറ് കോടി ജനങ്ങളുടെ പ്രതീക്ഷകളെയാണ്. ഉപരി വര്‍ഗത്തിനും മധ്യവര്‍ഗത്തിനും താഴെ നിസ്സഹായനായി നോക്കി നില്‌ക്കേണ്ടവനല്ല ആം ആദ്മിയെന്നും അവനും ഒരു ഉയിര്‍ത്തെഴുന്നേല്പ്പ് സാധ്യമാണെന്നും ഡല്‍ഹി വിളിച്ചു പറയുന്നു. ഉപരി വര്‍ഗം, മധ്യ വര്‍ഗം, അടിസ്ഥാന വര്‍ഗം എന്നീ മൂന്ന് തട്ടുകളില് ഒരു ഭരണാധികാരിക്ക് ആരോടാണ് കൂടുതല് പ്രതിബദ്ധത വേണ്ടതെന്ന് തിരിച്ചറിയുന്ന രാഷ്ട്രീയമാണ് കേജരി വാള് മുന്നോട്ട് വെച്ചത്. അതിശക്തമായ മോഡി തരംഗത്തിനിടയിലും ഡല്‍ഹിയിലെ ജനങ്ങള് തിരിച്ചറിഞ്ഞത് ആ രാഷ്ട്രീയമാണ്\nഭരിക്കുന്ന ആളുടെ നെഞ്ചളവോ ഇട്ടിരിക്കുന്ന കോട്ടിന്റെ വിലയോ അടിസ്ഥാന വര്‍ഗത്തെ സംബന്ധിച്ചിടത്തോളം ഒരു വിഷയമല്ല. ടി വി യിലൂടെ കേള്‍ക്കുന്ന പ്രധാനമന്ത്രിയുടെ എമണ്ടന് പ്രസംഗങ്ങളും അവരെ സംബന്ധിച്ചിടത്തോളം സൂപ്പര് താര സിനിമകളിലെ ഡയലോഗുകള്‍ക്ക് സമാനമാണ്. അവരുടെ പ്രശ്‌നം അവരുടെ ജീവിതമാണ്. പകച്ചു നില്ക്കുന്ന ജീവിത യാഥാര്‍ത്ഥ്യങ്ങളാണ്. അരവിന്ദ് കേജരിവാള് ഡല്‍ഹി ഭരിച്ച നാല്പത്തിയൊമ്പത് ദിവസങ്ങളില് അവരുടെ അടിസ്ഥാന പ്രശ്‌നങ്ങളിലേക്കാണ് അദ്ദേഹം ആദ്യമായി ശ്രദ്ധ തിരിച്ചത്. വെള്ളം, വൈദ്യുതി, ഗ്യാസ് കണക്ഷന് തുടങ്ങിയ പ്രശ്‌നങ്ങളായിരുന്നു അദ്ദേഹത്തിന്റെ അജണ്ടയെ മുന്നോട്ടു നയിച്ചത്. കേന്ദ്രം ഭരിക്കുന്ന മോഡിയുടെ അജണ്ടകള് കഴിഞ്ഞ ഒമ്പത് മാസമായി ഡല്‍ഹിക്കാര് കാണുന്നുണ്ട്. അംബാനിയും അഡാണിയും അത്യധികം സംപ്തൃതരായി ചിരിച്ചു നടക്കുന്നത് അവര് കേള്‍ക്കുന്നുണ്ട്. എണ്ണക്കമ്പനികളുടേയും ബഹുരാഷ്ട്ര കുത്തകകളുടേയും കൂട്ടച്ചിരികള് അധികാരത്തിന്റെ ഇടനാഴികകളില് നിന്ന് ഉയരുന്നത് അവര് അറിയുന്നുണ്ട്. നൂറ് ദിവസത്തിനുള്ളില് ഇന്ത്യക്ക് പുറത്തുള്ള കള്ളപ്പണം മുഴുവന് തിരിച്ചെത്തിക്കും എന്ന് വാഗ്ദാനം ചെയ്ത് വോട്ട് വാങ്ങിയവര് നൂറല്ല, ഇരുന്നൂറ്റി അമ്പത് നാളുകള് പിന്നിട്ടിട്ടും ഈ വിഷയത്തില് ചെറുവിരല് അനക്കിയിട്ടില്ല. കള്ളപ്പണക്കാരുടെ പട്ടിക പത്രങ്ങള് പുറത്ത് വിട്ടിട്ടും നീണ്ട മൗനത്തിലാണ് ഭരണകൂടം. ഇതെല്ലാം കണ്ടും അറിഞ്ഞും മനസ്സ് മടുത്ത സാധാരണക്കാര്‍ക്ക് പ്രതികരിക്കാന് കേജരിവാള് ഒരവസവരം നല്കി. അതവര് അതിമനോഹരമായി ഉപയോഗപ്പെടുത്തി.\nഅധികാരം മണത്തപ്പോള് മറുകണ്ടം ചാടിയ കിരണ് ബേദിയെന്ന അവസരവാദിക്ക് കിട്ടിയ അടി എല്ലാ ഓപ്പര്‍ച്യൂണിസ്റ്റുകള്‍ക്കും ഒരു പാഠവുമാണ്. ‘ജാങ്കോ… നീ അറിഞ്ഞാ .. ഞാന് പെട്ടു’ എന്ന കോമഡി ഡയലോഗാണ് കിരണ്‍ബേദി ഇപ്പോള് മനസ്സില് പറയുന്നുണ്ടാകുക. ബി ജെ പിയുടെ പതനം ഇത്ര ദയനീയമാക്കിയത് കിരണ്‍ബേദിയുടെ വരവോട് കൂടിയാണെന്ന് കാണാന് കഴിയും. അഴിമതി വിരുദ്ധ രാഷ്ട്രീയത്തിന്റെയും അടിസ്ഥാന വര്‍ഗ്ഗ മുന്നേറ്റത്തിന്റെയും അതിശക്തമായ പ്ലാറ്റ്‌ഫോമില് നിന്നാണ് ഫാസിസ്റ്റ് രാഷ്ട്രീയത്തിന്റെ അധികാരക്കസേര തേടി കിരണ്‍ബേദി പോയത്. സാധ്യതകളുടെ രാഷ്ട്രീയം കളിക്കാന് നമ്മുടെ നാട്ടിലും സൂപ്പര് താരങ്ങള് വരെ ഇറങ്ങിയിരിക്കുന്ന ഇക്കാലത്ത് ഡല്‍ഹി നല്കുന്ന സന്ദേശം ചെറുതല്ല. ആ സന്ദേശം തിരിച്ചറിയാന് നമ്മുടെ സുരേഷ് ഗോപിമാര്‍ക്ക് സാധിച്ചാല് ഇലക്ഷന് റിസള്‍ട്ട് വന്ന ശേഷം ഗോപിയാകാതെ കഴിയാന് പറ്റും.\nകേജരിവാളിന്റെ മുന്നിലുള്ളത് കടുത്ത വെല്ലുവിളികളാണ്. ഒരു വിമോചന നായകന്റെ പരിവേഷമാണ് ജനമനസ്സില് അദ്ദേഹത്തെക്കുറിച്ച് ഇപ്പോഴുള്ളത്. ഭരണ രംഗത്ത് ചില മാന്ത്രിക നീക്കങ്ങളാണ് പൊതുജനം പ്രതീക്ഷിക്കുന്നത്. ആ പ്രതീക്ഷകളായിരിക്കും അദ്ദേഹത്തിന്റെ ഏറ്റവും വലിയ വെല്ലുവിളികളും. അമര്‍ഷം ഉള്ളിലൊതുക്കി നില്ക്കുന്ന ഒരു കേന്ദ്ര ഭരണ കൂടത്തില് നിന്നും എത്ര മാത്രം പിന്തുണ അദ്ദേഹത്തിന്റെ പദ്ധതികള്‍ക്ക് ലഭിക്കുമെന്ന് കണ്ടറിയണം. പ്രത്യേകിച്ചും കേന്ദ്ര ഭരണത്തിന്റെ സിരാകേന്ദ്രം താവളമാക്കിയാണ് അദ്ദേഹത്തിന് ഭരണം നടത്തേണ്ടത്. തങ്ങളുടെ താത്പര്യങ്ങള് ഹനിക്കപ്പെടുമെന്ന് നൂറ് ശതമാനം ഉറപ്പുള്ള കോര്‍പ്പറേറ്റ് സ്ഥാപനങ്ങളും അവരുടെ അജണ്ടകളെ സമര്‍ത്ഥമായി സംരക്ഷിക്കുന്ന കോര്‍പ്പറേറ്റ് മാധ്യമങ്ങളും കേജരിവാളിന്റെ രക്തം കുടിക്കുവാനുള്ള അവസരത്തിനായി കാത്തിരിക്കും.\n‘ഞാന് അരവിന്ദ് കേജരിവാളാണ് എന്നത് കൊണ്ടല്ല അവര് എന്നെ ഭയപ്പെടുന്നത്. ഞാന് നിങ്ങളിലൊരാളാണ് എന്നത് കൊണ്ടാണ്. അവര് ഭയപ്പെടുന്നത് എന്നെയല്ല, നിങ്ങളെയാണ്’ എന്ന കേജരിവാളിന്റെ വാക്കുകള് ഇന്ത്യന് രാഷ്ട്രീയത്തിന്റെ ഭാവിയിലേക്കുള്ള സൂചിക കൂടിയാണ്. നിങ്ങളിലൊരാളാണ് ഞാനെന്ന് പറയുമ്പോള് മാത്രമല്ല, അത് ബോധ്യപ്പെടുത്തും വിധം രാഷ്ട്രീയ അജണ്ടകള് സെറ്റ് ചെയ്യുന്നിടത്ത് വിജയിക്കുമ്പോഴാണ് ഒരു ജനകീയ നേതാവ് ജനിക്കുന്നത്. ജനപക്ഷ രാഷ്ട്രീയത്തിന്റെ ആത്മാവ് ആ അജണ്ടകളിലാണ് നിലകൊള്ളുന്നത്. കേജരിവാള് ഇന്ത്യന് അടിസ്ഥാന വര്‍ഗത്തിന് നല്കുന്ന പ്രതീക്ഷയും അവിടെയാണ്. അതുകൊണ്ട് തന്നെ മുമ്പത്തേക്കാള് അഭിമാനത്തോടെ നമുക്കിപ്പോള് പറയാന് സാധിക്കും. ഡല്‍ഹിയാണ് ഞങ്ങളുടെ തലസ്ഥാനം.\nPrevious articleഎ എ പി യെ തകര്‍ക്കാന് കോടികള് മുടക്കി നടത്തിയ തന്ത്രങ്ങള് പൊളിഞ്ഞോ ?\nNext articleഞാന് അരവിന്ദ് കേജരിവാള് !!!


ismail-amla | അജ്മാനിലെ പഠനത്തിനിടെ 'മധുരമെൻ മലയാളം' മത്സരത്തിൽ മികവ് കാട്ടിയ മിടുമിടുക്കി; നാല് കൊല്ലം മുമ്പ് കോഴിക്കോട് അമ്മയുമായി എത്തിയത് നാട്ടിൽ പഠിച്ച് ഡോക്ടറാകാൻ; കോവിഡ് നിയന്ത്രണങ്ങൾ മാറിയപ്പോൾ അമ്മയ്‌ക്കൊപ്പം പറന്നെത്തിയത് അച്ഛനൊപ്പം ചെലവഴിക്കാൻ; അൽഹീറാ ബീച്ചിലെ തിരയെടുത്തത് ബാലുശ്ശേരിയിലെ ഇസ്മായിന്റേയും മകളുടേയും ജീവൻ - MarunadanMalayalee.com\nNovember 27, 202007:09 AM IST Permalink\nദുബായ്: ഷാർജ-അജ്മാൻ അതിർത്തിയിലെ അൽ ഹീറ ബീച്ചിൽ അപകടത്തിൽ പെട്ടു മരിച്ച മലയാളികളായ അച്ഛന്റേയും മകളുടേയും മൃതദേങ്ങൾ നാട്ടിലെത്തിക്കാൻ നടപടികൾ തുടങ്ങി. ബാലുശ്ശേരി വള്ളിയോത്ത് മേലെ കൊളോളി ഇസ്മായിലും (47) മകൾ അമലുമാണ് (18) മരിച്ചത്.\nഇസ്മായിലിന്റെയും സഹോദരന്റെയും മക്കൾ കടലിൽ കളിക്കുന്നതിനിടെ തിരയിൽപ്പെടുകയായിരുന്നു. അമൽ ഒഴികെയുള്ള4കുട്ടികളെയും ഇസ്മയിൽ രക്ഷിച്ചു കരയ്‌ക്കെത്തിച്ചു. എന്നാൽ, മകളെ തിരഞ്ഞു വീണ്ടും കടലിലേക്ക് ഇറങ്ങിയപ്പോൾ ഇസ്മയിലും തിരയിൽ പെട്ടു. 14 വർഷമായി ദുബായ് റോഡ് ആൻഡ് ട്രാൻസ്‌പോർട്ട് അഥോറിറ്റി ഉദ്യോഗസ്ഥനാണ് ഇസ്മായിൽ. യുഎഇയിൽ അദ്ധ്യാപികയായിരുന്ന ഭാര്യയും മക്കളും4വർഷം മുൻപു നാട്ടിലേക്ക് മടങ്ങി. മകളുടെ പഠനം നാട്ടിൽ നടത്താനായിരുന്നു ഇത്. കോവിഡിലെ നിയന്ത്രണങ്ങൾ മാറിയതോടെ ഭാര്യയും കമളും ഈ മാസം 13നു സന്ദർശകവീസയിൽ ദുബായിലെത്തുകയായിരുന്നു.\nവേളം ശാന്തിനഗർ കൊടുമയിൽ കാസിമിന്റെയും പരേതയായ നഫീസയുടെയും (കടമേരി) മകനാണ് ഇസ്മയിൽ. ഭാര്യ: സഫീറ പാറക്കൽ (അദ്ധ്യാപിക, ഇയ്യാട് ഗ്ലോബൽ പബ്ലിക് സ്‌കൂൾ). മറ്റുമക്കൾ: അമാന, ആലിയ. ബുധനാഴ്ച വൈകിട്ട് ആറു മണിയോടെ കുടുംബത്തോടൊപ്പം ഷാർജ അജ്മാൻ അതിർത്തിയിലെ കടലിലാണ് അപകടം. തിരയിൽപെട്ട മകൾ അമലിനെ രക്ഷിക്കാനുള്ള ശ്രമത്തിനിടയിലാണ് ഇസ്മായിലും അപകടത്തിൽപെട്ടത്. കൂടെ കുളിക്കാൻ ഇറങ്ങിയ ഇസ്മയിലിന്റെ സഹോദര?ന്റെ കുട്ടിയെ രക്ഷപ്പെടുത്തി. പൊലീസും മെഡിക്കൽ സംഘവും ഇരുവരെയും ഷാർജ അൽഖാസിമി ആശുപത്രിയിലെത്തിച്ചെങ്കിലും രക്ഷിക്കാനായില്ല.\nഅഞ്ചു വർഷം മുമ്പ് അമൽ ഇസ്മായിൽ അജ്മാൻ ഇന്റർ നാഷനൽ സ്‌കൂൾ വിദ്യാർത്ഥിനിയായിരിക്കെ 'ഗൾഫ് മാധ്യമം' സംഘടിപ്പിച്ച 'മധുരമെൻ മലയാളം' പരിപാടിയിൽ ജൂനിയർ വിഭാഗത്തിൽ രണ്ടാം സ്ഥാനം നേടിയിരുന്നു അമല. നാട്ടിൽ പ്ലസ്ടു പഠനം കഴിഞ്ഞതിനു ശേഷം കോഴിക്കോട്ട് മെഡിക്കൽ എന്ട്രൻസ് പരിശീലനത്തിലായിരുന്നു.\nകരയിൽനിന്ന് ദുരന്തം നേരിട്ടുകണ്ട ഇസ്മായിലിന്റെ ഭാര്യ സഫീറ പാറക്കൽ, മറ്റുമക്കളായ അമാന, ആലിയ എന്നിവരെ ശാരീരികാസ്വസ്ഥതകളെത്തുടർന്ന് ആശുപത്രിയിൽ പ്രാഥമിക ചികിത്സനൽകിയശേഷം ഇസ്മായിലിന്റെ സഹോദരന്റെ താമസയിടത്തേക്ക് കൊണ്ടുപോയി. അജ്മാൻ ഇൻകാസിന്റെ സജീവപ്രവർത്തകനാണ് ഇസ്മായിൽ.\nനവജാത ശിശുവിനെ കൊന്നത് താൻ തന്നെയെന്ന് അമ്മയുടെ കുറ്റസമ്മതം; അമലു ജയിലിലേക്ക്


കൊക്കയാർ ഉരുൾപൊട്ടൽ; ഒരു മൃതദേഹം കൂടി കണ്ടെത്തി | Kokkayar landslide; Another body was found\nകൊക്കയാർ ഉരുൾപൊട്ടൽ; ഒരു മൃതദേഹം കൂടി കണ്ടെത്തി\nഎരുമേലി ചെമ്പത്തുങ്കൽ പാലത്തിന് സമീപത്ത് നിന്നാണ് മൃതദേഹം കണ്ടെത്തിയത്. മൃതദേഹം കാണാതായ ആനൻസിയുടേതാണെന്ന് ബന്ധുക്കൾ തിരിച്ചറിഞ്ഞു...\nIdukki, First Published Oct 22, 2021, 10:59 AM IST\nഇടുക്കി: കൊക്കയാറിലുണ്ടായ ഉരുൾപൊട്ടൽ (Landslide) ദുരന്തത്തിൽ പെട്ട ഒരാളുടെ മൃതദേഹം (dead body) കൂടി കണ്ടെത്തി. ഒഴുക്കിൽപെട്ട് കാണാതായ കൊക്കയാർ സ്വദേശിനി ആൻസിയുടെ മൃതദേഹമാണ് കണ്ടെത്തിയത്. എരുമേലി ചെമ്പത്തുങ്കൽ പാലത്തിന് സമീപത്ത് നിന്നാണ് മൃതദേഹം കണ്ടെത്തിയത്. മൃതദേഹം കാണാതായ ആനൻസിയുടേതാണെന്ന് ബന്ധുക്കൾ തിരിച്ചറിയുകയായിരുന്നു. മൃതദേഹം ഇപ്പോൾ കാഞ്ഞിരപ്പള്ളി താലൂക്ക് ആശുപത്രിയിൽ സൂക്ഷിച്ചിരിക്കുകയാണ്. പോസ്റ്റ്മോർട്ടത്തിന് ശേഷം മൃതദേഹം ബന്ധുക്കൾക്ക് കൈമാറും.\nവെള്ളിയാഴ്ചയുണ്ടായ ഉരുൾപൊട്ടലും മലവെള്ളപ്പാച്ചിലും പീരുമേട് താലൂക്കിൽ മാത്രം തകർത്തത് 774 വീടുകളാണ്. കോടിക്കണക്കിനു രൂപയുടെ നഷ്ടം ഉണ്ടായിട്ടുണ്ടെന്നാണ് പ്രഥമിക വിലയിരുത്തൽ. നാശ നഷ്ടം കൃത്യമായി കണക്കാക്കാൻ ഏഴു പ്രത്യേക സംഘങ്ങളെ റവന്യൂ വകുപ്പ് നിയോഗിച്ചു.\nകൊക്കയാറിലൂടെയും പുല്ലകയാറിലൂടെയും കലിതുള്ളിയൊഴുകി എത്തിയ വെളളവും പലഭാഗത്തായുണ്ടായ വലുതും ചെറുതുമായ ഉരുൾ പൊട്ടലുകളുമാണ് കൊക്കയാർ, പെരുവന്താനും വില്ലേജുകളിൽ വൻ നാശം വിതച്ചത്. 183 വീടുകൾ പൂർണമായും 591 എണ്ണം ഭാഗികമായി തകർന്നെന്നാണ് റവന്യൂവകുപ്പിൻറെ പ്രാഥമിക കണക്ക്.\nവീടു തകർന്നുമാത്രമുണ്ടായ നഷ്ടം പതിമൂന്നു കോടി എൺപത്തിരണ്ടു ലക്ഷം രൂപ. കൃഷി നാശം ഉൾപ്പെടെയുള്ളവ കണക്കാക്കി വരുന്നതേയുള്ളൂ. ആറിന്റെ കരയിലുണ്ടായിരുന്ന പല വീടുകളുടെയും സംരക്ഷണ ഭിത്തി ഇടിഞ്ഞു. വീടുകൾ വിള്ളൽ വീണ് ഏതു സമയവും നിലംപൊത്താവുന്ന അവസ്ഥയിലുമാണ്. വീട്ടു സാധനങ്ങളും ഒഴുകിപ്പോയി. ഉടുതുണി മാത്രമായി രക്ഷപെട്ടവരും നിരവധി. കൊക്കയാറിൽ മാത്രം ഏഴു പേർ മരിച്ചു. ഒഴുക്കിൽ പെട്ട ആൻസിയെ ഇനിയും കണ്ടെത്താനായിട്ടില്ല. പെരുവന്താനത്ത് ഒരാളും മരിച്ചു.\nമരിച്ചവരുടെ കുടുംബത്തിന് അടിയന്തിര സഹായമായി പതിനായിരം രൂപ വീതം കൈമാറി. പരുക്കേറ്റ പതിനൊന്നു പേരിൽ ആറു പേർക്ക് അയ്യായിരം രൂപ വീതം നൽകി. പീരുമേട് താലൂക്കിൽ വീടു നഷ്ടപ്പെട്ട 461 കുടുംബങ്ങളിലെ 1561 പേർ ഇപ്പോഴും ദുരിതാശ്വാസ ക്യാമ്പിലാണ്. ഒൻപതു ക്യാമ്പുകൾ കൊക്കയാറിലുണ്ട്. ഇവിടെ മാത്രം 1260 പേരും. ആഴങ്ങാട്, ആനചാരി, പെരുവന്താനം, ഉറുമ്പിക്കര എന്നിവിടങ്ങളിലെല്ലാം മഴ നാശം വിതച്ചു.\nനാശനഷ്ടം കണക്കാക്കാൻ അഞ്ചു പേർ വീതമടങ്ങുന്ന ഏഴു സംഘത്തെയാണ് നിയോഗിച്ചിരിക്കുന്നത്. അഞ്ചു സംഘങ്ങൾ കൊക്കയാറിലെ നഷ്ടം തിട്ടപ്പെടുത്താനാണ്. ഏക്കറുകണക്കിനു സ്ഥലത്തെ കൃഷിയും നശിച്ചു. റോഡുകളും പാലങ്ങളും തകർന്നത് വേറെ. തിങ്കളാഴ്ച ഈ സംഘങ്ങൾ റിപ്പോർട്ട് സമർപ്പിക്കുമ്പോഴേ നാശനഷ്ടം സംബന്ധിച്ച യഥാർത്ഥ കണക്കുകൾ അറിയാൻ കഴിയൂ\nLast Updated Oct 22, 2021, 10:59 AM IST


വീണ്ടും കൂട്ടബലാത്സംഗം, കൊല്ലാനും ശ്രമം – Meddling Media\nവീണ്ടും കൂട്ടബലാത്സംഗം, കൊല്ലാനും ശ്രമം\nഇന്നലെയാണ് പീഡന വിവരം പുറംലോകമറിയുന്നത്. അമ്മാവന്റെ വീട്ടില് നിന്ന് മാലിന്യം കളയാന് പുറത്തേക്ക് പോയ പെണ്‍കുട്ടിയെ നാല് പേരും ചേര്‍ന്ന് തട്ടിക്കൊണ്ടുപോവുകയായിരുന്നു. കൂട്ടബലാത്സംഗത്തിന് ശേഷം പ്രതികള് യുവതിയെ ഉപേക്ഷിച്ച് രക്ഷപ്പെട്ടു.\nഡെല്‍ഹി: ഛത്തീസ്ഗഡില് ഇരുപതുകാരിയെ കൂട്ടബലാത്സംഗം ചെയ്തു. രാജ്‌നന്ദ്ഗാവില് ഡിസംബര് രണ്ടിന് രാത്രിയാണ് സംഭവം. പീഡിപ്പിച്ച ശേഷം യുവതിയെ ശ്വാസം മുട്ടിച്ച് കൊല്ലാനും പ്രതികള് ശ്രമിച്ചു.\nസംഭവത്തില് നാല് പേരെ പൊലീസ് അറസ്റ്റ് ചെയ്തു. തക്‌ചേന്ദ് ധ്രുവ്, സീതാറാം പട്ടേല്, മായാറാം, ആനന്ദ് പട്ടേല് എന്നിവരാണ് പിടിയിലായത്. നാല് പേര്‍ക്കും 19 നും 20നുമിടയിലാണ് പ്രായം. കൂട്ടബലാത്സംഗത്തിനും തട്ടിക്കൊണ്ടുപോകലിനുമാണ് പ്രതികള്‍ക്കെതിരെ കേസെടുത്തത്.\nപെരുകുന്ന അസമത്വം, ഇന്ത്യയ്ക്ക് സ്ഥാനം 129


V.muraleedharan aganist Pinarayi vijayan | താങ്കൾ മനസിൽ വിചാരിക്കുംമുമ്പു തന്നെ മാനത്തുകാണുന്നവരാണ് കേരളത്തിലെ ഹിന്ദു സമൂഹമെന്ന് ഇനിയെങ്കിലും തിരിച്ചറിയുക;ഈശ്വര വിരോധികളായ സിപിഎമ്മിന്റെ പാർട്ടി സെക്രട്ടറിയല്ല; കേരള സംസ്ഥാനത്തിന്റെ മുഖ്യമന്ത്രിയാണെന്ന് മറക്കരുത്; ആരു പറഞ്ഞിട്ടാണ് ദേവസ്വം ബോർഡിനു കീഴിലുള്ള ഹിന്ദു ക്ഷേത്രങ്ങൾ തുറക്കാൻ താങ്കളുടെ സർക്കാർ തീരുമാനിച്ചത്? പിണറായിക്കെതിരെ ആഞ്ഞടിച്ച് വി. മുരളീധരൻ - MarunadanMalayalee.com\nJune 09, 202005:29 AM IST Permalink\nതിരുവനന്തപുരം: കേരളാ മുഖ്യമന്ത്രിപിണറായി വിജയനെതിരെ ആഞ്ഞടിച്ച് കേന്ദ്രമന്ത്രി വി.മുരളീധരൻ. ദേവസ്വം ബോർഡിനു കീഴിലുള്ള ഹിന്ദു ക്ഷേത്രങ്ങൾ തുറക്കാൻ തീരുമാനിച്ചതിനെതിരെയാണ് മുരളീധരൻ മുഖ്യമന്ത്രിക്ക് രൂക്ഷ വിമർശനവുമായി എത്തിയത്. ക്ഷേത്രങ്ങൾ തുറന്നുകൊടുത്ത് കോവിഡ് വീഴ്ചയിൽ നിന്നും തടിതപ്പാനുള്ള ശ്രമമാണോ എന്ന് അദ്ദേഹം ഫേസ്‌ബുക്ക് കുറിപ്പിൽ ചോദിക്കുന്നു. കേന്ദ്ര സർക്കാർ മാനദണ്ഡമനുസരിച്ചാണ് ഉത്തരവിറക്കിയതെങ്കിൽ ക്വാറന്റീൻ കാര്യത്തിലടക്കം കേരളം എന്തുകൊണ്ട് കേന്ദ്ര മാനദണ്ഡം അതേപടി നടപ്പാക്കിയില്ലെന്നും അദ്ദേഹം ചോദിച്ചു.\n'കേരളത്തിലെ ഇടതു സർക്കാർ വിശ്വാസികൾക്കെന്ന പേരിൽ കാട്ടിക്കൂട്ടുന്നതിന്റെ ചേതോവികാരം എന്താണെന്ന് താങ്കൾ മനസിൽ വിചാരിക്കുംമുമ്പു തന്നെ മാനത്തുകാണുന്നവരാണ് കേരളത്തിലെ ഹിന്ദു സമൂഹമെന്ന് ഇനിയെങ്കിലും തിരിച്ചറിയണം. മുഖ്യമന്ത്രിയെന്ന നിലയിലുള്ള അന്തസ്സും മാന്യതയും താങ്കൾ കാണിക്കണം. ഈശ്വര വിരോധികളായ സിപിഎമ്മിന്റെ പാർട്ടി സെക്രട്ടറിയല്ല, കേരള സംസ്ഥാനത്തിന്റെ മുഖ്യമന്ത്രിയാണെന്ന് ഇനിയെങ്കിലും താങ്കൾ സ്വയം തിരിച്ചറിയണം.' അദ്ദേഹം കുറിച്ചു.\nവി.മുരളീധരന്റെ ഫേസ്‌ബുക്ക് കുറിപ്പ്\nശ്രീ പിണറായി വിജയൻ, ആരു പറഞ്ഞിട്ടാണ് ദേവസ്വം ബോർഡിനു കീഴിലുള്ള ഹിന്ദു ക്ഷേത്രങ്ങൾ തുറക്കാൻ താങ്കളുടെ സർക്കാർ തീരുമാനിച്ചത്? ഇക്കാര്യം വിശ്വാസികൾ ആവശ്യപ്പെട്ടിരുന്നോ? ഏതെങ്കിലും ക്ഷേത്രഭരണ സമിതികൾ ആവശ്യപ്പെട്ടോ? ഇതൊന്നുമില്ലാതെ ക്ഷേത്രങ്ങൾ തുറക്കാനുള്ള താങ്കളുടെ നിലപാട് ദുരുദ്ദേശ്യപരമാണ്. അത് വിശ്വാസികളായ കേരളത്തിലെ ഹിന്ദു സമൂഹം തിരിച്ചറിയുന്നുണ്ട്.\nകോവിഡ് രോഗം നാൾക്കുനാൾ കേരളത്തിൽ കൂടുകയാണ്. സാമാന്യ സാമൂഹിക അകലം ഉറപ്പാക്കാൻ പോലും താങ്കളുടെ സർക്കാരിന് കഴിയുന്നില്ല. കേരളത്തിന്റെ കോവിഡ് പ്രതിരോധ മോഡലെന്ന് എല്ലാ ദിവസവും വീമ്പിളക്കി, ഒടുവിൽ കൈവിട്ടു പോകുമെന്നായപ്പോൾ ക്ഷേത്രങ്ങൾ തുറന്ന് തടിതപ്പാനാണോ നീക്കം? അതിന്റെ ആദ്യ സൂചന ദേവസ്വം മന്ത്രിയുടെ നാവിൻ തുമ്പത്തുനിന്നുതന്നെ പുറത്തുവന്നു. ക്ഷേത്രങ്ങൾ തുറക്കാൻ ഉത്തരവിട്ടത് കേന്ദ്ര സർക്കാരാണ്, താങ്കളുടെ സർക്കാരിന് പങ്കില്ല എന്നാണ് ദേവസ്വം മന്ത്രി പറഞ്ഞത്.\nരാജ്യമാകമാനമുള്ള പൊതു മാനദണ്ഡമാണ് കേന്ദ്ര സർക്കാരിറക്കുന്നത്. ഇക്കാര്യത്തിൽ പ്രാദേശിക സാഹചര്യം മനസിലാക്കി ഉത്തരവിറക്കേണ്ടത് സംസ്ഥാന സർക്കാരാണ്. താങ്കളുടെ ഭരണകൂടത്തിന്റെ ചുമതലയാണത്. കേന്ദ്ര സർക്കാർ മാനദണ്ഡമനുസരിച്ചാണ് ഉത്തരവിറക്കിയതെങ്കിൽ ക്വാറന്റീൻ കാര്യത്തിലടക്കം കേരളം എന്തുകൊണ്ട് കേന്ദ്ര മാനദണ്ഡം അതേപടി നടപ്പാക്കിയില്ല? 14 ദിവസം ഇൻസ്റ്റിറ്റിയൂഷനൽ ക്വാറന്റീൻ വേണമെന്ന മാനദണ്ഡത്തിൽ സംസ്ഥാന സർക്കാർ വെള്ളം ചേർത്തത് ആരും തിരിച്ചറിയില്ല എന്ന് കരുതരുത്.\nകേരളത്തിലെ വിശ്വാസികളായ ഹിന്ദു സമൂഹത്തെ മനഃപൂർവം വ്രണപ്പെടുത്താനുള്ള നീക്കമാണ് സംസ്ഥാന സർക്കാരിന്റേത്. നിലവിലെ സാഹചര്യം മനസിലാക്കി ക്ഷേത്രങ്ങൾ തുറക്കേണ്ടന്ന് ദേവസ്വം ബോർഡിന്റെ പരിധിയിൽ വരാത്ത നൂറുകണക്കിന് ക്ഷേത്ര കമ്മിറ്റികൾ തീരുമാനിച്ചു കഴിഞ്ഞു. എന്നിട്ടും താങ്കൾ മുന്നോട്ടുപോകുന്നത് വിശ്വാസികളെ ലക്ഷ്യം വച്ചല്ല, ഇവിടെവീഴുന്ന കാണിക്കയിൽ കണ്ണുടക്കിയാണെന്ന് കേരളത്തിലെ ഹിന്ദു സമൂഹം തിരിച്ചറിയുന്നുണ്ട്. അതുകൊണ്ടൊന്നേ പറയാനുള്ളൂ... ദേവസ്വം ബോർഡിനു കീഴിലുള്ള ക്ഷേത്രങ്ങൾ തുറക്കാനുള്ള തീരുമാനം കേരളത്തിലെ ഇടതുസർക്കാർ ഉടൻ പിൻവലിക്കണം.\nകേരളത്തിലെ ഇടതുസർക്കാർ വിശ്വാസികൾക്കെന്ന പേരിൽ കാട്ടിക്കൂട്ടുന്നതിന്റെ ചേതോവികാരം എന്താണെന്ന് താങ്കൾ മനസിൽ വിചാരിക്കുംമുമ്പു തന്നെ മാനത്തുകാണുന്നവരാണ് കേരളത്തിലെ ഹിന്ദു സമൂഹമെന്ന് താങ്കൾ ഇനിയെങ്കിലും തിരിച്ചറിയണം. മുഖ്യമന്ത്രിയെന്ന നിലയിലുള്ള അന്തസ്സും മാന്യതയും താങ്കൾ കാണിക്കണം. ഈശ്വര വിരോധികളായ സിപിഎമ്മിന്റെ പാർട്ടി സെക്രട്ടറിയല്ല, കേരള സംസ്ഥാനത്തിന്റെ മുഖ്യമന്ത്രിയാണെന്ന് ഇനിയെങ്കിലും താങ്കൾ സ്വയം തിരിച്ചറിയണം !


കേരളം ഇതെങ്ങോട്ട് ? എടപ്പാളിൽ നാടോടി ബാലികയ്ക്ക് ക്രൂര മർദനം; നെറ്റിയിൽ ആഴത്തിൽ മുറിവ്, സിപിഎം നേതാവ് അറസ്റ്റിൽ | Malayalam UK\nApril 07 08:56 2019 by News Desk 6\tPrint This Article\nഎടപ്പാളിൽ 10 വയസുകാരിയായ നാടോടി ബാലികയ്ക്ക് ക്രൂര മർദനം. നെറ്റിയിൽ ആഴത്തിൽ മുറിവേറ്റു. ആക്രി സാധനം പെറുക്കുന്നതിനിടെയാണ് മര്‍ദനം. ആശുപത്രിക്ക് സമീപം ആക്രി സാധനങ്ങൾ പെറുക്കവെയാണ് കുട്ടിക്ക് മർദനേറ്റത്. പൊലീസ് മൊഴി രേഖപ്പെടുത്തി. നിലവിൽ ആശങ്കപ്പെടേണ്ട സാഹചര്യമില്ലന്ന് അറിയുന്നു.സംഭവത്തിൽ സി.പി.എം എടപ്പാൾ ഏരിയാ കമ്മിറ്റി അംഗം സി.രാഘവൻ അറസ്റ്റിലായി.\nഒരു കുരുന്നിന്റെ ജീവൻ പൊലിഞ്ഞതിന്റെ ഞെട്ടൽ വിട്ടുമാറും മുമ്പാണ് മലപ്പുറത്ത് വീണ്ടും ബാലികയ്ക്ക് മർദനമേറ്റത്. എടപ്പാളിലെ ആശുപത്രിക്ക് സമീപം ആക്രിസാധനം പെറുക്കുന്നതിനിടെയായിരുന്നു ആക്രമണം. നെറ്റിയിൽ ആഴത്തിൽ മുറിവേറ്റു. ചാക്കിനുള്ളിൽ ഭാരമേറിയതെന്തോ വച്ച് തലയ്ക്കടിക്കുകയായിരുന്നുവെന്ന് ബാലിക പറഞ്ഞു. ബാലികയ്ക്ക് ഒപ്പം ഉണ്ടായിരുന്ന സ്ത്രീക്കും മർദനമേറ്റു.\nവട്ടംകുളം മുൻ പഞ്ചായത്ത് പ്രസിഡന്റും സിപിഎം എടപ്പാൾ ഏരിയാ കമ്മിറ്റി അംഗവുമായ സി. രാഘവനാണ് കുരുന്നിനെ ആക്രമിച്ചത്. രാഘവനെ അറസ്റ്റ് ചെയ്ത പൊലീസ് ജാമ്യമില്ലാ വകുപ്പ് പ്രകാരം കേസെടുത്തു. കുട്ടിയെ പ്രതിപക്ഷ നേതാവ് രമേശ് ചെന്നിത്തല ആശുപത്രിയിൽ സന്ദർശിച്ചു.\nഅതേസമയം പ്രതി എത്ര ഉന്നതാനായാലും നിയമ നടപടി സ്വീകരിക്കുമെന്ന് ബാലാവകാശ കമ്മീഷൻ ചെയർമാൻ പി.സുരേഷ് പറഞ്ഞു. രമേശ് ചെന്നിത്തലയുടെ നിർദേശപ്രകാരം ബാലികയെ പൊന്നാനി താലൂക്ക് ആശുപത്രിയിലേക്ക് മാറ്റി.


Elections 2019: India''s smallest constituency, Lakshadweep votes today: ഇന്ത്യയിലെ ഏറ്റവും ചെറിയ ലോക്‌സഭാ മണ്ഡലമായ ലക്ഷദ്വീപ് ഇന്ന് പോളിങ് ബൂത്തിലെത്തുന്നു.\nLok Sabha Elections 2019 Phase I Voting Begins Lakshadweep Parliamentary Constituency\nമാപ്പില് കാണുന്ന ചെറിയ കുത്തുകള് സത്യത്തില് കേരളത്തോളം നീളത്തില് പരന്ന് കിടക്കുകയാണ്. മംഗലാപുരത്തിന് സമാന്തരമായി കിടക്കുന്ന ദ്വീപുകള് മുതല് തിരുവന്തപുരത്തിന് സമാന്തരമായി കിടക്കുന്ന ദ്വീപൂകള് വരെ. ഇവിടെ പര്യടനത്തിറങ്ങുന്ന ഓരോ സ്ഥാനാര്‍ത്ഥിയും കേരള സംസ്ഥാനം മുഴുവന് പര്യടനം നടത്തുന്ന ഒരാളെപ്പോലെ സഞ്ചരിക്കണമെന്ന് സാരം\nApril 11, 2019 07:33:00 pm\nElections 2019, Lakshadweep votes today: ഇന്ത്യയിലെ ഏറ്റവും ചെറിയ ലോക്‌സഭാ മണ്ഡലമായ ലക്ഷദ്വീപ് ഇന്ന് പോളിങ് ബൂത്തിലെത്തുന്നു. മുഹമ്മദ് ഫൈസല് പി പി ( NCP), മുഹമ്മദ് ഹംദുള്ള സയീദ് INC), ഡോ. മുഹമ്മദ് സിദ്ദിഖ് ( JD(U)) , അബുദുള് ഖാദര് ഹാജി ( BJP), ഷെരീഫ് ഖാന് (CPI(M)), അലി അകബര് കുഞാണ്ടോ ( CPI) എന്നിവരാണ് 2019 ലെ ലോക്‌സഭാ\nപ്രധാന പോരാട്ടം സിറ്റിംഗ് എം പി മുഹമ്മദ് ഫൈസല് (എന് സി പി), മുഹമ്മദ് ഹംദുള്ള സയീദ് (കോണ്‍ഗ്രസ്) എന്നിവര് തമ്മിലാണ്. അന്ദ്രോത്ത് ദ്വീപ് സ്വദേശികളാണ് ഇരുവരും. പത്തു തവണ തുടര്‍ച്ചയായി ലോകസഭയില് ലക്ഷദ്വീപിനെ പ്രതിനിധീകരിച്ച പി എം സയീദിന്റെ മകനാണ് മുഹമ്മദ് ഹംദുള്ള സയീദ്.\nThe voters standing in queue to cast their votes, atapolling booth, during the 1st Phase of #GeneralElections2019, at Agatti Island, Lakshadweep pic.twitter.com/nPRtJGmd66\nഇടതുപക്ഷത്തിലെ തന്നെ സി പി എമ്മും (ഷെരീഫ് ഖാന്), സി പി എയും (അലി അകബര് കുഞാണ്ടോ) തമ്മില് നടക്കുന്ന പോരാട്ടമാണ് മറ്റൊരു ശ്രദ്ധേയമായ കാര്യം. ജെ ഡി (യു) വിലെ ഡോ. മുഹമ്മദ് സിദ്ദിഖ് ബിജെപിയുടെ അബുദുള് ഖാദര് ഹാജി എന്നിവരാണ് മറ്റു സ്ഥാനാര്‍ഥികള്.\nമുപ്പത്തിയാറു ദ്വീപുകളുള്ള ലക്ഷദ്വീപില് പത്തെണ്ണത്തില് മാത്രമേ ജനവാസമുള്ളൂ. പത്തെണ്ണത്തിലുമായി 54, 000 വോട്ടര്‍മാരാണ് 51 പോളിംഗ് ബൂത്തുകളിലായി തങ്ങളുടെ സമ്മതിദാന അവകാശം രേഖപ്പെടുത്തിയത്. അഗത്തി, ബിത്ര, കവരത്തി, മിനിക്കോയ്, കല്പെനി, അമിനി, കടമത് കില്തന്, ചെത്ലറ്റ് എന്നീ ഇടങ്ങളിലായാണ് പോളിംഗ് സ്റ്റേഷനുകള്. 65.ജ ശതമാനം പോളിങാണ് ലക്ഷദ്വീപില് രേഖപ്പെടുത്തിയത്. വോട്ടിങ് അവസാനിച്ചു.\nകരയേക്കാള് കൂടുതല് സ്ഥലം കടലു കൊണ്ട് നിറഞ്ഞതാണ് ഈ ഭൂമി എന്ന് സ്വയം ബോധ്യമുള്ളവരാണ് ലക്ഷദ്വീപിലെ ഓരോരുത്തരും. ഒരു ചെറു ദ്വീപും അതിനും ചുറ്റം വലിയൊരു സമുദ്രവലയവുമാണ് ഇവിടുത്തെ ഭൂമിക. ഒരു ദ്വീപിന്റെ ഒരറ്റത്തു നിന്ന് മൂന്നോ നാലോ കിലോമീറ്റര് സഞ്ചരിച്ചാല് മറുവശത്ത് കടലിലെത്തും. ചില ഭാഗങ്ങളില് ഈ ദൂരം ഒരു കിലോമീറ്ററോ അതില് താഴെയോ മാത്രമായിരിക്കും. രണ്ട് വശവും കടല് കാണാവുന്ന ഭാഗങ്ങളുമുണ്ട്. അത്രയും ചെറിയ പത്തോളം ദ്വീപിലെ അമ്പതിനായിരത്തിനടുത്തുള്ള വോട്ടര്‍മാര് ഭൂമി ശാസ്ത്രപരമായ പ്രത്യേകതകളാല് മറ്റ് വോട്ടര്‍മാരുടെ തെരെഞ്ഞെടുപ്പ് അനുഭവങ്ങളില് നിന്ന് വ്യത്യസ്തരാണ്.\nലക്ഷദ്വീപില് ജനവാസമുള്ളതും ഇല്ലാത്തതുമായി മുപ്പത്തിയാറ് കൊച്ച് ദ്വീപുകള് ചേര്‍ന്ന സമൂഹമാണുള്ളത്. ഇതില് പത്ത് ദ്വീപുകളില് മാത്രമാണ് ജനവാസമുള്ളത്. പവിഴപ്പുറ്റുകള് കൊണ്ട് നിര്‍മ്മിക്കപ്പെട്ട ഈ ദ്വീപുകളില് കേരള തീരത്തോട് ഏറ്റവും അടുത്ത് നില്കുന്ന ദ്വീപ് 200 കിലേമീറ്റര് ദുരെയും, ഏറ്റവും അകലെയുള്ളത് 440 കിലോമീറ്ററും അകലെയുമാണ്. നാം മാപ്പില് കാണുന്ന ചെറിയ കുത്തുകള് സത്യത്തില് കേരളത്തോളം നീളത്തില് പരന്ന് കിടക്കുകയാണ്. മംഗലാപുരത്തിന് സമാന്തരമായി കിടക്കുന്ന ദ്വീപുകള് മുതല് തിരുവന്തപുരത്തിന് സമാന്തരമായി കിടക്കുന്ന ദ്വീപൂകള് വരെ.\nഇവിടെ പര്യടനത്തിറങ്ങുന്ന ഓരോ സ്ഥാനാര്‍ത്ഥിയും കേരള സംസ്ഥാനം മുഴുവന് പര്യടനം നടത്തുന്ന ഒരാളെപ്പോലെ സഞ്ചരിക്കണമെന്ന് സാരം. ഓരോ ദ്വീപും ഓരോരോ സമൂഹമാണ്. ഒരു പൊതുസംസ്‌കാരത്തിന്റെ അന്തരീക്ഷം ഈ ജനതയെ ആദേശം ചെയ്യുന്നുണ്ടെങ്കിലും ഒരു ദ്വീപുകാര് മറ്റൊരു ദ്വീപുകാരുമായി നിരന്തര സമ്പര്‍ക്കമുള്ളവരല്ല. തൊട്ടടുത്ത ദ്വീപുകളുമായി യാത്രകള് കൊണ്ട് ബന്ധപ്പെടുന്നെങ്കിലും പൊതുവേ ഓരോ ദ്വീപുകാരും അവരവരുടെ ദ്വീപിന്റെ ആന്തരികസുരക്ഷിതത്വത്തെ ഇഷ്ടപ്പെടുന്നു.\nതലസ്ഥാനമായതിനാല് എല്ലാ ദ്വീപുകളും കവറത്തിയുമായി ബന്ധപ്പെടുതന്നതൊഴിച്ചാല് ദ്വീപുകള് തമ്മിലുള്ള സമ്പര്‍ക്കത്തേക്കാള് കൂടുതലാണ് കേരളവുമായുള്ള അടുപ്പവും പെരുമാറ്റവും. ഇവിടുത്തെ രാഷ്ടീയപാര്‍ട്ടികളും പ്രവര്‍ത്തകരും ദ്വീപിനെ ഒരൊറ്റ ഭൂപ്രകൃതിയായി കാണാന് ശ്രമിക്കുന്ന ഓരോയൊരു കാലം ഒരുപക്ഷേ തെരെഞ്ഞെടുപ്പ് കാലം മാത്രമായിരിക്കും. ഒരു ദ്വീപിലെ വോട്ടര് മറ്റൊരു ദ്വീപിലെ വോട്ടറുമായി ബന്ധപ്പെടുന്നതു പോലും വിരളമാണ്.\nഇലക്ഷന് കാലത്ത് മാത്രമാണ് ലക്ഷദ്വീപിലെ ജനങ്ങള് രാഷ്ട്രീയ പാര്‍ട്ടികളെപ്പറ്റി ചര്‍ച്ച ചെയ്യുന്നത്. ഇവിടുത്തെ ദൈനംദിന ജീവിതത്തില് രാഷ്ടീയം യാതൊരു തരത്തിലും ജനങ്ങളെ വേര്‍തിരിക്കുന്നില്ല. മറ്റിടങ്ങളിലെപ്പോലെ ദീര്‍ഘകാലം നീണ്ട മുന്നൊരുക്കങ്ങളില്ല.\nതെരെഞ്ഞെടുപ്പിനോടടുത്ത് മാത്രമാണ് ഇവിടെ രാഷ്ടീയം സജീവമാകുന്നത്.\nമത്സ്യബന്ധന ബോട്ടുകളില് ദ്വീപിന് ചുറ്റും നടത്തുന്ന ബോട്ട് പ്രചാരണയാത്രകളാണ് വ്യത്യസ്തമായ പ്രചാരണ രീതികളിലൊന്ന്. ശബ്ദഘോഷങ്ങളോടെ കൊടിതോരണങ്ങളായി ബോട്ടുകള് ഒന്നിന് പിറകെ മറ്റൊന്നായി ദ്വീപിനെ വലം വെക്കുന്ന പ്രചാരണരീതി പലപ്പോഴും അവലംബിക്കാറുണ്ട്. വാഹനങ്ങളില് അനൗണ്‍സ് ചെയ്തു കൊണ്ട് പ്രചാരണം നടത്തുന്നതു പോലെ മറ്റെവിടെയുമുള്ള രീതികള് ഇവിടെയുമുണ്ട്.\nഓരോ ദ്വീപുലുമുള്ളവര് മിക്കവരും പരസ്പരം അറിയുന്നവരാണ്. ഇവിടെ ഒരു വാര്‍ത്തയും മറ്റൊരാള്‍ക്ക് അന്യമല്ല. എന്നാല് മറ്റ് ദ്വീപുകള് ഏറെക്കുറെ അപരിചിത സ്ഥലം തന്നെയാണ്. അവിടുത്തെ ഭൂപ്രകൃതിയും ജീവിതവും സമാനമെങ്കിലും ആളുകള് നിരന്തരം ബന്ധപ്പെടുന്നവരല്ല. അതു കൊണ്ടു തന്നെ ദ്വീപിനെ മൊത്തത്തില് ഒരു രാഷ്ട്രീയ ഭൂമികയായി കാണുമ്പോഴും ബോട്ടില് മണിക്കൂറുകള് സഞ്ചരിച്ചെത്തേണ്ട പത്തോളം ചെറു ദ്വീപുകളിലെ ജനങ്ങളുടെ രാഷ്ടീയ വിചാരത്തെപ്പറ്റിയാണ് യഥാര്‍ത്ഥത്തില് ചര്‍ച്ച ചെയ്യുന്നത്.\nമറ്റിടങ്ങളെപ്പോലെ ഒരു കാറ്റിന്റെ ആവേഗത്തില് ആശയവും തീരുമാനങ്ങളും മാറ്റാന് ആഗ്രഹിക്കാത്ത സമാനധാനപ്രിയരായ ജനങ്ങളുടെ സഞ്ചയമാണിത്. ഇവിടുത്തെ വോട്ടിങ് പാറ്റേണും അതിലെ മാറ്റങ്ങളും ശ്രദ്ധിച്ചാല് രാഷ്ടീയ തീരുമാനങ്ങളിലെ സാവധാനമുള്ള മാറ്റം കാണാവുന്നതാണ്. തെരെഞ്ഞെടുപ്പിന്റെ ബഹളം അവസാനിക്കുന്നതോടെ ഇവടുത്തുകാര് അതു വരെ ചര്‍ച്ച ചെയ്ത രാഷ്ടീയമായ വ്യത്യാസങ്ങള് മറക്കും. ശാന്തമായ ജീവിതത്തിന്റെ താളത്തിലേക്ക് മടങ്ങും.\nRead More: LAKSHADWEEP LOK SABHA ELECTIONS RESULTS / CANDIDATES\nലക്ഷദ്വീപിലെ ആദ്യത്തെ എം പി, കെ നല്ലകോയ തങ്ങളാണ്. അദ്ദേഹത്തെ കേന്ദ്രഭരണ പ്രദേശമായ ലക്ഷദ്വീപില് ഇന്ത്യന് പ്രസിഡന്റ് നാമനിര്‍ദ്ദേശം ചെയ്യുകയായിരുന്നു. പിന്നീട് 1961 ല് സ്വതന്ത്ര സ്ഥാനാര്‍ത്ഥിയയ പി എം സയീദ് എം പിയായി തെരെഞ്ഞെടുക്കപ്പെട്ടു. 1971 ലെ അടുത്ത തെരെഞ്ഞെടുപ്പു മുതല് ഇന്ത്യന് നാഷണല് കോണ്‍ഗ്രസ് (INC) ന്റെ സ്ഥാനാര്‍ത്ഥിയായി പി എം സയീദ് വിജയിച്ച് പാര്‍ലമെന്റിലെത്തി. പത്ത് വട്ടം പാര്‍ലമെന്റിലേക്ക് തുടര്‍ച്ചയായി തെരെഞ്ഞെടുക്കപ്പെട്ട് അദ്ദേഹം 2004 ല് ജനതാദള് (യുനൈറ്റഡ്) ന്റെ സ്ഥാനാര്‍ത്ഥി പി പൂക്കിഞ്ഞി തങ്ങളോട് 71 വോട്ടിന് പരാജയപ്പെട്ടു. എങ്കിലും അദ്ദേഹം ആ കാലയളവില് രാജ്യസഭാംഗമായി വരികയും ഡെപ്യൂട്ടി സ്പീക്കര് പദവി അലങ്കരിക്കുകയും ചെയ്തു. 2009 ല് മുഹമ്മദ് ഹംദുള്ള സയീദും (INC) 2014 ല് മുഹമ്മദ് ഫൈസല് പി പിയും (നാഷണലിസ്റ്റ് കോണ്‍ഗ്രസ് പാര്‍ട്ടി) തെരെഞ്ഞടുക്കപ്പെട്ടു.\nTags: Lakshadweep, Lok Sabha Election 2019


ആലുവയിൽ വിദ്യാലയങ്ങൾ കേന്ദ്രീകരിച്ച് ദേശീയവിരവിമുക്ത ദിനാചരണം നടന്നു - Kerala Reporter\nആലുവ • വിദ്യാഭ്യാസം\nഒരു വയസ്സിനും 19 വയസ്സിനും ഇടയിലുള്ളവർക്ക് വിരയ്ക്കെതിരെ ആൽബൻഡസോൾ\nഗുളികകൾ വിതരണം ചെയ്തു.\nദേശീയ വിര വിമുക്തദിനത്തിന്റെ ഭാഗമായി മുഴുവൻ അങ്കണവാടികളും വിദ്യാലയങ്ങളും കേന്ദ്രീകരിച്ചാണ് ഗുളികകൾ വിതരണം ചെയ്തത്.\nആലുവ ജില്ലാആശുപത്രിയുടെ നേതൃത്വത്തിൽ മുനിസിപ്പൽ തല ഉദ്ഘാടനം സെന്റ് ഫ്രാൻസിസ് ഹൈസ്ക്കൂൾ ഫോർ ഗേൾസിൽ നടന്നു.\nജില്ലാ പഞ്ചായത്ത് വൈസ് പ്രസിഡണ്ട് ബി.എ.അബ്ദുൾ മുത്തലിബ് ഗുളിക വിതരണത്തിന്റെ ഉദ്ഘാടനം നിർവ്വഹിച്ചു. നഗരസഭ ചെയർപേഴ്സൺ ലിസ്സി അബ്രഹാം അധ്യക്ഷത വഹിച്ചു. ജില്ലാ ആശുപത്രി സൂപ്രണ്ട് ഡോ. പ്രസന്നകുമാരി.കെ. മുഖ്യപ്രഭാഷണം നടത്തി.\nആരോഗ്യം സ്ഥിരം സമിതി അധ്യക്ഷ ടിമ്മി ടീച്ചർ പ്രസംഗിച്ചു. ജൂനിയർ ഹെൽത്ത് ഇൻസ്പെക്ടർ എം. ഐ.സിറാജ് സ്വാഗതവും ഹെഡ് മിസ്ട്രസ് ഇൻ ചാർജ് നിറ്റി ജോസഫ് നന്ദിയും പറഞ്ഞു.\nവിതരണ സമയത്ത് സ്കൂളിൽഹാജരല്ലാത്ത കുട്ടികൾക്ക് നവംബർ1 വ്യാഴാഴ്ച ഗുളികകൾ വീണ്ടും നൽകും. മുഴുവൻ അങ്കണവാടികളിലും വിര ഗുളികകൾ വിതരണത്തിനായി നൽകിയിട്ടുണ്ട്.\nവിവിധ സ്ക്കൂളുകളിൽ ബീന ജോസഫ്, ബിന്ദുജ വി., ഗിരിജ ബാലൻ, അരുൺ കൃഷ്ണൻ,\nറോസ് മേരി മാർട്ടിൻ, നിഷി തോമസ്, രശ്മി.വി.ആർ. എന്നിവർ നേതൃത്വം നൽകി.\nആലുവ ജില്ലാ ആശുപത്രിയുടെ നേതൃത്വത്തിൽ അങ്കണവാടികളും സ്ക്കൂളുകളും കേന്ദ്രീകരിച്ച് നടക്കുന്ന ദേശീയ വിര വിമുക്തദിനത്തിന്റെ ഗുളിക വിതരണ ഉദ്ഘാടനം\nസെന്റ് ഫ്രാൻസിസ് ഹൈസ്ക്കൂൾ ഫോർ ഗേൾസിൽ ജില്ലാ പഞ്ചായത്ത് വൈസ് പ്രസിഡണ്ട് ബി.എ.അബ്ദുൾമുത്തലിബ് നിർവ്വഹിക്കുന്നു.\nകുട്ടികളുടെ ബാഗിന്റെ ഭാരവും പഠനവും നിജപ്പെടുത്തി സർക്കാർ ഉത്തരവ്


ക്യാൻസർ ആണെന്നറിഞ്ഞ നിമിഷം ഞാൻ കരുതി എന്റെ ജീവിതം അവസാനിക്കാൻ പോകുകയാണെന്ന്, എന്നാൽ തോറ്റുകൊടുക്കാൻ എനിക്ക് ഇഷ്ടമില്ലായിരുന്നു !! - മലയാളം ന്യൂസ് പോർട്ടൽ\nക്യാൻസർ ആണെന്നറിഞ്ഞ നിമിഷം ഞാൻ കരുതി എന്റെ ജീവിതം അവസാനിക്കാൻ പോകുകയാണെന്ന്, എന്നാൽ തോറ്റുകൊടുക്കാൻ എനിക്ക് ഇഷ്ടമില്ലായിരുന്നു !!\nPosted on October 9, 2020, 1:13 PM\nഎല്ലാവരും ഏറെ ഭയക്കുന്ന ഒരു രോഗമാണ് ക്യാൻസർ, ക്യാൻസർ ആണെന്ന റിപ്പോർട്ട് വരുന്ന നിമിഷം നമ്മൾ വിധിയെഴുതുന്നു നമ്മളുടെ ജീവിതം അവസാനിച്ചു എന്ന്, എന്നാൽ ക്യാൻസറിനെ പൊരുതി തോൽപ്പിച്ച ഒരുപാട് പേരുണ്ട് നമുക്ക് ചുറ്റും, അതിൽ ചിലരെയൊക്കെ നമുക്കറിയാം, എന്നാൽ നമ്മൾ അറിയാതെ പോകുന്ന പലരും ഉണ്ട്, വിധിയെ മനോധൈര്യം കൊണ്ട് പൊരുതി തോൽപ്പിക്കുന്ന ഈ ക്യാൻസർ രോഗികൾ മറ്റുള്ളവർക്ക് പ്രചോദനമാണ്,\nക്യാൻസറിനെ പൊരുതി തോൽപ്പിച്ച മോട്ടിവേഷൻ സ്പീക്കർ ലക്ഷ്മിയുടെ കുറിപ്പാണു ഇപ്പോൾ ഏറെ ശ്രദ്ധ നേടുന്നത്. ക്യാൻസറാണ് എന്ന് അറിഞ്ഞ നിമിഷം എനിക്കും തോന്നിയിട്ടുണ്ട് ജീവിതം അവസാനിക്കാൻ പോവുകയാണ് എന്ന് എന്റെ മുന്നിൽ ഒരു മാർഗ്ഗവുമില്ല എന്നൊക്കെ ഞാനും ധരിച്ചിട്ടുണ്ട്.അലറി കരഞ്ഞു വിളിച്ചിട്ടുണ്ട്… മാനസികമായി ആകെ തകർന്നു പോയിട്ടുണ്ട്, പക്ഷെ എന്നിട്ടും ഞാൻ ദൈവത്തിനോട് പരിഭവം പറഞ്ഞില്ല, ക്യാൻസറിനെ ഒരു ശത്രുവായി കാണാതെ പകരം മിത്രമായി കണ്ടു, ക്യാൻസറിലൂടെയാണ് ഞാൻ പലതും പഠിച്ചത്, ശെരിക്കും ക്യാൻസർ എന്റെ വഴികാട്ടിയായി മാറി എന്ന് ലക്ഷ്മി പറയുന്നു.\nലക്ഷ്മിയുടെ കുറിപ്പ് വായിക്കാം\nഒക്ടോബർ മാസം Breast Cancer Awareness Month ആണ്. ഞാനും ഒരു cancer patient ആണ്.\nഒരുപാട് അറിവുകൾ ഒന്നും എനിക്കില്ല എങ്കിലും ഞാൻ അനുഭവിച്ച അനുഭവങ്ങളിൽ നിന്നുള്ള കുറച്ചു കാര്യങ്ങൾ കാൻസറിനെ അഭിമുഖീകരിക്കുന്ന എന്റെ പ്രിയ സുഹൃത്തുക്കൾക്ക് ഒരു പ്രചോദനം ആവട്ടെ എന്ന് കരുതിയാണ് ഞാൻ ഈ വാക്കുകൾ നിങ്ങളുമായി പങ്കുവെക്കാൻ ആഗ്രഹിക്കുന്നത്. നമ്മൾ പറയുന്ന വാക്കുകൾ കുറച്ചു പേർക്കെങ്കിലും ഒരു പ്രകാശം അല്ലെങ്കിൽ ജീവിക്കാനുള്ള പ്രതീക്ഷ നൽകുന്നു എങ്കിൽ അത് വലിയൊരു ഭാഗ്യമായി ഞാൻ കരുതുന്നു. വാക്കുകൾക്ക് അത്രയേറെ ശക്തിയുണ്ട്.\nക്യാൻസർ എന്ന സുഹൃത്ത് എന്റെ ജീവിതത്തിലേക്ക് കടന്നു വരുന്നതിനു മുൻപ് ഞാൻ എന്റെ ജീവിതം ഒരുപാട് ആസ്വദിച്ചിരുന്നു.\nഎന്റെ ഇഷ്ടങ്ങൾ ആയ പാട്ട്.. ഡാൻസ്.. എഴുത്ത് ഇതൊക്കെ ആയിരുന്നു എന്റെ ലോകം. ‘ശരീരസൗന്ദര്യം’ അതിന് ഒരുപാട് പ്രാധാന്യം നൽകി ഞാൻ കാത്തു സൂക്ഷിച്ചിരുന്നു. ഒരു നർത്തകി ആയതുകൊണ്ടു എന്റെ ശരീരസൗന്ദര്യത്തിൽ ഞാൻ ഒരുപാട് പ്രാധാന്യവും നൽകിയിരുന്നു.\nക്യാൻസർ എന്ന ഫ്രണ്ട് എന്റെ കൂടിയതിനു ശേഷമാണ് ഞാൻ ‘അഹം’ എന്ന ബോധത്തിൽ നിന്ന് ഉണർന്നത്. നശ്വരമായ എന്റെ ‘ശരീരത്തെ’ ഒരുപാട് പ്രാധാന്യം കൽപ്പിച്ചിരുന്ന എനിക്ക് റിയൽ ലൈഫ് എന്തെന്ന് എന്ന് പഠിപ്പിച്ചു തന്നത് ക്യാൻസർ എന്ന സുഹൃത്താണ്. നശ്വരമായ ഈ ശരീരത്തിന് ഞാൻ എത്രമാത്രം പ്രാധാന്യം കൽപ്പിച്ചിരുന്നു എന്ന വിഡ്ഢിത്തരം ആലോചിക്കുമ്പോൾ എനിക്ക് തന്നെ ചിരി വരാറുണ്ട്. കാൻസർ പോലെയുള്ള ഒരു രോഗം നമ്മളെ പിടി പെടുംമ്പോഴാണ് നമ്മൾ ശരിക്കും നമ്മുടെ ജീവിതത്തിനെ കുറിച്ച് ചിന്തിക്കുന്നത്. നാം എന്ന വ്യക്തിയെ കുറിച്ച് ചിന്തിക്കുന്നത്.\nക്യാൻസർ എന്നാൽ ഒരു ഭീകരജീവിയാണ് എന്നൊരു കൺസെപ്റ്റ് നമ്മളുടെ പണ്ടുമുതലേയുള്ള ഒരു ധാരണയാണ്. ക്യാൻസറിനും മാത്രമല്ല എല്ലാ രോഗങ്ങൾക്കും അതിന്റെതായ ബുദ്ധിമുട്ടുകൾ ഉണ്ട്. ഒന്നു നോക്കൂ നമുക്കൊരു ചെവി വേദന ഒരു പല്ലുവേദന അല്ലെങ്കിൽ ഒരു തൊണ്ടവേദന വന്നാൽ നമ്മൾ അത് സഹിക്കാൻ പഠിച്ചു. അതിനു നമ്മൾ അത്രയും വലിയ ഇംപോർട്ടൻസ് കൊടുക്കാറില്ല.cancer അത് പോലെ തന്നെ ആണ്. കുറച്ചു കൂടുതൽ വേദന ഉണ്ടാകും എന്ന് മാത്രം. പക്ഷേ നമ്മുടെ മനസ്സിൽ ഒരു ഭയമുള്ള ഭീകരജീവി ആയിട്ടാണ് ക്യാൻസറിനെ നമ്മൾ ഇപ്പോഴും കാണുന്നത്.\nനിങ്ങൾ ശ്രദ്ധിച്ചിട്ടുണ്ടോ ഈ ആനയ്ക്ക് ആനയുടെ ശക്തി അറിയില്ല എന്ന് പറയുന്നത് പോലെ ആണ് കാര്യങ്ങൾ. ശരിക്കും പറഞ്ഞാൽ നോക്കൂ ആനയെ തളച്ചിടുന്ന ചങ്ങല കണ്ടിട്ടില്ലേ??????? ജസ്റ്റ് ഒന്ന് കാലു വലിച്ച് ആനയ്ക്ക് പൊട്ടിക്കാവുന്നതേ ഉള്ളു ആ ചങ്ങല. പക്ഷേ ആനയെ ചെറുപ്പംതൊട്ടേ പഠിപ്പിച്ചിട്ടുള്ള ഒരു ധാരണയുണ്ട്. തന്നെ ബന്ധിച്ചിരിക്കുന്ന ഈ ചങ്ങല പൊട്ടിക്കാൻ പറ്റില്ല എന്ന്. ആനയുടെ ഉപബോധമനസ്സിൽ രൂപംകൊണ്ടത് ആ ചങ്ങല എനിക്ക് ഒരിക്കലും പൊട്ടിക്കാൻ പറ്റില്ല എന്നാണ്.എത്ര വലുതായാലും ആന അതിന് ശ്രമിക്കുകയും ഇല്ല. അതുപോലെതന്നെയാണ് ‘ക്യാൻസറിനെ’ കുറിച്ചുള്ള നമ്മുടെ മിഥ്യ ധാരണയും. ട്രീറ്റ്മെന്റ് എടുത്ത് മാറ്റാവുന്ന രോഗം തന്നെ ആണ് അതും. കുറച്ച് കൂടുതൽ വേദന നമ്മൾ അനുഭവിക്കേണ്ടി വരും എന്ന് മാത്രം.\nനോക്കൂ നമുക്ക് എല്ലാ കഴിവുകളും തന്നിട്ടാണ് ദൈവം ഭൂമിയിലേക്ക് സൃഷ്ടിച്ചിട്ടുള്ളത്. കാണാനും കേൾക്കാനും സംസാരിക്കാനും ഉള്ള എല്ലാ കഴിവുകളോടും കൂടി തന്നെ. പക്ഷേ നമ്മൾ എന്നിട്ടും എന്താ ചെയ്യാറ്????? ദൈവത്തിന്റെ മുന്നിൽ രണ്ട് കൈയും നീട്ടി യാചിക്കും “എനിക്ക് അത് കിട്ടിയില്ല.. എനിക്ക് ഇത് കിട്ടിയില്ല “.”ദൈവമേ എന്നെ എന്തിനാ ഇങ്ങനെ ബുദ്ധിമുട്ടിക്കുന്നേ??? “.!!!! “എനിക്ക് മാത്രം ഇങ്ങനെ കഷ്ടപ്പാടുകൾ തന്നല്ലോ”!!!!.\nസത്യത്തിൽ എന്ത് വിഡ്ഢിത്തരം ആണ് നമ്മൾ ചെയ്യുന്നത്?. ദൈവത്തിനോട് മത്സരിക്കുന്നവരെയാണ് ദൈവത്തിന് ഇഷ്ടം. ജീവിതത്തെ നമുക്ക് ഒരു സ്പോർട്സ്മാൻ സ്പിരിറ്റോടെ കാണാം. ജീവിതത്തിൽ എപ്പോഴും സന്തോഷങ്ങൾ മാത്രം ആയിട്ടുള്ള ഒരു അവസ്ഥയെക്കുറിച്ച് ആലോചിച്ചിട്ടുണ്ടോ?. ജീവിതം വളരെ ബോർ ആയിരിക്കും. നമുക്ക് പെട്ടെന്ന് മടുപ്പ് തോന്നുന്ന ലൈഫ്. ശരിക്കും പറഞ്ഞാൽ ഒരു പ്രോബ്ലം സോൾവ് ചെയ്തു കഴിയുമ്പോൾ അടുത്ത പ്രോബ്ലം വരും. അതിനിടയിൽ വരുന്ന കുറച്ച് കുറച്ച് സന്തോഷത്തിന് ഒരുപാട് വിലയുണ്ട്.\nനമുക്ക് പ്രതിസന്ധിഘട്ടങ്ങൾ ദൈവം തരുന്നത് നമ്മളെ നല്ലൊരു മനുഷ്യനായി വാർത്തെടുക്കാൻ വേണ്ടി തന്നെയാണ്.\nകാൻസറിനെ ഒരു ഭയത്തോടെ കാണാതെ ഒരു നല്ല സുഹൃത്ത് അല്ലെങ്കിൽ നല്ലൊരു അധ്യാപിക ആയി കാണാം.\nനമ്മുടെ മനസ്സിൽ വേരുറച്ചുപോയ കുറച്ചു ചിന്തകളുണ്ട്. ക്യാൻസർ എന്ന ഭീകരജീവി പിടിച്ചു കഴിഞ്ഞാൽ പിന്നെ ജീവിക്കില്ല എന്നൊക്കെയുള്ള മിഥ്യ ധാരണകളാണ് നമുക്ക് ചുറ്റും.\nക്യാൻസറാണ് എന്ന് അറിഞ്ഞ നിമിഷം എനിക്കും തോന്നിയിട്ടുണ്ട് ജീവിതം അവസാനിക്കാൻ പോവുകയാണ് എന്ന് എന്റെ മുന്നിൽ ഒരു മാർഗ്ഗവുമില്ല എന്നൊക്കെ ഞാനും ധരിച്ചിട്ടുണ്ട്.അലറി കരഞ്ഞു വിളിച്ചിട്ടുണ്ട്… മാനസികമായി ആകെ തകർന്നു പോയിട്ടുണ്ട്. ഒരുപാട് കാത്തു സൂക്ഷിച്ചിരുന്നു ഞാൻ എന്റെ ശരീരം. അവിടെയാണ് ഒരു കോമഡി ഫിലിം പോലെ ഒരു വില്ലൻ കടന്ന് വന്നത്.\nപക്ഷേ ഞാൻ ദൈവത്തിനോട് ഒരിക്കലും വഴക്കു ഇടാൻ ശ്രമിച്ചിട്ടില്ല പകരം ദൈവത്തിനെ നല്ലൊരു കൂട്ടുകാരൻ ആയി കാണാൻ ശ്രമിക്കുകയായിരുന്നു.\nഅദ്ദേഹം എന്നെ ജീവിതം പഠിപ്പിച്ചു തരുകയായിരുന്നു. ഞാൻ കാണുന്ന കാഴ്ചകൾ ഒന്നും യഥാർത്ഥമായിരുന്നില്ല എന്ന സത്യം.\nപിന്നെ മുടി.. കൺപീലി.. പുരികം ഇതെല്ലാം കുറച്ചു നാളത്തേക്ക് നമ്മിൽ നിന്ന് അന്യം നിൽക്കും. അതിലൊന്നും വിഷമിക്കേണ്ട യാതൊരു കാര്യവുമില്ല. അതെല്ലാം തിരിച്ചുവരാനുള്ളതാണ്. അല്ലെങ്കിൽ തന്നെ ഒന്ന് ഉരുണ്ടു വീണാൽ തീരാവുന്ന സൗന്ദര്യം മാത്രമല്ലേ നമുക്ക് എല്ലാവർക്കും ഉള്ളു. അതുകൊണ്ട് അതിൽനിന്നൊക്കെ കരുത്ത് ആർജിക്കണം.\nക്യാൻസറിനെ ഞാനൊരിക്കലും ഒരു ശത്രുവായി കണ്ടിട്ടില്ല പകരം നല്ലൊരു മിത്രം ആയിട്ടാണ് കണ്ടിട്ടുള്ളത്. കാരണം കാൻസർ എന്ന സുഹൃത്ത് എനിക്ക് നല്ലൊരു വഴികാട്ടിയായിരുന്നു.\nക്യാൻസറിലൂടെ ഞാൻ ഒരുപാട് യാഥാർത്ഥ്യങ്ങൾ പഠിച്ചെടുത്തു. അതുകൊണ്ടുതന്നെ എനിക്ക് എന്റെ ചുറ്റുപാടുമുള്ള വരെ കാരുണ്യത്തിന്റെ കണ്ണോടു കൂടി കാണാൻ കഴിയാറുണ്ട്. അവരുടെ ദുഃഖങ്ങൾ കേൾക്കാനുള്ള ക്ഷമ ലഭിച്ചിട്ടുണ്ട്. എന്നെക്കൊണ്ട് പറ്റുന്ന വിധത്തിൽ അവരെ സമാധാനിപ്പിക്കാൻ ഞാൻ പഠിച്ചിട്ടുണ്ട്. എന്നിൽ നന്മയുള്ള ഒരു ഹൃദയം വാർത്തെടുക്കാൻ ഈ കാൻസർ എന്ന സുഹൃത്ത് ഒരുപാട് സഹായിച്ചിട്ടുണ്ട്\nജീവിതം ശരിക്കും ഒരു വയൽ പോലെയാണ്\nദൈവം നമുക്ക് ലൈഫ് എന്ന വയൽ നൽകി അതിലെ കർഷകരാണ് നമ്മൾ ആ വയൽ ഉഴുതുമറിച്ച് നമ്മൾ എന്താണ് അവിടെ കൃഷിയിറക്കുന്നത് എന്ന് നമ്മൾ തീരുമാനിക്കണം എന്തു വിത്താണ് വിതയ്ക്കണ്ടതെന്ന് നിങ്ങൾ തീരുമാനമെടുക്കുക.നമ്മൾ വിതയ്ക്കുന്നതേ നമ്മൾ കൊയ്യു.\nകുറച്ചു നല്ല മനുഷ്യരുടെ ദാനം ആണ് എന്റെ ഈ ജീവിതം. ജീവിതപങ്കാളിയുടെയും അച്ഛൻ.. അമ്മ.. മറ്റ് കുടുംബാംഗങ്ങളുടെയും പിന്നെ ഈ സമയത്തു എന്റെ അമ്മയായി മാറിയ എന്റെ കുഞ്ഞു മക്കൾ .. എന്റെ ഡോക്ടർ… കട്ടയ്ക്കു നിൽക്കുന്ന കുറച്ചു ആത്മാർത്ഥ ബന്ധുക്കളും കൂട്ടുകാരും. അവരുടെ സ്നേഹവും സപ്പോർട്ടും ആണ് എനിക്ക് ക്യാൻസർ എന്ന അവസ്ഥയെ അതിജീവിക്കാൻ ഉണ്ടായ പ്രചോദനം.\nനമ്മൾ അനുഭവിച്ച അനുഭവങ്ങളിൽ നിന്നും വേദനകളിൽ നിന്നും നമ്മൾ നമ്മളെ ഉൾക്കൊണ്ട് നമുക്ക് സഹജീവികളോട് കാരുണ്യത്തോടെയും സ്നേഹത്തോടെയും പെരുമാറാം.അവരെയും നെഞ്ചോട് ചേർത്ത് നിർത്താം. കരുത്തു പകരാം. ഒരു ക്യാൻസറിനും വിട്ട് കൊടുക്കാതെ നമ്മുടെ പ്രിയപെട്ടവരെ നമ്മുടെ ജീവിതത്തിൽ ചേർത്ത് നിർത്താം\nകടുത്ത തലവേദന വന്നപ്പോൾ ഞാൻ കരുതിയത് മൈഗ്രേന്റെ ആണെന്നാണ്, തനിക്ക് കൊറോണ വന്നതിന്റെ അനുഭവം പങ്കുവെച്ച് ഗൗതമി നായര്


ജവാനെ പൊള്ളിക്കാതെ കുടിയന്മാര് – Rashtradeepam\nBy Rashtradeepam Desk\t On May 15, 2019 32 0\nചങ്ങനാശ്ശേരി: കോട്ടയം ചങ്ങനാശ്ശേരിക്കടുത്ത് കറുകച്ചാല് വിദേശ മദ്യ ഷോപ്പിലാണ് ചെറിയ തോതില് തീപിടിത്തമുണ്ടായത്. എന്നാല് വരി നിന്നവരടക്കമുള്ളവരുടെ സമോയോചിതമായ ഇടപെടല് മദ്യ കുപ്പികള്‍ക്കടക്കം രക്ഷയായി. ജവാനെ രക്ഷിക്കാനായി നൂറുകണക്കിന് നാട്ടുകാരും രക്ഷാപ്രവര്‍ത്തനത്തിന് ഓടിയെത്തി.\nഇന്നലെ വൈകുന്നേരമായിരുന്നു സംഭവം. അഞ്ചര മണിയോടെ കറുകച്ചാല് വിദേശ മദ്യ ഷോപ്പില് കറണ്ട് പോയിരുന്നു. ഇതോടെ ജനറേറ്ററിലായിരുന്നു മദ്യ ഷോപ്പിന്‍റെ പ്രവര്‍ത്തനം. ഏകദേശം അരമണിക്കൂര് പ്രവര്‍ത്തിച്ചു കഴിഞ്ഞപ്പോള് ജനറേറ്ററിന് തീ പിടിക്കുകയായിരുന്നു. വലിയ ശബ്ദത്തോടെ ജനറേറ്റര് കത്തിതുടങ്ങുകയായിരുന്നു.\nജവാന് മദ്യം സൂക്ഷിച്ചിരുന്നതിനടുത്തായിരുന്നു ജനറേറ്റര് സ്ഥാപിച്ചിരുന്നത്. ജനറേറ്റര് കത്തിതുടങ്ങിയപ്പോള് തന്നെ വരി നിന്നവരും നാട്ടുകാരും ജീവനക്കാരും ചേര്‍ന്ന് തീയണക്കാന് പരിശ്രമിച്ചു. വിദേശ മദ്യ ശാലയ്ക്ക് സമീപത്തുണ്ടായിരുന്ന കിണറ്റില് നിന്ന് വെള്ളംകോരി ഏവരും ഒരേ മനസ്സാല് പരിശ്രമിച്ചതോടെയാണ് തീ അണയ്ക്കാനായത്. ഇതിനിടെ വിവരമറിഞ്ഞ് ഫയര് ഫോഴ്സും എത്തിയിരുന്നു. ഇതോടെയാണ് വലിയ ദുരന്തം ഒഴിവായത്. ഓടികൂടിയവര് ബക്കറ്റിലും കാലി കുപ്പിയിലുമൊക്കെയാണ് വെള്ളം എത്തിച്ചത്.\n'ജവാന്' പൊള്ളലേല്‍ക്കാതെbeveragebeverage outletkarukachal beverage outletജവാന് മദ്യം


തകര്‍ന്നിരിക്കുന്ന ജെറ്റ് എയര്‍വേയ്‌സിന് കൈത്താങ്ങായി എസ്ബിഐ; 1500കോടി വായ്പ നല്‍കും - BIGNEWSLIVE | Latest Malayalam News\nതകര്‍ന്നിരിക്കുന്ന ജെറ്റ് എയര്‍വേയ്‌സിന് കൈത്താങ്ങായി എസ്ബിഐ; 1500കോടി വായ്പ നല്‍കും\nന്യൂഡല്‍ഹി: സാമ്പത്തിക നഷ്ടത്തില് കൂപ്പുകുത്തിയിരിക്കുന്ന ജെറ്റ് എയര്‍വേയ്‌സിന് കരകയറാന് എസ്ബിഐയുടെ കൈത്താങ്ങ്. ജെറ്റ് എയര്‍വേയ്‌സിന് 1500 കോടി വായ്പ അനുവദിക്കാന് എസ്ബിഐ തീരുമാനിച്ചതായാണ് സൂചന. ജെറ്റ് എയര്‍വേയ്‌സുമായും എസ്ബിഐയുമായി ബന്ധപ്പെട്ടവരെ ഉദ്ധരിച്ച് റോയിട്ടേഴ്‌സാണ് വാര്‍ത്ത റിപ്പോര്‍ട്ട് ചെയ്തത്.\nജനുവരി എട്ടിന് ജെറ്റ്എയര്‍വേയ്‌സ് കമ്പനി ഉന്നത ഉദ്യോഗസ്ഥരുടെ യോഗം വിളിച്ചിട്ടുണ്ട്. ജെറ്റ് എയര്‍വേയ്‌സിന് കടം നല്‍കിയവരും ഈ യോഗത്തില് പങ്കെടുക്കുന്നുണ്ട്. ഈ ചര്‍ച്ചയ്ക്ക് ശേഷമാവും വായ്പയുമായി ബന്ധപ്പെട്ട കാര്യത്തില് അന്തിമ തീരുമാനം എടുക്കുക.\nഇന്ത്യയിലെ പ്രമുഖ എയര്‍ലൈന്‍സുകളിലൊന്നായ ജെറ്റ് എയര്‍വേയ്‌സ് ഇപ്പോള് കടുത്ത പ്രതിസന്ധി നേരിടുകയാണ്. ഇന്ധന വിലയിലെ വര്‍ധനവും മറ്റ് വിമാന കമ്പനികളില് നിന്ന് നേരിടുന്ന മത്സരവുമാണ് ജെറ്റ് എയര്‍വേയ്‌സിനെ തകര്‍ക്കുന്നത്.\nTags: IndiaJet airwayssbi\n'വനിതാ മതിലിനെ ഞാന് എതിര്‍ത്തു, അതിന് അവള് ലാല്‍സലാം പറഞ്ഞ് എന്നെ ബ്ലോക്ക് ചെയ്തു' പരാതി പറഞ്ഞ് കുറിപ്പ് പങ്കുവെച്ച് ഭര്‍ത്താവ്, പെണ്ണ് കാണാന് വന്നപ്പോഴേ വാണിംഗ് തന്നതല്ലേ എന്ന് ഭാര്യയും!


വര്‍ക്കേഴ്സ് ഫോറം: ഇതെന്ത് സ്വാതന്ത്ര്യം?\nഇന്ത്യയുടെ തലസ്ഥാന നഗരമായ ഡല്‍ഹി ലോകത്തിലെ ഏറ്റവും അരക്ഷിത നഗരമെന്ന കുപ്രസിദ്ധി നേടിയിരിക്കുന്നു. ഓരോ മിനുട്ടിലും സ്ത്രീകള് ആക്രമിക്കപ്പെടുകയോ കൊല ചെയ്യപ്പെടുകയോ ചെയ്യുന്ന നഗരമാണ് ഡല്‍ഹി. സ്വാതന്ത്ര്യത്തിന്റെ നീണ്ട വര്‍ഷങ്ങള് പിന്നിട്ടിട്ടും തുല്യ അവകാശമുള്ള പൗര എന്ന നിലയില് സ്ത്രീകള്‍ക്ക് ഈ രാജ്യത്തിന്റെ രാജവീഥികളിലൂടെ സഞ്ചരിക്കാന് കഴിയുന്നില്ല. എന്തിന്, വീടുകള്‍ക്കുള്ളില്‍പോലും സൈ്വര്യമായി കിടന്നുറങ്ങാന് കഴിയുന്നില്ല.ഡല്‍ഹിയില് നടന്നുകൊണ്ടിരിക്കുന്ന ഓരോ സംഭവവും എത്ര വികലമാണ് ഇന്ത്യയുടെ സ്വാതന്ത്ര്യം എന്ന് തെളിയിക്കുന്നതാണ്. വര്‍ഷങ്ങള്‍ക്കുമുമ്പ് തന്തൂരി അടുപ്പില് പല കഷണങ്ങളായി ശരീരം വെട്ടിനുറുക്കി ഹോമിക്കപ്പെട്ട നയനാ സാഹ്നിയെന്ന രാഷ്ട്രീയ പ്രവര്‍ത്തക മുതല് കഴിഞ്ഞ ദിവസം ബസ് യാത്രയ്ക്കിടയില് പിച്ചിച്ചീന്തപ്പെട്ട പെണ്‍കുട്ടിയടക്കം നമ്മുടെ മനഃസാക്ഷിക്കുമുന്നില് എരിയുന്ന ചോദ്യ ചിഹ്നമായി നില്‍ക്കുന്നു.\nരാത്രിയാത്രക്ക് ഏറ്റവും സുരക്ഷിതം ബസ് യാത്രയാണെന്നാണ് നാം കരുതുക. ഡല്‍ഹിയില്9മണിക്ക് ബസ്സ് കാത്ത് നില്‍ക്കുകയായിരുന്ന ഫിസിയോതെറാപ്പി കോഴ്സിന് പഠിക്കുന്ന യുവതിയും സുഹൃത്തും ബസ് ജീവനക്കാര് വിളിച്ചു പറയുന്നത് കേട്ടാണ് പാലം വഴി മഥുരയിലേക്ക് പോകുന്ന ബസ്സില് കയറിയത്. എന്നാല് ബസ് ഡ്രൈവറും ക്ലീനറും മറ്റ് രണ്ടുമൂന്നുപേരും ചേര്‍ന്ന് യുവാവിനെ ക്രൂരമായി മര്‍ദ്ദിച്ച് അവശനാക്കുകയും യുവതിയെ ഡ്രൈവറുടെ കേബിനില് കൊണ്ടുപോയി അതിക്രൂരമായി കൂട്ടബലാല്‍സംഗത്തിനിരയാക്കുകയും ചെയ്തു. അവളുടെ ശരീരത്തിലെ പരിക്കുകള് കണ്ട് ഡോക്ടര്‍മാര്‍പോലും ഞെട്ടിത്തരിച്ചുപോയി. മനുഷ്യന് എങ്ങനെ ഇത്രയും ക്രൂരന്മാരായി മാറാന് കഴിയുന്നു എന്നാണ് അവര് ചോദിക്കുന്നത്. മൃതപ്രായരായ പെണ്‍കുട്ടിയേയും സുഹൃത്തിനേയും അക്രമികള് ബസ്സില്‍നിന്ന് വെളിയിലേക്ക് വലിച്ചെറിയുകയായിരുന്നു. ഡല്‍ഹിയില് എല്ലാ ദിവസവും സംഭവിച്ചുകൊണ്ടിരിക്കുന്നതില് ഒന്നു മാത്രമാണ് ഈ സംഭവം. പലതും പുറംലോകമറിയാതെ ഒതുക്കി തീര്‍ക്കപ്പെടുകയാണ്. ഡല്‍ഹി മെട്രോയില് സ്ത്രീകള് കയറാന് മടിക്കുന്നതായി ചില ഉദ്യോഗസ്ഥകള് പറഞ്ഞിട്ടുണ്ട്. വിദേശികള്‍ക്കും സ്വദേശികള്‍ക്കും ഒന്നും തന്നെ രക്ഷയില്ലാത്ത സ്ഥിതിയാണ്. ദുബായിയില്‍നിന്ന് നാടുകാണാന് വന്ന യുവതിയെ യമുനാ തീരത്ത് കൂട്ടബലാല്‍സംഗത്തിനിരയാക്കി, വിദേശിയുടെ മുന്നില് നാം നാടിന്റെ മുഖത്ത് കരിവാരിത്തേച്ചു. പിന്നീട് സ്വിസ് നയതന്ത്രജ്ഞയെ തന്നെ ലൈംഗികാതിക്രമത്തിന് വിധേയയാക്കി. റാണിഗഞ്ചിലും പ്രശാന്ത് വിഹാറിലും വിദ്യാര്‍ത്ഥിനികളെ തട്ടിക്കൊണ്ടുപോയി അതിക്രമത്തിന് ഇരയാക്കി. ശശി തരൂരിെന്‍റ ഭാര്യ സുനന്ദാ പുഷ്കറിന് കോണ്‍ഗ്രസുകാരില് നിന്നും വിമാനത്താവളത്തില് ഏല്‍ക്കേണ്ടിവന്ന അപമാനവും ലജ്ജാകരമായിരുന്നു.\nഇന്ത്യയുടെ എല്ലാ സംസ്ഥാനങ്ങളിലും കുറ്റകൃത്യങ്ങള് പെരുകിവരികയാണ്. ബംഗാളില് തൃണമൂല് - മാവോയിസ്റ്റ് ഗുണ്ടകള് സ്ത്രീകള്‍ക്കുനേരെ തുടര്‍ച്ചയായ അക്രമങ്ങള് അഴിച്ചുവിടുന്നു. ആസാമില് കലാപ ബാധിത പ്രദേശത്തും സ്ത്രീകള് അതിക്രമത്തിന് പാത്രമാകുന്നു. ബോംബെ, ജയ്പൂര്, ബാംഗ്ലൂര് തുടങ്ങിയ നഗരങ്ങളിലും ഭയാനകമാംവിധം പെണ്‍കുട്ടികള്‍ക്കുനേരെയുള്ള അതിക്രമങ്ങള് വര്‍ദ്ധിച്ചുവരുന്നു. കേരളത്തില് സ്ത്രീകളും പെണ്‍കുട്ടികളും അരക്ഷിതാവസ്ഥയിലാണ്. അടുത്തകാലത്തായി കേരളത്തില് സ്ത്രീപീഡനങ്ങള് ക്രമാതീതമായി പെരുകുന്നു. കഴിഞ്ഞ ദിവസം ആഭ്യന്തരമന്ത്രി അസംബ്ലിയില് പറഞ്ഞത് 2012ല് മാത്രം കേരളത്തില് 1661 ബലാല്‍സംഗക്കേസുകള് ഉണ്ടായി എന്നാണ്. 371 സ്ത്രീകള് കൊല്ലപ്പെട്ടു. പ്രായപൂര്‍ത്തിയാകാത്ത 199 പെണ്‍കുട്ടികള് ലൈംഗികാതിക്രമങ്ങള്‍ക്ക് വിധേയരായി. പറവൂര്, കോതമംഗലം, വൈപ്പിന്, കോഴിക്കോട്, തലശ്ശേരിയിലെ ധര്‍മ്മടം, കാക്കയങ്ങാട് തുടങ്ങിയ പ്രദേശങ്ങളില് കൂട്ട അതിക്രമങ്ങള്‍ക്കും വീടിനകത്ത് കുടുംബാംഗങ്ങള് നടത്തിയ അതിക്രമങ്ങള്‍ക്കും വിധേയരായത് പ്രായപൂര്‍ത്തിയാകാത്ത പെണ്‍കുട്ടികളായിരുന്നു. പലയിടങ്ങളിലും നിയമപാലകരായ പൊലീസുകാര്‍പോലും പ്രതികളായിരുന്നു. ബസ് യാത്രയ്ക്കിടയില് ഒരു സ്ത്രീയെ സിഐ പീഡിപ്പിച്ചു. വനിതാ കമ്മീഷനില് പരാതി പറയാന് ചെന്ന യുവതിയെ അവിടത്തെ ജീവനക്കാരനായ എസ്ഐ നിരന്തരമായി ഫോണില് വിളിച്ച് ലൈംഗികാഭാസച്ചുവയുള്ള വര്‍ത്തമാനം പറയുകയും കീഴ്പ്പെടുത്താന് പരിശ്രമിക്കുകയും ചെയ്തു. മദ്യവും മയക്കുമരുന്നും ലൈംഗിക വൈകൃതങ്ങളുംകൊണ്ട് കേരളീയ സമൂഹം മലീമസമാകുകയാണ്. അഗതിമന്ദിരങ്ങളിലും ശിശുമന്ദിരങ്ങളിലും ചെറിയ കുട്ടികള് ലൈംഗികാതിക്രമങ്ങള്‍ക്ക് വിധേയരാകുന്നത് ഞെട്ടിപ്പിക്കുന്ന വസ്തുതയാണ്. ഗവണ്‍മെന്‍റ് ഇതെല്ലാം കണ്ട് നോക്കുകുത്തിയായി നില്‍ക്കുന്നതാണ് നാം കാണുന്നത്.\nഎന്തുകൊണ്ടാണ് സ്ത്രീകള് ആക്രമിക്കപ്പെടുന്നത്? ഈ അതിക്രമങ്ങള്‍ക്ക് അറുതിവരുത്താന് യാതൊരു മാര്‍ഗ്ഗവുമില്ലേ? ഈ ചോദ്യങ്ങള്‍ക്ക് ഉത്തരം കാണേണ്ടത് സമൂഹത്തിന്റെ ഉത്തരവാദിത്വമാണ്. സ്ത്രീകള്‍ക്ക് നേരെ അതിക്രമങ്ങള് പെരുകുന്നത് സാമൂഹ്യവ്യവസ്ഥിതിയുടെ തരക്കേടുകൊണ്ടാണ്. ഇന്ത്യന് ഭരണാധികാരികള് പിന്തുടരുന്ന മുതലാളിത്ത സാമൂഹ്യവ്യവസ്ഥിതി സമ്പന്നരുടെ ധൂര്‍ത്തമായ ജീവിതത്തിന് പ്രേരിപ്പിക്കുന്നതല്ലാതെ ജനസമൂഹത്തിന് ഗുണപരമായ നടപടികള് സ്വീകരിക്കാന് താല്‍പര്യം കാട്ടുന്നില്ല. സ്ത്രീ പുരുഷസമത്വം ഭരണഘടനയുടെ താളുകളില് മയങ്ങിക്കിടക്കുന്നതല്ലാതെ അത് പ്രാവര്‍ത്തികമാക്കാന് നിയമങ്ങള് ശക്തമാക്കുകയോ നിലവിലുള്ള നിയമങ്ങള് പ്രയോഗിക്കുകയോ ചെയ്യുന്നില്ല. പുരുഷ മേധാവിത്വപരമായ ഫ്യൂഡല് - മുതലാളിത്ത രീതികള്‍ക്കെതിരെ ശബ്ദമുയര്‍ത്താന് ഇന്ത്യന് ഭരണാധികാരികള് ഒരുങ്ങുന്നില്ല. ബലാല്‍സംഗത്തിന് വധശിക്ഷ നല്‍കണമെന്ന് പറയുന്നതല്ലാതെ നിയമം നിര്‍മ്മിക്കുന്നതിനും കേസ് വീഴ്ചയില്ലാതെ അന്വേഷിക്കുന്നതിനും എത്രയും വേഗം വിചാരണ പൂര്‍ത്തിയാക്കി കുറ്റവാളിയെ ശിക്ഷിക്കുന്നതിനും അവസരമൊരുക്കുന്നില്ല. കുറ്റവാളികള് ജാമ്യത്തിലിറങ്ങി വിലസി നടക്കുകയാണ്. ഗവണ്‍മെന്‍റ് ശിശുമന്ദിരങ്ങളും മഹിളാ മന്ദിരങ്ങളുമടക്കം അരക്ഷിതാവസ്ഥയിലാകുന്നത് അവയുടെ നടത്തിപ്പ് കുറ്റമറ്റതാക്കാത്തതുകൊണ്ടാണ്. എല്ലാറ്റിനും ജനകീയ സമിതികളുടെ മേല്‍നോട്ടമുണ്ടാക്കാന് ഗവണ്‍മെന്‍റിന് കഴിയണം. സ്ത്രീ പീഡനക്കേസുകളില് എത്രയും വേഗത്തില് അന്വേഷണം പൂര്‍ത്തിയാക്കി ചാര്‍ജ് ഷീറ്റ് നല്‍കാന് കഴിയണം. പെട്ടെന്ന് തന്നെ വിധിയുണ്ടാകണം. ശിക്ഷയും കൂടുതല് കടുത്തതാകണം.\nസമൂഹത്തില് സ്ത്രീകള്‍ക്കും പെണ്‍കുട്ടികള്‍ക്കും നേരെ നടക്കുന്ന ചെറുതും വലുതുമായ എല്ലാ വിവേചനങ്ങളും തുടച്ചുമാറ്റാന് വിദ്യാഭ്യാസമേഖലയിലടക്കം സാര്‍ത്ഥകമായ മാറ്റങ്ങള് വരുത്തണം. കുട്ടികളുടെ അവകാശങ്ങള് സംരക്ഷിക്കാന് ഫലപ്രദമായ ഇടപെടല് നടത്തണം. പരസ്യമായ മദ്യപാനം, അശ്ലീലചിത്രങ്ങളുടെ നിര്‍മ്മാണം, വിതരണം തുടങ്ങിയവക്കെതിരെ കര്‍ശനമായ നടപടികള് സ്വീകരിക്കണം. ഇന്‍റര്‍നെറ്റിലൂടെ കടന്നുവരുന്ന ലൈംഗിക ആഭാസങ്ങള് നിയന്ത്രിക്കാന് ഐടി നിയമം കര്‍ശനമായി ഉപയോഗപ്പെടുത്തണം. സമൂഹത്തില് സ്ത്രീ-പുരുഷ സമത്വത്തെക്കുറിച്ച് ശക്തമായ ബോധവല്‍ക്കരണം നടത്തണം. പെണ്‍കുട്ടികള് ശരീരം ആപാദചൂഡം പൊതിഞ്ഞ് യാത്ര ചെയ്യണമെന്നും രാത്രിയില് സ്ത്രീകള് പുറത്തിറങ്ങാന് പാടില്ല എന്നും മറ്റുമുള്ള ബാലിശമായ നിര്‍ദ്ദേശങ്ങള്‍കൊണ്ട് പ്രത്യേക ഫലമൊന്നും ഉണ്ടാകാനിടയില്ല. സ്ത്രീകളോടുള്ള മനോഭാവമാണ് മാറേണ്ടത്. സ്ത്രീകളെ അപമാനിക്കുന്നത് ഗുരുതരമായ കുറ്റകൃത്യമാണെന്ന ബോധം സമൂഹത്തില് സൃഷ്ടിച്ചെടുക്കുകയാണ് ചെയ്യേണ്ടത്. ഗവണ്‍മെന്റും നീതിന്യായ വ്യവസ്ഥയുമെല്ലാം ഇക്കാര്യം ഏറ്റെടുക്കണമെന്ന് നമുക്ക് കൂടുതല് ശക്തമായി ആവശ്യപ്പെടാം.\nകെ കെ ശൈലജ ടീച്ചര് ചിന്ത പുതുവത്സര പതിപ്പ് 2013


മാന്‍ഹോള് മികച്ച ചിത്രം; വിനായകന് നടന്, രജീഷ നടി\nFirst Published 7, Mar 2017, 11:32 AM\nതിരുവനന്തപുരം: കഴിഞ്ഞ വര്‍ഷത്തെ സംസ്ഥാന ചലച്ചിത്ര പുരസ്‌ക്കാരം പ്രഖ്യാപിച്ചു. വിധു വിന്‍സന്റ് സംവിധാനം ചെയ്‌ത മാന്‍ഹോള് എന്ന സിനിമയാണ് മികച്ച ചിത്രം. വിധു വിന്‍സന്റ് തന്നെയാണ് മികച്ച സംവിധായികയ്‌ക്ക് ഉള്ള പുരസ്ക്കാരം സ്വന്തമാക്കിയത്. കമ്മട്ടിപ്പാടത്തിലെ അഭിനയത്തിന് വിനായകന് മികച്ച നടനായി തെരഞ്ഞെടുക്കപ്പെട്ടു. മികച്ച നടിയായി അനുരാഗ കരിക്കിന്‍വെള്ളം എന്ന സിനിമയിലെ നായികാവേഷം ചെയ്‌ത രജീഷ വിജയന് അര്‍ഹയായി. സാംസ്ക്കാരികവകുപ്പ് മന്ത്രി എ കെ ബാലനാണ് പുരസ്ക്കാരങ്ങള് പ്രഖ്യാപിച്ചത്. ഒഡിയ സംവിധായകനും ക്യാമറാമനുമായ എ കെ ബിര് അധ്യക്ഷനായ പത്തംഗ ജൂറിയാണ് പുരസ്‌കാര ജേതാക്കളെ തെരഞ്ഞെടുത്തത്. പ്രിയനന്ദനന്, സുദേവന്, സുന്ദര്‍ദാസ്, പിഎഫ് മാത്യൂസ്, മീനാ പിള്ള, ശാന്തികൃഷ്ണ, വി ടി മുരളി, അരുണ് നമ്പ്യാര്, മഹേഷ് പഞ്ചു (മെമ്പര് സെക്രട്ടറി) എന്നിവരാണ് മറ്റ് ജൂറി അംഗങ്ങള്.\nകമ്മട്ടിപാടത്തെ ഗംഗയെ അനശ്വരമാക്കിയ വിനായകന് ടി.കെ. പ്രേക്ഷക കയ്യടിക്ക് പിന്നാലെ മികച്ച നടനുള്ള പുരസ്‌ക്കാരവും സ്വന്തമാക്കി. അനുരാഗ കരിക്കിന്‍വെള്ളത്തിലെ എലിസബത്തെന്ന യുവതിയെ തനതായ രീതിയില് അവതരിപ്പിച്ചതിനാണ് സിനിമയിലേക്കുള്ള അരങ്ങേററത്തില് രജീഷ വിജയന് മികച്ച നടിയായത്.\nരാജ്യാന്തര ചലച്ചിത്രമേളയിലെ അംഗീകാരത്തിന് പിറകെയാണ് വിധു വിന്‍സെന്റിന്റെ കന്നിചിത്രം സംസ്ഥാന സര്‍ക്കാറിന്റെ രണ്ട് പ്രധാന അവാര്‍ഡുകള് സ്വന്തമാക്കുന്നത്.\nമികച്ച സ്വഭാവ നടന് മണികണ്ഠന് ആചാരി, ചിത്രം കമ്മട്ടിപ്പാടം. സ്വഭാവ നടി കാഞ്ചന പികെ സിനിമ ഓലപ്പീപ്പി. മികച്ച രണ്ടാമത്ത സിനിമ ഒറ്റയാള്‍പ്പാത, സംഗീത രംഗത്തെ3പുരസ്‌ക്കാരങ്ങള് വിനോദ് മങ്കരയുടെ കാംബോജിക്കാണ്. ഗാനരചനക്കുള്ള അവാര്‍ഡ് മരണാന്തര ബഹുമതിയായി ഒ.എന്‍വിക്ക് ലഭിച്ചപ്പോള് എം ജയചന്ദ്രന് മികച്ച സംഗീത സംവിധായകനായി, ഗായിക കെഎസ് ചിത്ര. ഗപ്പിയിലൂടെ സൂരജ് സന്തോഷ് മികച്ച ഗായകനായി.\nമികച്ച കഥാകൃത്ത് സലിംകുമാര് ചിത്രം കറുത്ത ജൂതന്, തിരക്കഥാകൃത്ത് ശ്യാം പുഷ്‌ക്കരന്, മഹേഷിന്റെ പ്രതികാരം .മികച്ച ക്യാമറാ മേന് എംജെ രാധാകൃഷണന്, കാട് പൂക്കുന്ന നേരം. ഇതടക്കം സാങ്കേതിക വിഭാഗങ്ങളിലെ5അവാര്‍ഡുകള് കാട് പൂക്കുന്ന നേരം സ്വന്തമാക്കി.\nനൃത്തസംവിധാനം വിനീത്, സിനിമ കാംബേജി. മഹേഷിന്റെ പ്രതികാരം ജനപ്രീതിയും കലാമൂല്യവുമുള്ള ചിത്രമായി. കിസ്മത്ത് ഒരുക്കിയ ഷാനവാസ് ബാവക്കുട്ടിയാണ് നവാഗത സംവിധായകന്. കോലുമിഠായിയാണ് കുട്ടികളുടെ മികച്ച ചിത്രം. കെ.കലാധരന്, സുരഭി ലക്ഷ്മി, ഇ.സന്തോഷ് കുമാര്, ഗിരീഷ് ഗംഗാധരന് എന്നിവര്‍ക്ക് പ്രത്യേക ജൂരി പുരസ്‌ക്കാരങ്ങള് നേടി.\nഗപ്പിയിലൂടെ ചേതന് ജയലാലും കൊച്ചവ്വൗ പൗലോ അയ്യപ്പ കൊയ്‌ലോയിലൂടെ അബേനി ആദിയും മികച്ച ബാലതാരങ്ങളായി. താരമൂല്യങ്ങള്‍ക്കപ്പുറം തീഷ്ണമായ പ്രകടനങ്ങള്‍ക്കും പ്രമേയങ്ങള്‍ക്കുമുള്ള പുരസ്‌ക്കാരം എന്ന നിലയിലാകും 2016ലെ ചലച്ചിത്ര അവാര്‍ഡ് ഓര്‍മ്മിക്കപ്പെടുക\nമറ്റ് പ്രധാന പുരസ്ക്കാരങ്ങള്\nജനപ്രീതിയും കലാമൂല്യവുമുള്ള ചിത്രം- മഹേഷിന്‍റെ പ്രതികാരം.\nമികച്ച കഥ- സലീംകുമാര്. ചിത്രം- കറുത്ത ജൂതന്\nമികച്ച തിരക്കഥാകൃത്ത്- ശ്യാം പുഷ്‌കരന് (മഹേഷിന്റെ പ്രതികാരം) .\nമികച്ച നവാഗത സംവിധായകന് ഷാനവാസ് (കിസ്മത്ത്)\nമികച്ച സ്വഭാവനടന്- മണികണ്ഠന് (കമ്മട്ടിപ്പാടം)\nമികച്ച സ്വഭാവനടി കാഞ്ചന പി.കെ. (ഓലപ്പീപ്പി)\nഗാനരചന- ഒഎന്‍വി കുറുപ്പ്. ചിത്രം- കാംബോജി, നടവാതില് തുറന്നില്ല\nമികച്ച സംഗീതസംവിധായകന്- എം ജയചന്ദ്രന്. ചിത്രം - കാംബോജി\nമികച്ച ഗായകന്- സൂരജ് സന്തോഷ്. ചിത്രം- ഗപ്പി\nമികച്ച പിന്നണിഗായിക കെ.എസ്.ചിത്ര (കാംബോജി, നടവാതില് തുറന്നില്ല..) .\nമികച്ച കുട്ടികളുടെ ചിത്രം- കോലുമിട്ടായി.\nമികച്ച ബാലതാരം- ചേതന്. ചിത്രം- ഗപ്പി\nമികച്ച നൃത്തസംവിധാനം- വിനീത് (കാംബോജി)\nപശ്ചാത്തല സംഗീതം- വിഷ്ണു വിജയ് (ഗപ്പി)\nമികച്ച ഛായാഗ്രഹണം- എം.ജെ.രാധാകൃഷ്ണന് (കാടുപൂക്കുന്ന നേരം)\nഡബ്ബിംഗ് ആര്‍ട്ടിസ്റ്റ്- വിജയ് മോഹന് മേനോന്, എം.തങ്കമണി .\nമികച്ച സിനിമ ഗ്രന്ഥം 'സിനിമ മുതല് സിനിമ വരെ'\nസന്തോഷ് കുമാര് (സംവിധാനം: ആറടി)\nപ്രത്യേക പരാമര്‍ശം (അഭിനയം) കെ.കലാധരന് (ഒറ്റയാള് പാത)\nLast Updated 5, Oct 2018, 3:44 AM\nstate film award 2017


'ബിജെപി രാഷ്ട്രീയത്തിലെ വേറിട്ട മുഖം'; അരുണ് ജെയ്റ്റ്‍ലിയുടെ നിര്യാണത്തില് അനുശോചിച്ച് മുഖ്യമന്ത്രി\nThiruvananthapuram, First Published 24, Aug 2019, 3:38 PM IST\nകേരളത്തിന്‍റെ സവിശേഷതകളെക്കുറിച്ച് അരുണ് ജെയ്റ്റ്‍ലിക്ക് നല്ല ധാരണയുണ്ടായിരുന്നു.\nതിരുവനന്തപുരം: ബിജെപി നേതാവും മുന് കേന്ദ്രമന്ത്രിയുമായിരുന്ന അരുണ് ജെയ്റ്റ്‍ലിയുടെ നിര്യാണത്തില് അനുശോചിച്ച് മുഖ്യമന്ത്രി പിണറായി വിജയന്. ബിജെപി രാഷ്ട്രീയത്തിലെ വേറിട്ട മുഖമായിരുന്നു അരുണ് ജെയ്റ്റ്‍ലിയെന്ന് പിണറായി അനുസ്മരിച്ചു.\nവ്യത്യസ്ത മേഖലകളില് പ്രാഗത്ഭ്യം തെളിയിച്ച അദ്ദേഹം ഭരണരംഗത്തും വ്യക്തിമുദ്ര പതിപ്പിച്ചു. രാഷ്ട്രീയ-സാമ്പത്തിക കാര്യങ്ങള് അപഗ്രഥിക്കുന്നതില് ജെയ്റ്റ്‍ലിക്ക് അസാധാരണമായ കഴിവുണ്ടായിരുന്നു. കേരളത്തിന്‍റെ സവിശേഷതകളെക്കുറിച്ച് ധാരണയുള്ള വ്യക്തിയായിരുന്നു അദ്ദേഹം. ജെയ്റ്റ്‍ലിയുടെ വേർപാടിൽ കുടുംബാംഗങ്ങൾക്കൊപ്പം ദു:ഖം പങ്കിടുന്നു- പിണറായി ഫേസ്ബുക്കില് കുറിച്ചു.\nവിഭിന്നമേഖലകളില് പ്രാഗത്ഭ്യം തെളിയിക്കുകയും ഭരണരംഗത്ത് വ്യക്തിമുദ്ര പതിപ്പിക്കുകയും ചെയ്ത നേതാവായിരുന്നു അരുണ് ജെയ്റ്റ്‍ലി. നിയമപാണ്ഡിത്യം പാര്‍ലമെന്‍ററി പ്രവര്‍ത്തനത്തില് തിളങ്ങാന് അദ്ദേഹത്തിന് സഹായമായി. രാഷ്ട്രീയ-സാമ്പത്തിക കാര്യങ്ങള് അപഗ്രഥിക്കുന്നതില് അദ്ദേഹത്തിന് അസാധാരണമായ പാടവമുണ്ടായിരുന്നു. ബി.ജെ.പി. രാഷ്ട്രീയത്തിലെ വേറിട്ട മുഖമായിരുന്നു ജെയ്റ്റ്‍ലി\nമുഖ്യമന്ത്രിയായി ചുമതലയേറ്റ ശേഷം ആദ്യം കണ്ട കേന്ദ്രമന്ത്രിമാരില് ഒരാള് അന്ന് ധനമന്ത്രിയായിരുന്ന ജെയ്റ്റ്‍ലിയെയായിരുന്നു. കേരളത്തിന്‍റെ സവിശേഷതകളെക്കുറിച്ച് അദ്ദേഹത്തിന് നല്ല ധാരണയുണ്ടായിരുന്നു. വേർപാടിൽ കുടുംബാംഗങ്ങൾക്കൊപ്പം ദു:ഖം പങ്കിടുന്നു.\nLast Updated 24, Aug 2019, 3:44 PM IST\nജെയ്റ്റ്‍ലിയുടെ നിര്യാണത്തില് അനുശോചിച്ച് മുഖ്യമന്ത്രി പിണറായി


ഖത്തറില് 1130 പേര്‍ക്കു കൂടി കോവിഡ്; മരണം 13 ആയി | 1130 more corona cases in qatar; one more death\nHome Gulf Qatar ഖത്തറില് 1130 പേര്‍ക്കു കൂടി കോവിഡ്; മരണം 13 ആയി\nMay 9, 2020, 11:14 am\nദോഹ: ഖത്തറില് ഇന്ന് 1130 പേര്‍ക്ക് കൂടി കൊറോണ വൈറസ് ബാധ സ്ഥിരീകരിച്ചു. ഇന്നലെ മരിച്ച കാസര്‍കോഡ് സ്വദേശിയുടെ മരണം ഔദ്യോഗികമായി സ്ഥിരീകരിച്ചതോടെ മരണസംഖ്യ 13 ആയി.\nകഴിഞ്ഞ 24 മണിക്കൂറിനിടെ 129 പേര്‍ക്കു കൂടി രോഗം ഭേദമായി. പുതിയ കണക്കുകള് പ്രകാരം 21,331 പേര്‍ക്കാണ് ഖത്തറില് ഇതുവരെ രോഗം സ്ഥിരീകരിച്ചത്. 2499 പേര്‍ക്ക് കൊറോണ സുഖപ്പെട്ടു. 24 മണിക്കൂറിനിടെ 4096 പേര്‍ക്ക് കൊറോണ പരിശോധന നടത്തി. മൊത്തം പരിശോധന നടത്തിയവരുടെ എണ്ണം 124554 ആയി. 18819 പേരാണ് ഇപ്പോള് ചികില്‍സയില് ഉള്ളത്.\nഇന്റന്‍സീവ് കെയര് യൂനിറ്റില് ചികില്‍സയില് കഴിയവേയാണ് പ്രവാസി മരിച്ചതെന്നും ഇയാള്‍ക്ക് നേരത്തേ ഗുരുതര ആരോഗ്യപ്രശ്‌നങ്ങളുണ്ടായിരുന്നതായും ഖത്തര് ആരോഗ്യമന്ത്രാലയം അറിയിച്ചു. കുടുംബത്തോട് മന്ത്രാലയം അനുശോചനം അറിയിച്ചു.\n1130 more covid cases in qatar today; one more death confirmed\nPrevious articleഖത്തറില് നിന്നുള്ള ആദ്യ വിമാനം പറത്തുന്നത് മലയാളി പൈലറ്റ്\nNext articleഇന്ത്യയിലെ ലോക്ക്ഡൗണ് പരാജയം; ആഗസ്ത് ആവുമ്പോഴേക്കും 78 കോടി പേര് കൊറോണയെ നേരിടേണ്ടി വരുമെന്ന് ഐസിഎംആര് മുന് മേധാവി


തൃപ്തി ദേശായി എത്താനുള്ള സാധ്യത മങ്ങുന്നു; സുരക്ഷക്കായി ആവശ്യപ്പെടുന്ന കാര്യങ്ങള് സര്‍ക്കാര് പരിഗണിക്കില്ല | Daily Indian Herald\nNovember 14, 2018 5:59 pm By : Indian Herald Staff\nഈ മാസം 16 നാണ് തൃപ്തി ദേശായി കേരളത്തിലെത്തുക. 17 ന് രാവിലെ ശബരിമലയിലേക്ക് പോകും. തനിക്ക് താമസവും യാത്രാ സൗകര്യവും ഒരുക്കണമെന്നും മല ചവിട്ടാതെ തിരിച്ചുപോകില്ലെന്നും തൃപ്തി ദേശായി കത്തില് പറയുന്നു. എന്നാല് വിശദമായി എന്തൊക്കെ സൗകര്യങ്ങളാണ് തങ്ങള്‍ക്ക് ചെയ്ത് തരേണ്ടതെന്ന് കത്തില് അക്കമിട്ട് നിരത്തുകയാണ് തൃപ്തി ദേശായി.\nവിമാനത്താവളത്തില് വന്നിറങ്ങുമ്പോള് മുതലുള്ള സുരക്ഷ കേരളം ഒരുക്കണമെന്നാണ് തൃപ്തി ആവശ്യപ്പെടുന്നത്. തനിക്കൊപ്പം ആറ് യുവതികളും എത്തുന്നതായി അവര് വ്യക്തമാക്കുന്നുണ്ട്. വിമാനത്താവളത്തില് നിന്നും നേരെ കോട്ടയത്തേക്ക് പോകാനാണ് തങ്ങള് ഉദ്ദേശിക്കുന്നതെന്നാണ് അവര് കത്തില് ചൂണ്ടിക്കാട്ടുന്നത്. തങ്ങള്‍ക്ക് സഞ്ചരിക്കാന് കാറ് ഏര്‍പ്പാടു ചെയ്യണം. വാഹനങ്ങള് വാടകയ്ക്കെടുക്കാന് തങ്ങള് ഉദ്ദേശിക്കുന്നില്ല. അങ്ങനെ ചെയ്താല് തങ്ങള് ആക്രമിക്കപ്പെടും എന്ന സംശയമുള്ളതു കൊണ്ടാണെന്നും തൃപ്തി വ്യക്തമാക്കി. അതുകൊണ്ട് സര്‍ക്കാര് തന്നെ കാര് ഏര്‍പ്പാടാക്കി നല്‍കണമെന്നും അവര് ആവശ്യപ്പെടുന്നു.\nഇങ്ങനെ സര്‍ക്കാര് ഏര്‍പ്പാടാക്കിയ കാറില് സഞ്ചരിച്ച് കോട്ടയത്ത് എത്താനാണ് തൃപ്തിയുടെ പദ്ധതി. അന്നേദിവസം ഇവിടെ തങ്ങുന്നതിനുള്ള സുരക്ഷ ഒരുക്കേണ്ടതും സംസ്ഥാന സര്‍ക്കാറാണ്. അതിനായി ഗസ്റ്റ്ഹൗസോ ഹോട്ടല് മുറികളോ വേണമെന്നും തൃപ്തി ദേശായി ആവശ്യപ്പടുന്നു. കോട്ടയത്തു നിന്നും ശബരിമലയിലേക്ക് പുറത്തുപെടുന്ന സമയം അടക്കം കൃത്യമായി കത്തില് രേഖപ്പെടുത്തിയിട്ടുണ്ട്. 17ന് രാവിലെ അഞ്ച് മണിക്ക് പുറപ്പെട്ട് രണ്ട് മണിക്കൂര് യാത്ര ചെയ്ത് സന്നിധാനത്ത് ഏഴ് മണിയോടെ ദര്‍ശനത്തിന് സൗകര്യം ഒരുക്കണമെന്നാണ് ആവശ്യം. തന്റെ ജീവന് ഭീഷണി ഉണ്ടെന്നും തന്നെ വകവരുത്താന് തയ്യാറായി ആര്‍എസ്എസ് ബിജെപി പ്രവര്‍ത്തകരും, കോണ്‍ഗ്രസിന്റെ ആളുകളും മറ്റു അയ്യപ്പഭക്തരും ഉണ്ടെന്നും അതുകൊണ്ട് ആളുകള് നിയമം കൈയിലെടുക്കാതെ സുരക്ഷ ഒരുക്കേണ്ട ചുമതല സര്‍ക്കാറിന് ഉണ്ടെന്നും തൃപ്തി കത്തില് എടുത്തു പറയുന്നു.


സ്വാശ്രയ മാനേജ്മെന്‍റുകള് നടത്തിയ മെഡിക്കല് കൌണ്‍സിലിങ് റദ്ദാക്കണമെന്ന് കേന്ദ്രം\n16 Apr, 2018 at 10:11 AM\nകേന്ദ്ര നിലപാടിനെതിരെ കേരള പ്രൈവറ്റ് മെഡിക്കല് കോളജ് മാനേജ്മെന്‍റ് അസോസിയേഷന് രംഗത്തെത്തിയിട്ടുണ്ട്.\nകേരളത്തില് സ്വാശ്രയ മാനേജ്മെന്‍റുകള് മെഡിക്കല് പ്രവേശനത്തിന് നടത്തിയ കൌണ്‍സിലിംഗ് റദ്ദാക്കണമെന്ന് കേന്ദ്ര സര്‍ക്കാര് സുപ്രിം കോടതിയില്. ഇതിന് അനുമതി നല്‍കിയ ഹൈക്കോടതി വിധി തെറ്റാണ്. എല്ലാ സംസ്ഥാനങ്ങളിലും ഏകീകൃത കൌണ്‍സിലിംഗ് സംവിധാനം കൊണ്ട് വരണമെന്നും കേന്ദ്ര സര്‍ക്കാര് സുപ്രിം കോടതിയില് ആവശ്യപ്പെട്ടു.\nമെഡിക്കല് പ്രവേശത്തിനുള്ള കൌണ്‍സിലിംഗ് സംസ്ഥാന സര്‍ക്കാരുകള് ഏകീകൃതമായി നടത്തണമെന്ന് നേരത്തെ സുപ്രിം കോടതി ഉത്തരവിട്ടിരുന്നു. ഇതിന്‍റെ അടിസ്ഥാനത്തില് കേരള സര്‍ക്കാര് മുഴുവന് സീറ്റുകളിലും കൌണ്‍സിലിംഗ് നടത്തുമെന്നറിയിച്ച് ഉത്തരവിറക്കുകയും ചെയ്തു. മാനേജ്മെന്‍റുകള് നല്‍കിയ അപ്പീലില് ഉത്തരവ് റദ്ദാക്കി, അമ്പത് ശതമാനം സീറ്റുകളില് മാനേജ്മെന്‍റുകള്‍ക്ക് കൌണ്‍സിലിംഗ് നടത്താമെന്ന് ഹൈക്കോടതി ഉത്തരവിട്ടു.\nഈ ഉത്തരവ് തെറ്റാണെന്നും, മാനേജ്മെന്‍റുകള് നടത്തിയ പ്രവേശന കൌണ്‍സിലിംഗ് റദ്ദാക്കണമെന്നുമാണ് കേന്ദ്ര സര്‍ക്കാര് ഇന്ന് സുപ്രിം കോടതിയില് ആവശ്യപ്പെട്ടത്. കേരളത്തിന് പുറമേ മഹാരാഷ്ട്രയിലും ഇത്തരത്തില് നടത്തിയ കൌണ്‍സിലിംഗ് റദ്ദാക്കണമെന്നും കേന്ദ്രം ആവശ്യപ്പെട്ടു.\nമെഡിക്കല് പ്രവേശത്തിന് ഏകീകൃത കൌണ്‍സിലിംഗ് കൊണ്ട് വരണമെന്നാണ് കേന്ദ്രത്തിന്‍റെ നിലപാട്. സ്വകാര്യ മാനേജ്മെന്‍റുകള്‍ക്ക് ഇതിന് അനുമതി നല്‍കരുത്. ഇക്കാര്യത്തില് കൃത്യമായ മാര്‍ഗനിര്‍ദേശം പുറപ്പെടുവിക്കണമെന്നും സര്‍ക്കാര് ആവശ്യപ്പെട്ടു. ആവശ്യമെങ്കില് പ്രവേശന നടപടികള് പൂത്തിയാക്കുന്നതിന് നിശ്ചയിച്ച കാലപരിധി നീട്ടണമെന്ന ആവശ്യവും കേന്ദ്ര സര്‍ക്കാര് മുന്നോട്ട് വെച്ചു. തിങ്കളാഴ്ച വിഷയത്തില് സുപ്രിം കോടതി അന്തിമ തീരുമാനം എടുക്കും.\nകേന്ദ്ര നിലപാടിനെതിരെ കേരള പ്രൈവറ്റ് മെഡിക്കല് കോളജ് മാനേജ്മെന്‍റ് അസോസിയേഷന്\nമെഡിക്കല് പ്രവേശത്തിന് ഏകീകൃത കൌണ്‍സിലിങ് വേണമെന്ന കേന്ദ്ര നിലപാടിനെതിരെ കേരള പ്രൈവറ്റ് മെഡിക്കല് കോളജ് മാനേജ്മെന്‍റ് അസോസിയേഷന് രംഗത്ത്. കേന്ദ്രനിലപാടിനെതിരെ സുപ്രീംകോടതിയില് എതിര്‍പ്പ് അറിയിക്കും. തിങ്കളാഴ്ച ഹരജി പരിഗണിക്കുമ്പോള് മാനേജ്മെന്‍റുകളെ പ്രതിനിധീകരിച്ച് അഭിഭാഷകര് ഹാജരാകുമെന്നും മാനേജ്മെന്‍റുകള് അറിയിച്ചു.\nമധ്യപ്രദേശില് ഏകീകൃത കൌണ്‍സിലിങ് ഇല്ലാതെ നടത്തിയ പ്രവേശ നടപടികള് സുപ്രീംകോടതി കഴിഞ്ഞ ദിവസം റദ്ദാക്കിയിരുന്നു. കേരളത്തിലെ മെഡിക്കല് പ്രവേശ നടപടികളും റദ്ദാക്കണമെന്ന് കാണിച്ച് കേന്ദ്രം കോടതിയെ സമീപിച്ചതോടെ തങ്കളാഴ്ച പുറപ്പെടുവിക്കുന്ന വിധി അതീവ നിര്‍ണായകമാവും. ഈ സാഹചര്യത്തിലാണ് കേന്ദ്രനിലപാടിനെതിരെ സുപ്രീംകോടതിയില് എതിര്‍പ്പ് അറിയിക്കാന് കേരള പ്രൈവറ്റ് മെഡിക്കല് കോളജ് മാനേജ്മെന്‍റ് അസോസിയേഷന് തീരുമാനിച്ചത്. സുപ്രീംകോടതിയില് അനുകൂല വിധി ലഭിക്കുമെന്നാണ് മാനേജ്മെന്‍റുകളുടെ കണക്കുകൂട്ടല്.\nമധ്യപ്രദേശിന്‍റേത് പോലെയല്ല കേരളത്തിലെ സ്ഥിതിയെന്നാണ് മാനേജ്മെന്‍റുകളുടെ വാദം. മധ്യപ്രദേശില് നീറ്റ് റാങ്ക് പട്ടിക ഒഴിവാക്കി മുഴുവന് സീറ്റിലേക്കും മാനേജ്മെന്‍റുകള് സ്വന്തം നിലക്കാണ് പ്രവേശം നടത്തുന്നത്. അതേസമയം കേരളത്തില് സുപ്രീംകോടതി വിധി അനുസരിച്ച് നീറ്റ് റാങ്ക് പട്ടികയില് നിന്നാണ് പ്രവേശം നടത്തി വരുന്നത്. പ്രവേശത്തിന്‍റെ സുതാര്യത ജസ്റ്റിസ് ജെയിംസ് കമ്മിറ്റി ഉറപ്പുവരുത്തുകയും ചെയ്യുന്നുണ്ട്. ഈ സാഹചര്യത്തില് ഏകീകൃത കൌണ്‍സിലിങ് നടത്തണമെന്ന കേന്ദ്ര നിലപാട് ശരിയല്ലെന്നാണ് മാനേജ്മെന്‍റുകളുടെ വാദം.


മൽസ്യത്തിലും വ്യാപക മായം - റോവിങ് റിപ്പോര്‍ട്ടര് അന്വേഷണം\nKochi, First Published Dec 17, 2016, 4:31 AM IST\nകൊച്ചി: മലയാളികളുടെ തീൻമേശയിലെത്തുന്നത് വിഷരാസവസ്തുക്കൾ കലർന്ന മൽസ്യങ്ങൾ. ആഴ്ചകളോളം പഴക്കമുളള മീനുകൾ കേടുകൂടാതിരിക്കുന്നതിനും നിറം നഷ്ടപ്പെടാതിരിക്കുന്നതിനും കൊടിയ രാസവസ്തുക്കളാണ് ഉപയോഗിക്കുന്നത്. ഏഷ്യാനെറ്റ് ന്യൂസ് റോവിങ് റിപ്പോർട്ട‍ർ യാത്ര തുടങ്ങുന്നു .\nഎറണാകുളത്തെ ചമ്പക്കര മൽസ്യമാർക്കറ്റില് ഏഷ്യാനെറ്റ് റോവിങ് റിപ്പോര്‍ട്ടര് എത്തി. മധ്യകേരളത്തിലെ പ്രധാനപ്പെട്ട മൽസ്യമൊത്തവ്യാപാര കേന്ദ്രമാണിത്. മംഗലാപുരത്തുനിന്നും മറ്റുമായി ആയിരക്കണക്കിന് കിലോ മൽസ്യമാണ് ദിവസവും ഇവിടെയുത്തുന്നത്.\nമീൻ വാങ്ങാനെന്ന പേരിലാണ് ഏഷ്യാനെറ്റ് ന്യൂസ് സംഘം ചമ്പക്കരയില് എത്തിയത്. ഇതരജില്ലകളിലേക്കുളള മൽസ്യങ്ങൾ ഇടനിലക്കാർ പെട്ടികളിൽ നിറയ്ക്കുന്നു. വലിയ ഐസ് കട്ടകൾ യന്ത്രങ്ങളിൽ പൊടിച്ചെടുക്കുന്നുണ്ടായിരുന്നു ഇവിടെ\nതുടര്‍ന്നുള്ള ദൃശ്യങ്ങൾ ശരിക്കും ഞെട്ടിക്കുന്നതാണ്. കൂടുപൊട്ടിച്ച് മീൻ പെട്ടികളിലേക്ക് വിതറിയിടുന്ന വെളളപ്പൊടി. മൽസ്യമാർക്കറ്റിന്‍റെ പ ഭാഗങ്ങളിൽ ഇത് കണ്ടു. ഇടനിലക്കാരും ചെറുകിട കച്ചവടക്കാരുമെല്ലാം മീനുനുമുകളിൽ പൊടി വിതറുന്നു.\nചോദിച്ചപ്പോൾ ഉപ്പെന്ന് മറുപടി. ശുദ്ധമായ വെളളത്തിൽ തയാറാക്കിയ ഐസ് മാത്രമേ മീൻ കേടുകൂടാതിരിക്കാൻ ഉപയോഗിക്കാവൂ എന്നാണ് ചട്ടം. പക്ഷേ നമ്മുടെ മൽസ്യമാർക്കറ്റുകളിൽ എന്താണ് നടക്കുന്നത്. രഹസ്യമായി വിതതറുന്ന ഈ പൊടിയെന്തെന്ന് കണ്ടെത്തണം.\nഇവിടെനിന്നുന്നെ മൽസ്യങ്ങൾ വാങ്ങി. ശാസ്ത്രീയമായി പരിശോധിച്ചാലോ എന്തെന്ന് വ്യക്തമാകൂ. ഇതിനായി കേന്ദ്രസർക്കാർ സ്ഥാപനമായ സെൻട്രൽ ഇൻസ്റ്റിറ്റൂട്ട് ഓഫ് ഫിഷറീസ് ടെക്നോളജിയെ സമീപിച്ചു. ഇവിടെയാണ് മൽസ്യങ്ങൾ പരിശോധിക്കാൻ കൊടുക്കുന്നത്.\nസിഫ്ടിന്‍റെ ലാബിൽ ശാസ്ത്രസംഘത്തിന്‍റെ വിശദപരിശോധന. എട്ടുമണിക്കൂർ നീണ്ട പരിശോധനക്കൊടുവിൽ ഫലം പുറത്തുവന്നു.അതാണ് ഈ മത്സ്യങ്ങളില് വലിയ അളവിൽ രാസവസ്തുക്കൾ. മീൻപെട്ടികൾക്കുളളിൽ വിതറിയ വെളളപ്പൊടി സോഡിയം ബെൻസോയിറ്റ് എന്ന രാസവസ്തു. ഇതു വിതറിയാൽ മൽസ്യത്തിന്‍റെ പുറന്തോടഴുകില്ല. എത്രദിവസം കഴിഞ്ഞാലും ഇന്നുകടലിൽ നിന്ന് പിടിച്ചതുപോലിരിക്കും.\nസോഡിയം ബെൻസോയിറ്റിട്ട മീൻ കഴിക്കുന്നത് മനുഷ്യന്‍റെ ആരോഗ്യത്തിന് ഒട്ടും നല്ലതല്ല. അവയവങ്ങളെയും ദഹനേന്ദ്രിയ സംവിധാനങ്ങളേയും താറുമാറാക്കാൻ അതുമതി.


കുട്ടികളെ സ്കൂളിൽ ചേർക്കുമ്പോൾ…. എന്താണ് CBSE എന്താണ് ICSE ? കുട്ടിയെ എവിടെ ചേർക്കണം? – Intensive Promoter\nHome / Lifestyle / കുട്ടികളെ സ്കൂളിൽ ചേർക്കുമ്പോൾ…. എന്താണ് CBSE എന്താണ് ICSE ? കുട്ടിയെ എവിടെ ചേർക്കണം?\nകുട്ടികളെ സ്കൂളിൽ ചേർക്കുമ്പോൾ…. എന്താണ് CBSE എന്താണ് ICSE ? കുട്ടിയെ എവിടെ ചേർക്കണം?\nIntensive Promo May 1, 2018\tLifestyle Leaveacomment 1,317 Views\nക്ഷമയോടെ ഇത് വായിച്ചാൽ നിങ്ങൾക്ക് ഭാവിയിൽ ഗുണം ചെയും എന്താണ് CBSE എന്താണ് ICSE ? കുട്ടിയെ എവിടെ ചേർത്തണം? വളരെ സങ്കടം തോന്നുന്നു. അത് കൊണ്ടാണ് സത്യം ഇനിയെങ്കിലും പൊതു ജനം അറിയണം എന്ന ആഗ്രഹത്തോടെ ഈ പോസ്റ്റ് തയ്യാറാക്കിയത്.\nഅടുത്തിടെ സ്കൂൾ അഡ്മിഷനുവേണ്ടി പരക്കം പായുന്ന പല രക്ഷകർത്താക്കളുമായി സംസാരിക്കുവാൻ ഇടയായി. കുട്ടിയെ ഏതെങ്കിലും മുന്തിയ ഇംഗ്ലിഷ് മീഡിയത്തിൽ ചേർക്കാനുള്ള ഓട്ടത്തിലാണ് അവർ. ചെലവ് കൊക്കിലൊതുങ്ങുന്നില്ല. എങ്കിലും കുട്ടി CBSE അല്ലെങ്കിൽ ICSE സിലബസിൽ പഠിക്കണം. അതു മതി.\nLKG യിലും UKG യിലും ഒന്നാം ക്ലാസ്സിലും ഒക്കെ ചേർക്കേണ്ട കുട്ടിക്കും മിനിമം പതിനായിരം രൂപ എങ്കിലും ചെലവു വരുന്നുണ്ടത്രേ !!! ക്ലാസ് കയറും തോറും ചെലവ് പതിനായിരങ്ങളിലേയ്ക്കും പിന്നെ ലക്ഷങ്ങളിലേയ്ക്കും കടക്കും. നട്ടെല്ലൊടിഞ്ഞാണ് പലരും ഇത്തരം സ്കൂളുകളിൽ മക്കളെ ചേർക്കാൻ പണം കണ്ടെത്തുന്നത്…\nഅവരുടെ മുമ്പിൽ വെച്ച് തന്നെ വിക്കിപീടിയയിൽ തിരഞ്ഞു നോക്കിയപ്പോൾ കിട്ടിയത് ഇതാണ് “In India, high school isagrade of education from Standards IX to X. Standards IX and X are also called Secondary School. Usually, students from ages 14 to 17 study in this section. These schools may be affiliated to national boards (like CBSE, ISC, and NIOS) or various state boards.” സെക്കന്ററി സിലബസിന്റെ മാത്രം ഉത്തരവാദിത്ത്വമാണ് CBSEക്ക് എന്ന് ചുരുക്കം. അപ്പോൾ പിന്നെ CBSE എന്ന് ‘അവകാശപ്പെടുന്ന’ സ്കൂളുകളിൽ ചെറിയ ക്ലാസുകളിൽ കുട്ടികളുടെ സിലബസ് ഏതാണ് ?\nഅങ്ങനെ ഒരു പ്രിസ്ക്രൈബ്ഡ് സിലബസ് അവർക്കില്ല എന്ന ഉത്തരംകിട്ടും. സംശയം ഉണ്ടെങ്കിൽ CBSE യുടെ വെബ്‌സൈറ്റ് പരിശോധിച്ചു നോക്കൂ… ദോഷം മാത്രം പറയരുതല്ലോ ഏതു പുസ്തകമാണ് ഉപയോഗിക്കുന്നത് എന്ന ഒരു റിപ്പോർട്ട് ആവശ്യപെട്ടാൽ കൊടുത്താൽ മതിയാവും.\nഇതിനെല്ലാം പുറമേയാണ് നോട്ടു ബുക്കുകൾ, അഡ്മിഷൻ ഫീ, ട്യൂഷൻ ഫീ, ആ ഫീ, ഈ ഫീ എന്നൊക്കെ പറഞ്ഞു വാങ്ങുന്ന ആയിരങ്ങൾ. സ്കൂൾ ടൂറിന്റെ പേരിൽ നടക്കുന്ന പകൽ കൊള്ള വേറെ.സ്കൂൾ ബസിലെ യാത്രക്ക് മാസം പെറുക്കണം നൂറിന്റെ നോട്ടുകൾ പലത്…അദ്ധ്യാപകർക്ക് ഇതിനനുസരിച്ചുള്ള മാന്യമായ ശമ്പളം കൊടുക്കുന്നുമില്ല !!\nകൗതുകകരമായ വസ്തുത കേരള സർക്കാരിന്റെ പൊതു വിദ്യാലയങ്ങളിൽ ഒന്ന് മുതൽ പത്തുവരെ വിദ്യാഭ്യാസം സൗജന്യമായിരിക്കെ ആണ് ഈ പരക്കം പാച്ചിൽ എന്നതാണ്. ഒന്ന് മുതൽ എട്ടു വരെ ക്ലാസുകളിൽ പുസ്തകം സൗജന്യമാണ്. നോട്ടു ബുക്കുകൾ മാത്രം വാങ്ങിയാൽ മതിയാവും. അഡ്മിഷൻ ഫീസോ, മാസ ഫീസോ, വാർഷിക ഫീസോ ഇല്ല.\nയൂണിഫോം ഏതാണ്ട് സൗജന്യം എന്ന് തന്നെ പറയാം. ഞങ്ങളൊരു ഏയ്‌ഡഡ് സ്കൂളിൽ നാല് വർഷത്തെ കണക്കു നോക്കിയിട്ട് ഒരു കുട്ടിക്കു് ശരാശരി 450 രൂപയിൽ കൂടുതൽ ആകെ വാർഷിക ചെലവു വന്നതായി കണ്ടിട്ടില്ല. അതായത് ഒരു ചെരുപ്പിന്റെയോ, ബാഗിന്റെയോ, ഷർട്ടിന്റെയോ ചെലവു പോലും ഒരു വർഷത്തേയ്ക്ക് ആകുന്നില്ല എന്ന് ചുരുക്കം !!!\nPrevious വാഹനമുള്ളവര് ഇതു തീര്‍ച്ചയായും കണ്ടിരിക്കണം നിങ്ങള് പറ്റിക്കപ്പെടുന്നത് ഇങ്ങനെയാണ്,!!\nNext കൊലയില് നടുങ്ങി കേരളം; ഓട്ടോയില് കയറ്റാന് പോലും ആരും സഹായിച്ചില്ല; രോഷം !!


അഭിനയിക്കാന് അറിഞ്ഞിട്ടല്ല ആടുകളം ചെയ്തത്: ജയപാലൻ | aadukalam | aadukalam movie | Actor Dhanush | vis jayapalan\nഅഭിനയിക്കാന് അറിഞ്ഞിട്ടല്ല ആടുകളം ചെയ്തത്: ജയപാലൻ\nഅനീതി കണ്ടാൽ മിണ്ടാതിരിക്കാനാവില്ല. അങ്ങനെയുള്ള സന്ദർഭങ്ങളിൽ പ്രതികരിക്കാൻ ഞാൻ മടിച്ചിട്ടില്ല. നിലപാടെടുക്കാൻ ഒരിക്കലും അറച്ചുനിന്നിട്ടില്ല.\n# കെ.കെ. അജിത്കുമാർ\nPublished: Mar 15, 2017, 12:10 PM IST\nഫോട്ടോ: കെ.കെ. സന്തോഷ്\n‘‘കവിതയെഴുതുന്നുണ്ടെങ്കിലും കവിയല്ല ഞാൻ. അഭിനയിക്കുന്നുവെങ്കിലും നടനല്ല. അനീതികാണുമ്പോൾ മിണ്ടാതിരിക്കാനാവില്ലെങ്കിലും രാഷ്ട്രീയക്കാരനെന്ന് എന്നെ വിളിക്കരുത്’’ -‘ആടുകളം’ എന്ന ആദ്യചിത്രത്തിനുതന്നെ ദേശീയ ചലച്ചിത്രപുരസ്കാരം നേടിയ നടൻ വി.ഐ.എസ്. ജയപാലൻ പറയുന്നു. ആദ്യമായി മലയാളചിത്രത്തിലെത്തുന്നതിന്റെ സന്തോഷത്തിലാണ് അദ്ദേഹം. ‘നദിയുടെ മൂന്നാംകര’ എന്ന ആ ചിത്രത്തിന്റെ ആദ്യപ്രദർശനത്തിനെത്തിയ ജയപാലനുമായി കെ.കെ. അജിത്കുമാർ സംസാരിച്ചതിന്റെ പ്രസക്തഭാഗങ്ങൾ\n? 2011-ൽ ‘ആടുകളം’ തിയേറ്ററിൽ കണ്ടപ്പോൾമുതൽ താങ്കളെ ശ്രദ്ധിച്ചിരുന്നു. ധനുഷിന് മികച്ചനടനുള്ള ദേശീയപുരസ്കാരം കിട്ടിയ ആ ചിത്രത്തിൽ താങ്കൾക്കും അവാർഡുണ്ടായിരുന്നല്ലോ. എങ്ങനെയാണ് ആ സിനിമയിലേക്കെത്തിയത്\nഅബദ്ധത്തിൽ സംഭവിച്ചതാണത്. അഭിനയിക്കാനൊന്നും എനിക്ക് തീരെ അറിയില്ല. ‘ആടുകള’ത്തിൽ വേഷമിടുംമുമ്പ് ഒരു നാടകത്തിൽപ്പോലും അഭിനയിച്ചിട്ടില്ല; വിവാഹത്തിനുശേഷം ഭാര്യയുടെ മുന്നിലല്ലാതെ. എന്റെ രൂപം ആ കഥാപാത്രത്തിനു പറ്റുന്നതായതുകൊണ്ടാണ് സംവിധായകൻ വെട്രിമാരൻ അഭിനയിപ്പിച്ചത്. അതിലെ അഭിനയത്തിന് ദേശീയ ജൂറിയുടെ പ്രത്യേകപുരസ്കാരമാണ് ലഭിച്ചത്. സംവിധായകൻ ബാലുമഹേന്ദ്രയുമായുള്ള സൗഹൃദമാണ് ഞാൻ വെട്രിമാരന്റെ ശ്രദ്ധയിൽപ്പെടാൻ കാരണം.\n? അഭിനയത്തിനുമുമ്പേ കവിതകൾ ശ്രദ്ധിക്കപ്പെട്ടിരുന്നല്ലോ. അതേക്കുറിച്ച് പറയാമോ\nകവിതകളെഴുതുന്നുണ്ടെങ്കിലും എന്നെ കവിയെന്നു വിളിക്കാനാവില്ല. പ്രകൃതിയും മനുഷ്യരും തത്ത്വചിന്തയുമൊക്കെയായുള്ള എന്റെ ഇടപെടലാണ് കവിതകൾ. സംഘകാലകവികളുടെ ഡി.എൻ.എ.യാണ് എന്നിലുള്ളത്. ഒരു ജിപ്‌സിയെപ്പോലെ ജീവിക്കാനാണ് ഇഷ്ടം. പ്രത്യേകിച്ചെവിടെയും നിൽക്കാതെ, പറന്നുപറന്നങ്ങനെ നീങ്ങുന്ന പക്ഷിയെപ്പോലെ.\n? തമിഴ് പ്രസ്ഥാനങ്ങളുമായി ബന്ധപ്പെട്ടുള്ള പ്രക്ഷോഭങ്ങളിൽ പലപ്പോഴും താങ്കളുടെ സാന്നിധ്യം ശ്രദ്ധിക്കപ്പെട്ടിട്ടുണ്ട് എത്രത്തോളം രാഷ്ട്രീയക്കാരനാണ് താങ്കൾ\nഅനീതി കണ്ടാൽ മിണ്ടാതിരിക്കാനാവില്ല. അങ്ങനെയുള്ള സന്ദർഭങ്ങളിൽ പ്രതികരിക്കാൻ ഞാൻ മടിച്ചിട്ടില്ല. നിലപാടെടുക്കാൻ ഒരിക്കലും അറച്ചുനിന്നിട്ടില്ല. രാഷ്ട്രീയക്കാരനായതുകൊണ്ടല്ല, മനുഷ്യനായതുകൊണ്ടാണ് അങ്ങനെ നിലപാടെടുക്കുന്നത്. രാഷ്ട്രീയക്കാർക്ക് ലാഭനഷ്ടങ്ങൾ നോക്കാതെ ഇങ്ങനെ പ്രതികരിക്കാൻ കഴിയുകയില്ല. എനിക്ക് ആ പരിമിതികളില്ല. രാഷ്ട്രീയത്തിലൂടെയും ഞാൻ സഞ്ചരിച്ചിട്ടുണ്ടെന്നു പറയാം. എന്നുവെച്ച് അതല്ല എന്റെ വംശം.\n? ശ്രീലങ്കയിലെ ജാഫ്‌നയിൽ ജനിച്ച താങ്കൾ ഇപ്പോൾ നോർവേയിലേക്ക് കുടിയേറിയതിനു കാരണം\nആരുടെ മുന്നിലും നട്ടെല്ലുവളയ്ക്കാൻ എനിക്കു താത്പര്യമുണ്ടായിരുന്നില്ല. ശ്രീലങ്കയിൽ തമിഴ്‌വംശജർ വംശനാശത്തിന്റെ വക്കിലെത്തിയപ്പോഴാണ് നോർവേയിലേക്കു കുടിയേറിയത്. രണ്ടായിരം വർഷത്തെ പാരമ്പര്യമുണ്ട് ശ്രീലങ്കൻ തമിഴ്‌വംശജർക്ക്. അവിടെയുള്ള നാല് വംശീയസമൂഹങ്ങളിൽ മൂന്നും തമിഴ് സംസാരിക്കുന്നവരാണ്. എന്നിട്ടും അവർക്ക് അഭയാർഥികളാകേണ്ടിവരുന്നു. മക്കളുമൊത്ത് ജീവിക്കുമ്പോൾ നാടോടികളെപ്പോലെ കഴിയാനാവില്ലെന്ന ഭാര്യയുടെ നിലപാടും ഇതിനൊരു കാരണമായി. എവിടെയെങ്കിലും സ്വസ്ഥമായി ജോലിചെയ്തു ജീവിക്കണമെന്നു തീരുമാനിച്ചാണ് നോർവേയിലേക്കു പോയത്. അതിനുശേഷവും ഞാൻ ഇടയ്ക്കിടെ സഞ്ചാരങ്ങൾ നടത്തിക്കൊണ്ടിരിക്കുന്നു.\n? സംഘകവികളുടെ പാരമ്പര്യത്തെക്കുറിച്ച് താങ്കൾ പറഞ്ഞു. അതിന്റെ തുടർച്ചക്കാരനാണെന്ന് പറയുമ്പോൾ, ഇക്കാലത്ത് എത്രത്തോളം പ്രസക്തമാണ് അത്\nജീവിതംതന്നെയാണ് എന്റെ കല. സംഘകാലകവികൾക്കും അതങ്ങനെ തന്നെയായിരുന്നു. യാത്രചെയ്യുന്നതും പ്രണയിക്കുന്നതും പ്രകൃതിയുടെ വൈവിധ്യവും ഭംഗിയും ആസ്വദിക്കുന്നതും അനീതികണ്ടാൽ പോരാടുന്നതും ഒക്കെ പച്ച മനുഷ്യനായിക്കൊണ്ടാണ്. കാല്പനികനാണെങ്കിലും സന്ന്യാസിയുടെ മനസ്സാണെനിക്കെന്നു തോന്നാറുണ്ട്. സംഘകാല കവികളുടെ പൊതുപാരമ്പര്യമാണത്. ഏതെങ്കിലും കള്ളിയിൽപ്പെടുത്തി നിർത്താനാവില്ല മനുഷ്യരെ. ഒരു ന്യായീകരണവുമില്ലാതെ അനീതി കൺമുന്നിൽ നടക്കുമ്പോൾ മിണ്ടാതിരിക്കുന്നവർ മനുഷ്യരാവുന്നതെങ്ങനെ, കവികളാവുന്നതെങ്ങനെ?\n? മലയാളസിനിമയിൽ അഭിനയിച്ചതിന്റെ അനുഭവം\nഫൗസിയ ഫാത്തിമ സംവിധാനം ചെയ്ത ‘നദിയുടെ മൂന്നാംകര’ എന്ന ചിത്രത്തിൽ അഭിനയിക്കാനാണ് കേരളത്തിലെത്തിയത്. വായിച്ചും കേട്ടും വളരെയേറെ പ്രതീക്ഷയോടെയാണ് പമ്പയുടെ കരയിലെത്തിയത്. ആ നദിയുടെ അവസ്ഥ കണ്ട് ഞെട്ടിപ്പോയി. ആ മനോഹരനദിയെ ആഫ്രിക്കൻപായലുകൾ ബലാത്സംഗം ചെയ്തതാണ് അവിടെക്കണ്ടത്. എനിക്കതുകണ്ട് രോഷമാണുണ്ടായത്. പുഴകളെ ഇങ്ങനെ നശിപ്പിക്കാമോ? കേരളീയർ ഇത്തരം കാര്യങ്ങളിൽ കുറേക്കൂടി ശ്രദ്ധവെക്കേണ്ടതുണ്ട്.\n?‘ആടുകള’ത്തിനുശേഷവും കുറേ തമിഴ് ചിത്രങ്ങളിൽ അഭിനയിക്കുകയുണ്ടായല്ലോ. ഇന്നത്തെ ജനപ്രിയ തമിഴ് സിനിമകൾക്കിടയിൽ സമാന്തരസ്വഭാവമുള്ള സിനിമകൾക്ക് എന്താണവിടെ സാധ്യത? ജനപ്രിയചിത്രങ്ങളുടെ ഭാഗമായിരിക്കുമ്പോൾത്തന്നെ സമാന്തരസിനിമകളെയും പരിഗണിക്കുന്നൊരാളെന്ന നിലയിലാണ് ഈ ചോദ്യം.\nകഥ പറയുന്നതിന്റെ തുടക്കംമുതൽതന്നെ ജനപ്രിയധാരയും ഉണ്ടായിരുന്നു. അതിനോട് പൊരുതിത്തന്നെയാണ് മറ്റു ധാരകൾ നിലനിന്നത്. വ്യത്യസ്തമായ സിനിമാശ്രമങ്ങളുണ്ടാവുമ്പോൾ സമൂഹവും സർക്കാരും ആക്ടിവിസ്റ്റുകളുമൊക്കെ പിന്തുണയ്ക്കുകയാണ് വേണ്ടത്. അത്തരക്കാരെ നിലനിർത്താനും ശക്തിപ്പെടുത്താനുമൊക്കെ പിന്തുണ ആവശ്യമാണ്. ദിനോസറുകളുടെ ലോകത്ത് നിലനിൽക്കണമെങ്കിൽ ഇത്തരം സഹായങ്ങൾ വേണ്ടിവരും. എന്നാൽ, മറ്റൊരുകാര്യംകൂടിയുണ്ട്. സിംഹവും കടുവയുമുള്ള കാട്ടിൽത്തന്നെയാണ് മാനും മുയലും കഴിയുന്നത്. മാനിനും മുയലിനും വേണ്ടി സിംഹത്തെയും കടുവയെയും ഇല്ലാതാക്കിയാൽ കാടില്ലാതാവും. കാടിനെ മുഴുവൻ മാനും മുയലും തിന്നുതീർക്കും. അതുകൊണ്ട്, എല്ലാവരും നിലനിൽക്കേണ്ടത് ആവശ്യമാണ്. എങ്കിലേ ബന്ധങ്ങളിലെ സന്തുലനം നിലനിൽക്കൂ.\nഭാര്യ വാസുകി നോർവേയിലെ ഓസ്‌ലോ മുനിസിപ്പൽ മ്യൂസിക് കോളേജിൽ കർണാടകസംഗീതാധ്യാപികയാണ്. പാശ്ചാത്യസംഗീതവും അവർക്കറിയാം. പാശ്ചാത്യസംഗീതട്രൂപ്പുകൾക്കൊപ്പം പരിപാടികൾ അവതരിപ്പിക്കാറുണ്ട്. ഓസ്‌ലോ യൂണിവേഴ്‌സിറ്റിയിൽ പിഎച്ച്.ഡി. വിദ്യാർഥിയാണ് മൂത്തമകൻ ആദിത്യൻ. ഇളയവനായ ഇളവേനിൽ കലാകാരനാണ്. എങ്ങനെ ജീവിക്കണമെന്ന് പഠിച്ച കലാകാരനെന്ന് അവൻ പറയും. ‘‘എന്റെ മക്കൾ എന്റെ അച്ഛന്റെ മക്കളെപ്പോലെ കഷ്ടപ്പെടണമെന്ന് ഞാൻ ആഗ്രഹിക്കുന്നില്ല’’ എന്നാണ് അവൻ പറയുന്നത്. ഒരിക്കലും അക്കൗണ്ടുകൾ സൂക്ഷിക്കാത്തയാളാണ് ഞാൻ. ടൈംടേബിളൊന്നും പാലിക്കാറുമില്ല. അങ്ങനെയല്ലാതെയും കലാകാരന് ജീവിക്കാമെന്നു തെളിയിക്കുകയാണ് അവൻ.\nഅഭിമുഖത്തില് നിന്ന് ഇറങ്ങിപ്പോകാനുള്ള കാരണം വ്യക്തമാക്കി ധനുഷ്\nസുചിലീക്‌സിൽ ഉടക്കി; ധനുഷ് അഭിമുഖത്തിനിടെ ഇറങ്ങിപ്പോയി\nടൊവീനോയുടെ മറഡോണ നിര്‍മിക്കുന്നതും ധനുഷ്


ഇസ്‌ലാമിക് ബുള്ളറ്റിൻ / Islamic Bulletin: 148 - സ്ത്രീ രക്‌തങ്ങൾ-ഭാഗം-03\nഒമ്പത് വയസ് പൂർത്തിയാവാൻ 16 ദിവസത്തിൽ കൂടുതലുള്ളപ്പോൾ ഉണ്ടാകുന്ന രക്‌തം നിലച്ചത് പതിനാറു ദിനത്തിൽ കുറവുള്ള സമയത്താണെങ്കിൽ പതിനാറിനു മുമ്പുള്ളാത് രോഗരക്‌തവും ശേഷമുള്ളത് ആർത്തവവുമാണ്.\nആർത്തവത്തോടെ സ്ത്രീ പ്രായപൂർത്തിയായവളായി കണക്കാക്കപ്പെടും. ആർത്തവമുണ്ടായില്ലെങ്കിൽ പതിനഞ്ച് പൂർത്തിയാവുന്നതോടെ പ്രായപൂർത്തിയായവളാ‍യി കണക്കാക്കപ്പെടും. മരണം വരെ ഹയ്‌ളുണ്ടാവാം. എങ്കിലും അറുപത്തിരണ്ട് വയസ്സായാൽ അധികപേരിലും ഹയ്‌ള് നിലക്കും\nതീരേ ആർത്തവമുണ്ടാകാത്ത സ്ത്രീകളുണ്ടാകാം. നബി صلى الله عليه وسلم യുടെ പ്രിയപുത്രി മഹതി ഫാത്വിമാ ബീവി رضي الله عنهاഈ ഗണത്തിൽ‌പെട്ടവരായിരുന്നു.\nആർത്തവം മനുഷ്യസ്ത്രീകളുടെ മാത്രം പ്രത്യേകതയല്ല. ഒട്ടകം,കുതിര, മുയൽ, വവ്വാൽ തുടങ്ങിയ മറ്റു ചില ജീവികളിലും ആർത്തവം കണ്ടുവരുന്നുണ്ട്.\nചുരുങ്ങിയ ആർത്തവ സമയം ഇരുപത്തിനാലും മണിക്കൂറും സാധാരണ ആറോ ഏഴോ ദിവസവും വർധിച്ചാൽ പതിനഞ്ചു ദിവസവുമാണ്. പതിനഞ്ചു ദിവസം ആർത്തവമുണ്ടാകുന്ന സ്ത്രീക്ക് രക്‌തം നിരന്തരം പുറപ്പെടണമെന്നില്ല. പക്ഷെ 15 ദിവസം പുറപ്പെട്ട ആകെ രക്‌തത്തിന്റെ സമയം കൂട്ടിയാൽ 24 മണിക്കൂറിൽ കുറയാ‍തിരിക്കണം. അതിനേക്കാൾ കുറയുന്ന പക്ഷം അത് ആർത്തവമായി ഗണിക്കപ്പെടുകയില്ല.\nഎന്നാൽ ഒരു രാപ്പകൽ മാത്രം ആർത്തവം ഉണ്ടാകുന്ന സ്ത്രീക്ക് 24 മണിക്കൂറും നിരന്തരമായി രക്തം പുറപ്പേടേണ്ടതുണ്ട്. പഞ്ഞിയോ മറ്റോ ഗുഹ്യസ്ഥാനത്ത് വെച്ചാൽ രക്തം അതിൽ പുരണ്ടാൽ മതി. മനോഹരം ചെയ്യൽ (മൂത്രിച്ചാൽ കഴുകൽ) നിർബന്ധമായ സ്ഥലത്തേക്ക് രക്തം ഒലിക്കണമെന്നില്ല.\nരണ്ട് ഹയ്‌ളുകൾക്കിടയിലെ ശുദ്ധസമയം കുറഞ്ഞത് 15 ദിവസമാണ്. കൂ‍ടിയാൽ മരണം വരെയാകാം.\nPosted by Bulletin/ബുള്ളറ്റിൻ at 4:11 PM\nBulletin/ബുള്ളറ്റിൻ May 12, 2010 at 10:33 AM\n-ഈ വരിയിൽ ഫാത്വിമാ ബീവി എന്നതിനു പകരം ആ‌ഇശാ ബീവി എന്നായിരുന്നു ടൈപ്പ് ചെയ്തിരുന്നത്. ആ തെറ്റ് ചൂണ്ടിക്കാണിച്ച് തന്ന സഹോദരനു നന്ദി അറിയിക്കുന്നു. തെറ്റ് തിരുത്തിയിട്ടുണ്ട്. അല്ലാഹു പൊറുത്ത് തരട്ടെ.. ആമീൻ. ബുള്ളറ്റിൻ മുന്നെ മെയിലിൽ കിട്ടിയ സഹോദരങ്ങൾ ശ്രദ്ധിയ്ക്കുമല്ലോ


ഇതാണ് സ്നേഹം; ബീ ബീയുടെ വിഡീയോ കണ്ടത് ദശലക്ഷങ്ങള് | This is the love ofatrue comrade Bi bi s video was viewed by millions\nഇതാണ് സ്നേഹം; ബീ ബീയുടെ വിഡീയോ കണ്ടത് ദശലക്ഷങ്ങള്\nFirst Published Aug 28, 2020, 3:29 PM IST\nപരിശീലകനും നായയും തമ്മിലുള്ള ആത്മബന്ധത്തിന്‍റെ ഒരുപാട് കഥകള് നാം കേട്ടിട്ടുണ്ട്. എന്തിന്, കഴിഞ്ഞ പെട്ടിമുടി ദുരന്തത്തില് തന്‍റെ സന്തത സഹചാരിയായിരുന്ന ധനുഷ്ക എന്ന രണ്ടുവയസുകാരിയുടെ മൃതദേഹം കണ്ടെത്താന് സഹായിച്ച കുവി എന്ന പട്ടിയുടെ കഥ നമ്മള് കേട്ടതാണ്. മൃഗങ്ങള്‍ക്ക് പ്രത്യേകിച്ച് വളര്‍ത്തുപട്ടികള്‍ക്ക് തന്‍റെ യജമാനനോടുള്ള വിുശ്വാസത്തിന്‍റെയും സ്നേഹത്തിന്‍റെയും ഇത്തരത്തിലുള്ള നിരവധി ഉദാഹരണങ്ങള് നിരവധിയുണ്ട്. ഇപ്പോള് സമൂഹമാധ്യമങ്ങളില് വൈറലായത് അത്തരത്തിലൊരു സ്നേഹ പ്രകടനമാണ്.\nവിരമിച്ച സർജന്‍റ് ഷാങ് വെയ് ചൈനയുടെ വടക്കുപടിഞ്ഞാറൻ മേഖലയായ സിൻജിയാങ്ങിലെ ബാരക്കുകളിൽ നിന്ന് പിരിഞ്ഞ് പോകുമ്പോഴുള്ള വീഡിയോയാണ് ഇതെന്ന് ചൈനീസ് മാധ്യമങ്ങൾ റിപ്പോർട്ട് ചെയ്തു.\nപിരിഞ്ഞ് പോകുന്ന പരിശീലകനെ തടഞ്ഞ് നിര്‍ത്തുന്ന ഒരു ജര്‍മ്മന്‍ഷെപ്പേര്‍ഡ് ഇനത്തില്‍പ്പെട്ട "ബീ ബീ " എന്ന വിളിപ്പേരുള്ള നായയാണ് ഇപ്പോള് താരമായിരിക്കുന്നത്. സംഭവം അങ്ങ് ചൈനയിലാണ്.\nവിരമിക്കുന്ന പരിശീലകനെ തടയാനായി നായ പരിശീലകന്‍റെ ബാഗ് കടിച്ച് വലിക്കുന്നു. ബാഗില് നിന്ന് പിടി വിടാൻ "ബീ ബീ " തയ്യാറാകുന്നില്ല. തുടര്‍ന്ന് ഒരുവിധത്തില് ബീ ബീയുടെ പിടി വിടീക്കുന്ന പരിശീലകന് വണ്ടിയില് കയറുമ്പോള് ബീ ബീയുടെ കൂടെ കുരച്ച് കൊണ്ട് ചെല്ലുന്നു.\nവണ്ടി വിടുമ്പോള് ബീ ബീ അതിന് പുറകേ കുറച്ചുകൊണ്ട് ഓടുകയാണ്. ബീ ബീയുടെ സ്നേഹം സമൂഹമാധ്യമങ്ങളില് ദശലക്ഷക്കണക്കിന് പേരാണ് ഇതിനികം കണ്ടത്.\nപരിശീലകനും നായയും തമ്മിലുള്ള സ്നേഹപ്രകടനത്തിന്‍റെ വീഡിയോ കണ്ടത് ദശലക്ഷക്കണക്കിന് ചൈനക്കാരാണ്. ഒരാള് വീഡിയോയുടെ താഴെ എഴുതി: ‘ഇത് എന്നെ കണ്ണീരിലാഴ്ത്തി. ഇതാണ് യഥാർത്ഥവും അഭേദ്യവുമായ സൗഹൃദം! ’. മറ്റൊരാൾ എഴുതിയത്: ‘അവർ വർഷങ്ങളായി പ്രവർത്തിക്കുകയും പോരാടുകയും ചെയ്ത സഖാക്കളാണ്. മനുഷ്യർക്ക് സമാനമായ വികാരങ്ങൾ മൃഗങ്ങൾക്കും ഉണ്ട്. ’ഇങ്ങനെയായിരുന്നു.


ബാഴ്‌സ വിട്ടുകളയുന്നത് വജ്രായുധത്തെ, മുന്നറിയിപ്പുമായി ടോണി ക്രൂസ്\nസൂപ്പർ താരം ലയണൽ മെസിയുടെ പിതാവും ബാഴ്‌സ പ്രസിഡന്റുമായുള്ള ചർച്ചയിൽ കാര്യമായ പുരോഗതികൾ ഒന്നും സംഭവിക്കാത്തത് ആരാധകർക്ക് വലിയ നിരാശയാണുണ്ടാക്കിയിരിക്കുന്നത്. നിലപാടുകൾ മയപ്പെടുത്താൻ ഇരുകൂട്ടരും തയ്യാറാവാത്തതാണ് ഇപ്പോൾ നേരിടുന്ന ഏറ്റവും വലിയ പ്രതിസന്ധി.\nഎന്നാൽ ചിരവൈരികളായ ബാഴ്സലോണക്ക് ഇക്കാര്യത്തിൽ മുന്നറിയിപ്പ് നൽകിയിരിക്കുകയാണ് റയൽ മാഡ്രിഡിന്റെ ജർമ്മൻ മധ്യനിരതാരം ടോണി ക്രൂസ്. ബാഴ്സ മെസിയെ കൈവിട്ടാൽ അവരുടെ വജ്രായുധത്തെയാണ് അവർ കൈവിടുന്നതെന്നും അതിന് വലിയ വില നൽകേണ്ടി വരുമെന്നുമെന്നുമാണ് ക്രൂസിന്റെ പക്ഷം. ജർമ്മൻ പോഡ്കാസ്റ്റ് ആയ ഐൻഫാച് മാൽ ലുപ്പെന് നൽകിയ അഭിമുഖത്തിലാണ് ടോണി ക്രൂസ് മെസി ബാഴ്സ വിടുന്നതിൽ തന്റെ നിലപാടുകൾ വ്യക്തമാക്കിയത്.\nKroos: "If Messi isn't at Barcelona, it means they're missing their best weapon"https://t.co/lZoGHZ9Qsw\n— SPORT English (@Sport_EN) September 2, 2020\n“ഇതു പോലുള്ള താരങ്ങൾ ഒരിക്കലും അവരുടെ ചിരവരികളായ ക്ലബ്ബിലേക്ക് കൂടുമാറുകയോ അവർക്ക് വേണ്ടി കളിക്കാൻ പോവുകയോ ചെയ്യുകയില്ല. അത് കൊണ്ട് തന്നെ മെസി റയൽ മാഡ്രിലേക്ക് വരുമെന്ന് ഞാൻ വിശ്വസിക്കുന്നില്ല. തീർച്ചയായും റയൽ മാഡ്രിഡിനെ സംബന്ധിച്ചെടുത്തോളം അക്കാര്യം മോശം തന്നെയാണ്.”\n“മെസിയെ ബാഴ്സ കൈവിടാൻ തീരുമാനിക്കുകയാണെങ്കിൽ അതിനർത്ഥം, അവരുടെ ഏറ്റവും മികച്ച ആയുധത്തെ അവർ കൈവിട്ടു കളയുന്നുവെന്നാണ്. തീർച്ചയായും മെസ്സി ലോകത്തിലെ ഏറ്റവും മികച്ച താരങ്ങളിൽ ഒരാളാണ്” ക്രൂസ് അഭിമുഖത്തിൽ വ്യക്തമാക്കി. മെസ്സി മാഞ്ചസ്റ്റർ സിറ്റിയിലേക്ക് തന്നെ ചേക്കേറുമെന്നാണ് ക്രൂസിന്റെ വിലയിരുത്തൽ.


ഷവോമി റെഡ്മി നോട്ട്9സ്മാർട്ട്ഫോണിന്റെ വിൽപ്പന ഇന്ന് ഉച്ചയ്ക്ക്\nഷവോമി റെഡ്മി നോട്ട്9സ്മാർട്ട്ഫോണിന്റെ വിൽപ്പന ഇന്ന് ഉച്ചയ്ക്ക് നടക്കും. ആമസോൺ വഴിയും കമ്പനിയുടെ വെബ്‌സൈറ്റായ എംഐ.കോം വഴിയും ഡിവൈസ് ഓൺലൈനിൽ ലഭ്യമാകും. ഗെയിമിംങിന് പ്രാധാന്യം കൊടുക്കുന്ന ചിപ്‌സെറ്റായ മീഡിയടെക് ഹെലിയോ ജി 85 പ്രോസസറിന്റെ കരുത്തിലാണ് റെഡ്മി നോട്ട്9സ്മാർട്ട്ഫോൺ പ്രവർത്തിക്കുന്നത്. ഇന്ത്യൻ വിപണിയുടെ സ്വഭാവം തിരിച്ചറിഞ്ഞ് കുറഞ്ഞ വിലയിൽ മികച്ച സവിശേഷതയുമായാണ് ഈ ഡിവൈസ് പുറത്തിറക്കിയിരിക്കുന്നത്.\nഈ സ്മാർട്ട്ഫോണിന്റെ4ജിബി റാം + 64 ജിബി സ്റ്റോറേജ് മോഡലിന് 11,999 രൂപയാണ് വില.4ജിബി റാം + 128 ജിബി സ്റ്റോറേജ് വേരിയൻറ് 13,499 രൂപ വില വരുന്നു. റെഡ്മി നോട്ട്9സ്മാർട്ട്ഫോണിന്റെ ടോപ്പ് എൻഡ് മോഡലിൽ6ജിബി റാമും 128 ജിബി സ്റ്റോറേജ് കോൺഫിഗറേഷനുമാണ് ഉള്ളത്. ഈ ഡിവൈസിന് 14,999 രൂപയാണ് വില. കളർ ഓപ്ഷനുകൾ പരിശോധിച്ചാൽ, ഫോറസ്റ്റ് ഗ്രീൻ, പോളാർ വൈറ്റ്, മിഡ്‌നൈറ്റ് ഗ്രേ ഷേഡ്സസ് എന്നീ നിറങ്ങളിൽ ഈ ഡിവൈസ് ലഭ്യമാണ്.\nറെഡ്മി നോട്ട്9സ്മാർട്ട്ഫോണിൽ രണ്ട് നാനോ സിം സ്ലോട്ടുകളാണ് ഉള്ളത്. ആൻഡ്രോയിഡ് 10 ബേസ്ഡ് MIUI 11ലാണ് ഈ ഡിവൈസ് പ്രവർത്തിക്കുന്നത്. 6.53 ഇഞ്ച് ഫുൾ എച്ച്ഡി + (1,080×2,340 പിക്‌സൽ) ഡോട്ട് ഡിസ്‌പ്ലേ 19.5:9ആസ്പാക്ട് റേഷിയോ എന്നിവാണ് ഡിസ്പ്ലെയുടെ സവിശേഷതകൾ.6ജിബി വരെ എൽപിഡിഡിആർ4എക്സ് റാമുള്ള ഡിവൈസിന് കരുത്ത നൽകുന്നത് ഒക്ടാകോർ മീഡിയടെക് ഹെലിയോ ജി 85 SoCയാണ്.\nറെഡ്മി നോട്ട്9സ്മാർട്ട്ഫോണിൽ ഇതിന്റെ പ്രോ, മാക്സ് വേരിയന്റുകൾക്ക് സമാനമായി ക്വാഡ് റിയർ ക്യാമറ സെറ്റപ്പാണ് കമ്പനി നൽകിയിട്ടുള്ളത്. ഈ ക്യാമറ സെറ്റപ്പിൽ എഫ് / 1.79 ലെൻസുള്ള 48 മെഗാപിക്സൽ പ്രൈമറി സെൻസർ, എഫ് / 2.2 അൾട്രാ വൈഡ് ആംഗിൾ ലെൻസുള്ള 8 മെഗാപിക്സൽ സെക്കൻഡറി സെൻസർ, എഫ് / 2.4 അപ്രേച്ചറുള്ള മാക്രോ ലെൻസുള്ള2മെഗാപിക്സൽ സെൻസർ, എഫ് / 2.4 ലെൻസുള്ള2മെഗാപിക്സൽ ഡെപ്ത് സെൻസർ എന്നീ ക്യാമറകളാണ് ഉൾപ്പെടുത്തിയിരിക്കുന്നത്.


കുടിച്ചത് ഇത്തിരി കൂടിപ്പോയി; ബാറിലെ പതിവുകാരനായ കുരങ്ങന് അക്രമാസക്തനായി; വീഡിയോ | Malayalam UK\nകുടിച്ചത് ഇത്തിരി കൂടിപ്പോയി; ബാറിലെ പതിവുകാരനായ കുരങ്ങന് അക്രമാസക്തനായി; വീഡിയോ\nFebruary 15 10:27 2018 by News Desk 5\tPrint This Article\nബാര് ഹോട്ടലിലെ പതിവുകാരനായ കുരങ്ങന് കഴിച്ചത് കൂടിയപ്പോള് അക്രമാസക്തനായി. പതിവായി ബാര് ഹോട്ടലിലെത്തി ബാക്കി വരുന്ന മദ്യവും കഴിക്കുന്ന ശീലമുള്ള കുരങ്ങന് ഇത്തവണ അക്രമാസക്തനാവുകയായിരുന്നു. കുടിച്ചത് കൂടിപ്പോയ കുരങ്ങന് ബാറിലെത്തിയ നാല് പേരെ ആക്രമിച്ചു. ഇവരുടെ പരിക്ക് ഗുരുതരമല്ല. കുരങ്ങന് ബാറിലുണ്ടായിരുന്ന കുറച്ചു പേരെ വിരട്ടിയോടിക്കുകയും ചെയ്തു.\nബാറിലെ പതിവുകാര് പഴവും മറ്റു ശീതള പാനീയങ്ങളും നല്‍കി അനുനയിപ്പിക്കാന് ശ്രമം നടത്തിയെങ്കിലും കുരങ്ങന് അതിനൊന്നും വഴങ്ങിയില്ല. തുടര്‍ന്ന് പോലീസും, അഗ്‌നിശമന സേനയും എത്തി വലയുപയോഗിച്ചാണ് കുരങ്ങനെ പിടികൂടിയത്. കുരങ്ങന് മദ്യം കൊടുത്തതിനെ തുടര്‍ന്ന് ബാറിനെതിരെ വന്യമൃഗ സംരക്ഷണ നിയമപ്രകാരം വനംവകുപ്പ് കേസെടുത്തു.\nസ്‌കൂളിലെത്തിയ ഫ്രീക്കന്‍മാരെ ബാര്‍ബര് ഷോപ്പിലെത്തിച്ച് മുടിവെട്ടിച്ച് അധ്യാപകന്; മുടിവെട്ടല് വീഡിയോ വൈറല്; വീഡിയോ കാണാം\nബാംഗ്ലൂരില് ടാന്‍സാനിയന് യുവതി ആക്രമിക്കപ്പെട്ട സംഭവം, ഇന്ത്യക്കെതിരെ ആഫ്രിക്കക്കാരുടെ പ്രതിഷേധം\nകുട്ടികള്‍ക്ക് മദ്യവും ലാഫിംഗ് ഗ്യാസും വിതരണം ചെയ്തു; ബര്‍മിംഗ്ഹാമിലെ ഷീഷ ബാര് അടച്ചുപൂട്ടി


കുട്ടി പഠനത്തിൽ പുറകിലാണോ; ഇക്കാര്യങ്ങൾ ചെയ്ത് നോക്കൂ | Tips to Increase Your Child's Concentration\nTrivandrum, First Published 20, Jan 2020, 11:51 AM\nകുട്ടികള്‍ക്ക് പഠനത്തില് കൂടുതൽ മികവ് പുലർത്താൻ പ്രധാനമായി ശ്രദ്ധിക്കേണ്ടത് ശ്രദ്ധയും ഏകാഗ്രതയുമാണ്. കുട്ടികളില് ശ്രദ്ധയും ഏകാഗ്രതയും വര്‍ധിപ്പിക്കാന് ശ്രദ്ധിക്കേണ്ട കാര്യങ്ങൾ ഇവയൊക്കെ....\nകുട്ടികളില് കണ്ടു വരുന്ന പഠന പ്രശ്നങ്ങള് പലതും പല കാരണങ്ങള് കൊണ്ടാണ്. ബുദ്ധിശക്തിയിലെ പ്രശ്നങ്ങള് കൊണ്ടോ, മറ്റേതെങ്കിലും വൈകല്യങ്ങള് കൊണ്ടോ, സാഹചര്യങ്ങളുടെ സ്വാധീനം കൊണ്ടോ ഒക്കെ കുട്ടികളില് പഠന പ്രശ്നങ്ങൾ ഉണ്ടാകാം. കുട്ടികള്‍ക്ക് പഠനത്തില് കൂടുതൽ മികവ് പുലർത്താൻ പ്രധാനമായി ശ്രദ്ധിക്കേണ്ടത് ശ്രദ്ധയും ഏകാഗ്രതയുമാണ്. കുട്ടികളില് ശ്രദ്ധയും ഏകാഗ്രതയും വര്‍ധിപ്പിക്കാന് ശ്രദ്ധിക്കേണ്ട കാര്യങ്ങൾ താഴേ ചേർക്കുന്നു...\nപഠനത്തില് നിന്ന് ശ്രദ്ധതിരിക്കുന്ന കാര്യങ്ങള് എന്താണെന്ന് മനസ്സിലാക്കി അവ ഒഴിവാക്കുകയാണ് വേണ്ടത്. ഒരു കാരണവശാവും പഠനമുറിയുടെ സമീപത്തോ നേരെയോ ടിവി വയ്ക്കരുത്. അത് കുട്ടികളിൽ ശ്രദ്ധക്കുറവ് ഉണ്ടാക്കും.\nദിവസവും ഒരേസമയം ഒരേ സ്ഥലത്തിരുന്ന് വായിക്കാന് ശ്രമിക്കണം. നല്ല ചൂടുള്ള മുറിയില് നിന്ന് പഠിക്കാതിരിക്കുക. അസുഖമുള്ളപ്പോഴും ശാരീരികപ്രയാസങ്ങള് ഉള്ളപ്പോഴും അവയെ അവഗണിച്ച് പഠിക്കാന് ശ്രമിക്കരുത്.\nബള്‍ബിന് നേരെ താഴെയോ അഭിമുഖമായോ വായിക്കരുത്. മിതമായ വെളിച്ചം മേശപ്പുറത്ത് മുഴുവന് വീഴുന്ന തരത്തില് ക്രമീകരിക്കണം.\nഎല്ലാദിവസവും ഒരേ സമയം തന്നെ ഹോം വർക്ക് ചെയ്യാൻ മാറ്റിവയ്ക്കുക. പഠിക്കാനുള്ളത് അന്നന്ന് പഠിച്ച് തീർക്കുക. ഹോം വർക്കുകൾ വെറേ ദിവസത്തേക്ക് മാറ്റിവയ്ക്കരുത്.\nLast Updated 20, Jan 2020, 12:00 PM


ചലച്ചിത്രമേളയ്ക്ക് ഫണ്ട് അക്കാദമി കണ്ടെത്തണം\nWed Jan 16 2019 22:03:49 GMT+0530 (IST)\nkasim kzm2018-09-26 04:17:36.0\nതിരുവനന്തപുരം: കേരള രാജ്യാന്തര ചലച്ചിത്ര മേളയുടെ 23ാം പതിപ്പ് നടത്താന് മുഖ്യമന്ത്രി പിണറായി വിജയന് ചലച്ചിത്ര അക്കാദമിക്ക് അനുമതി നല്‍കി. എന്നാല്, സര്‍ക്കാര് ഫണ്ട് നല്‍കില്ല. മേളയ്ക്കുള്ള ഫണ്ട് അക്കാദമി തന്നെ കണ്ടെത്തണം. ആറുകോടി രൂപ ചെലവിട്ട് നടത്തിയിരുന്ന മേള മൂന്നു കോടിയായി ചുരുക്കാമെന്ന് അക്കാദമി മുഖ്യമന്ത്രിയെ അറിയിച്ച സാഹചര്യത്തിലാണ് മേളയ്ക്ക് അനുമതി നല്‍കിയത്.\nഫണ്ട് കണ്ടെത്താമെന്നു ചലച്ചിത്ര അക്കാദമി ചെയര്‍മാന് കമല് മുഖ്യമന്ത്രിയെ അറിയിക്കുകയും ചെയ്തു. രണ്ടു കോടി ഡെലിഗേറ്റ് ഫീസ് ഉള്‍പ്പെടെയുള്ള വരുമാനത്തില് നിന്നും ഒരു കോടി അക്കാദമിയുടെ പ്ലാന് ഫണ്ടില് നിന്നും ചെലവാക്കാമെന്നും അക്കാദമി മുഖ്യമന്ത്രിയെ അറിയിച്ചു. പ്രളയത്തിന്റെ പശ്ചാത്തലത്തില് ചലച്ചിത്രമേളയും ഒഴിവാക്കിയിരുന്നു. ആര്‍ഭാടരഹിതമായി സ്‌കൂള് കലോല്‍സവം നടത്താന് തീരുമാനിച്ചപ്പോഴും ചലച്ചിത്രോല്‍സവം ഉപേക്ഷിച്ച മട്ടായിരുന്നു. എന്നാല് മേള നടത്തണമെന്ന നിലപാടില് അക്കാദമി ഉറച്ചുനിന്നു. ഫിലിം സൊസൈറ്റിയും മേള നടത്തണമെന്ന് ആവശ്യപ്പെട്ട് സര്‍ക്കാരിനു നിവേദനം നല്‍കി.\nപ്രത്യേക സാഹചര്യം കണക്കിലെടുത്തു ഡെലിഗേറ്റ് ഫീസ് ഇരട്ടിയിലേറെയാക്കി ചെലവിനുള്ള തുക കണ്ടെത്താനാണ് അക്കാദമി തീരുമാനിച്ചിരിക്കുന്നത്. നിലവില് ജനറല് വിഭാഗത്തില് ഡെലിഗേറ്റ് ഫീസ് 650 രൂപയാണ്. ഇത് 1500 ആക്കാനാണ് ആലോചിക്കുന്നത്. വിദ്യാര്‍ഥികളുടേത് 350 രൂപയില് നിന്ന് 700 രൂപയാക്കും. ഉദ്ഘാടന ചടങ്ങ് ഒഴിവാക്കാനും സമാപനം ലളിതമാക്കാനും അക്കാദമി തീരുമാനിച്ചിട്ടുണ്ട്.\nവിദേശ വിധികര്‍ത്താക്കളെയും അതിഥികളെയും പരമാവധി കുറയ്ക്കും. കാഷ് അവാര്‍ഡുകള് മല്‍സരവിഭാഗം, മലയാളം സിനിമ, ഇന്ത്യന് സിനിമ വിഭാഗങ്ങള്‍ക്ക് മാത്രമായി ചുരുക്കും. അതേസമയം, രാജ്യാന്തര ചലച്ചിത്രമേള നടത്തണമെങ്കില് സര്‍ക്കാര് ഫണ്ട് അനുവദിക്കണമെന്നു മന്ത്രി എ കെ ബാലന്. സര്‍ക്കാര് പ്ലാന് ഫണ്ടില് നിന്നു പണം അനുവദിച്ചില്ലെങ്കില് ചലച്ചിത്രമേള നടത്താന് കഴിയില്ലെന്ന് മന്ത്രി വ്യക്തമാക്കി.\nമേളയുടെ ചെലവ് എത്ര ചുരുക്കിയാലും നടത്തിപ്പിന് മൂന്നുകോടി രൂപയെങ്കിലും വേണം. രണ്ടു കോടി രൂപ അക്കാദമി കണ്ടെത്തിയാലും സര്‍ക്കാര് പ്ലാന് ഫണ്ടില് നിന്ന് ഒരു കോടി രൂപ അനുവദിക്കേണ്ടി വരുമെന്നും എ കെ ബാലന് വ്യക്തമാക്കി.\nചെലവു കൂടിയ സിനിമകള് പ്രദര്‍ശിപ്പിക്കുന്നതിലും ഇത്തവണ നിയന്ത്രണമുണ്ടാവും. മേളയുടെ നടത്തിപ്പുമായി ബന്ധപ്പെട്ടു കൂടുതല് വ്യക്തത വരുത്തേണ്ടതുണ്ട്. ഇതിനായി മുഖ്യമന്ത്രിയുമായി വീണ്ടും കൂടിക്കാഴ്ച നടത്തുമെന്നും മന്ത്രി അറിയിച്ചു.


പതിനാറുകാരിയെ പീഡിപ്പിച്ച കേസില് അച്ഛനും മകനും അറസ്റ്റില് - ഇ വാർത്ത | evartha\nപതിനാറുകാരിയെ പീഡിപ്പിച്ച കേസില് അച്ഛനും മകനും അറസ്റ്റില്\nതൊടുപുഴ: വണ്ണപ്പുറത്ത് പതിനാറുകാരിയെ പീഡിപ്പിച്ച കേസില് അച്ഛനും മകനും അറസ്റ്റില്. വെള്ളക്കയം പുത്തന്‍പുരയില് മാണി (65), മകന് ലൈജു (30) എന്നിവരെയാണ് പിടിയിലായത്. മാണി ബധിരനും മൂകനുമാണ്. കഴിഞ്ഞ 26ന് നാടുവിട്ടു പോയ പെണ്‍കുട്ടിയെ സംശയകരമായ സാഹചര്യത്തില് കണ്ടെത്തിയ പാല പോലീസ് ചോദ്യം ചെയ്തപ്പോഴാണ് പീഡന വിവരം പുറത്തറിഞ്ഞത്.\nഅയല്‍വാസിയായ പ്രതികള് അവരുടെ വീട്ടില് വച്ച് പലതവണ പീഡിപ്പിച്ചതായി പെണ്‍കുട്ടി വെളിപ്പെടുത്തിയതായി പോലീസ് പറഞ്ഞു. തുടര്‍ന്ന് ഇടുക്കി ചൈല്‍ഡ് വെല്‍ഫെയര് കമ്മിറ്റിയുടെ നിര്‍ദേശാനുസരണം കാളിയാര് പോലിസ് സര്‍ക്കിള് ഇന്‍സ്‌പെക്ടറാണ് പ്രതികളെ പിടികൂടിയത്. കോടതിയില് ഹാജരാക്കിയ പ്രതികളെ റിമാന്‍ഡ് ചെയ്തു.


കോവിഡ് ബാധിച്ച വിദേശ സഞ്ചാരി നെടുമ്പാശ്ശേരിയിൽ എത്തിയതോടെ എറണാകുളത്ത് നിരീക്ഷണം ശക്തമാക്കി\nകൊച്ചിയിൽ രണ്ട് ദിവസം താമസിച്ച ഇയാൾ ആരെല്ലാമായി സമ്പർക്കം പുലർത്തി എന്ന കാര്യത്തിൽ ഇന്ന് കൂടുതൽ വ്യക്തത ലഭ്യമാവും\n16 Mar, 2020 at 02:54 AM\nകോവിഡ് ബാധിതനായ വിദേശ സഞ്ചാരി ഇന്നലെ നെടുമ്പാശ്ശേരിയിൽ എത്തിയതോടെ എറണാകുളം ജില്ലയിൽ നിരീക്ഷണം കൂടുതൽ ശക്തമാക്കി. കൊച്ചിയിൽ രണ്ട് ദിവസം താമസിച്ച ഇയാൾ ആരെല്ലാമായി സമ്പർക്കം പുലർത്തി എന്ന കാര്യത്തിൽ ഇന്ന് കൂടുതൽ വ്യക്തത ലഭ്യമാവും. യു.കെ പൗരനോടൊപ്പം ഉണ്ടായിരുന്നവരെ ഇന്നലെ നിരീക്ഷണത്തിലാക്കിയിരുന്നു.\nകഴിഞ്ഞ ആറാം തീയതിയാണ് കോവിഡ് ബാധിതനായ ലണ്ടൻ സ്വദേശിയും സംഘവും കൊച്ചിയിലെത്തിയത് . ഇന്നലെ നെടുമ്പാശ്ശേരി വിമാനത്താവളം വഴി നാട്ടിലേക്ക് കടക്കാൻ ശ്രമിച്ച ഇയാൾ കളമശ്ശേരി മെഡിക്കൽ കോളജിലെ ഐസലേഷൻ വാർഡിലാണുള്ളത്. ഇയാൾ കൊച്ചിയിൽ എവിടെയെല്ലാം സഞ്ചരിച്ചു എന്ന വിവരങ്ങൾ ജില്ലാ ഭരണകൂടം ശേഖരിച്ചിട്ടുണ്ട്. എന്നാൽ ആരെല്ലാമായി സമ്പർക്കം പുലർത്തി എന്ന കാര്യത്തിൽ ഇന്നേ കൂടുതൽ വ്യക്തത ലഭ്യമാവൂ. ഇയാൾ താമസിച്ചിരുന്ന ഹോട്ടലിലെ ജീവനക്കാരോട് നിരീക്ഷണത്തിൽ കഴിയാൻ നിർദ്ദേശം നൽകിയിട്ടുണ്ട്.\nഎറണാകുളം ജില്ലയിൽ ഇന്നലെ 87 പേരെയാണ് പുതുതായി നിരീക്ഷണത്തിലാക്കിയത്. ഇവരിൽ 77 പേർ വീടുകളിലും 10 പേർ കളമശ്ശേരി മെഡിക്കൽ കോളജിലെ ഐസൊലേഷൻ വാർഡിലുമാണുള്ളത്. ജില്ലയിൽ ആകെ 32 പേരാണ് ആശുപത്രികളിൽ നിരീക്ഷണത്തിലുള്ളത്. വീടുകളിൽ 680 പേരും നിരീക്ഷണത്തിലുണ്ട്.


കുറ്റപത്രത്തിലെ പരാമർശങ്ങൾ തന്നെ പ്രതിയാക്കാൻ ലക്ഷ്യമിട്ടുള്ളത്; മുൻകൂർ ജാമ്യം തേടി ശിവശങ്കർ -Gold smuggling case: Sivasankar seeks anticipatory bail\nകുറ്റപത്രത്തിലെ പരാമർശങ്ങൾ തന്നെ പ്രതിയാക്കാൻ ലക്ഷ്യമിട്ടുള്ളത്; മുൻകൂർ ജാമ്യം തേടി ശിവശങ്കർ\nവീണ്ടും ചോദ്യം ചെയ്യലിന് ഇരു ഏജൻസികളും നോട്ടീസ് നൽകിയ സാഹചര്യത്തിലാണ് പുതിയ നീക്കം. അഡ്വ. എസ് രാജീവ് മുഖേനയാണ് മുൻകൂർ ജാമ്യാപേക്ഷ സമർപ്പിച്ചത്\nUpdated: October 14, 2020 5:57:28 pm\nകൊച്ചി: സ്വർണക്കടത്ത് കേസിൽ അന്വേഷണ ഏജൻസികൾ ചോദ്യം ചെയ്യുന്ന ഐഎഎസ് ഉദ്യോഗസ്ഥൻ എം.ശിവശങ്കർ ഹൈക്കോടതിയിൽ മുൻകൂർ ജാമ്യ ഹർജി സമർപ്പിച്ചു. അറസ്റ്റ് ചെയ്യാനുള്ള സാധ്യത കണക്കിലെടുത്താണ് ജാമ്യാപേക്ഷ. പ്രമുഖ ക്രിമിനൽ അഭിഭാഷകൻ എസ്.രാജീവ് മുഖേനയാണ് ശിവശങ്കർ കോടതിയെ സമീപിച്ചത്. ഹർജി കോടതി നാളെ പരിഗണിച്ചേക്കും.\nഎൻഫോഴ്‌സ്‌മെന്റും കസ്റ്റംസും അന്വേഷിക്കുന്ന കേസുകളിൽ അറസ്റ്റ് സാധ്യത കണക്കിലെടുത്താണ് മുൻകൂർ ജാമ്യാപേക്ഷ. വിവിധ ഏജൻസികൾ ഒൻപത് തവണകളിലായി 90 മണിക്കൂറോളം ചോദ്യം ചെയ്തിട്ടും ശിവശങ്കറിനെ ഇതുവരെ പ്രതിയാക്കിയിട്ടില്ല. എന്നാൽ, എൻഫോഴ്‌സ്‌മെന്റ് സമർപ്പിച്ച കുറ്റപത്രത്തിലെ പരാമർശങ്ങൾ തന്നെ പ്രതിയാക്കാൻ ലക്ഷ്യമിട്ടുള്ളതാണെന്ന് ശിവശങ്കർ ഹർജിയിൽ പറയുന്നു.\nതാൻ ചോദ്യം ചെയ്യലുമായി സഹകരിക്കുന്നുണ്ട്. ഓരോ തവണ ചോദ്യം ചെയ്തു കഴിയുമ്പോഴും വളച്ചൊടിച്ച വാർത്തകളാണ് വരുന്നതെന്നും മാധ്യമ വിചാരണയാണ് നടക്കുന്നതെന്നും ഹർജിയിൽ ചൂണ്ടിക്കാട്ടുന്നു.\nഅതേസമയം, സ്വർണക്കടത്തിലെ കള്ളപ്പണ ഇടപാടുകൾ സംബന്ധിച്ച കേസിൽ പ്രതിയല്ലാതിരുന്നിട്ടും പ്രാഥമിക കുറ്റപത്രത്തിൽ മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം. ശിവശങ്കറിനെതിരെ ഗുരുതരമായ ആരോപണങ്ങളാണ് എൻഫോഴ്സമെന്റ് ഉന്നയിച്ചത്. ശിവശങ്കറും സ്വപ്നയും തമ്മിലുള്ള ബന്ധം പ്രതികൾ ഉപയോഗപ്പെടുത്തിയോ എന്ന് കണ്ടെത്താൻ കൂടുതൽ അന്വേഷണം വേണമെന്നാണ് എൻഫോഴ്സമെന്റിന്റെ നിലപാട്.\nRead More: ഇനി യൂദാസ് കെ മാണി; ജോസ് ഒറ്റുകാരനെന്ന് ഷാഫി പറമ്പിൽ\nഈ സാഹചര്യത്തിൽ ഇന്ന് വീണ്ടും ചോദ്യം ചെയ്യലിന് ഹാജരാകാൻ എം ശിവശങ്കറിന് ഇഡി നോട്ടീസ് നൽകിയിരുന്നു. എന്നാൽ ഇതിന് പിന്നാലെ കസ്റ്റംസും എൻഫോഴ്സ്മെന്റും രജിസ്റ്റർ ചെയ്ത കേസുകളിൽ ശിവശങ്കർ ഹൈക്കോടതിയിൽ മുൻകൂർ ജാമ്യാപേക്ഷ സമർപ്പിച്ചു. അന്വേഷണവുമായി ഏതു ഘട്ടത്തിലും സഹകരിക്കാൻ തയാറാണെന്ന് ശിവശങ്കർ ഹർജിയിൽ വ്യക്തമാക്കി. എൻഫോഴ്സ്മെന്റ് കുറ്റപത്രം സമർപ്പിച്ചതാണെന്നും മുൻകൂർ ജാമ്യഹർജിയിലുണ്ട്.\nWeb Title: Gold smuggling case sivasankar seeks anticipatory bail


ശരീരത്തിലെ കൊഴുപ്പ് കുറയ്ക്കാൻ സഹായിക്കുന്ന അഞ്ച് പാനീയങ്ങൾ | five healthy drinks for fat loss\nശരീരത്തിലെ കൊഴുപ്പ് കുറയ്ക്കാൻ സഹായിക്കുന്ന അഞ്ച് പാനീയങ്ങൾ\nFirst Published 2, Sep 2020, 11:43 AM\nശരീരത്തിൽ കൊഴുപ്പ് അടിഞ്ഞ് കൂടുന്നത് പലതരത്തിലുള്ള ആരോഗ്യപ്രശ്നങ്ങളുണ്ടാക്കാം. അരക്കെട്ടിലാണ് പലപ്പോഴും കൊഴുപ്പ് കൂടുതല് അടിഞ്ഞ് കൂടുന്നത്. ഇത് അരക്കെട്ടിനപ്പുറം തടി വര്‍ദ്ധിപ്പിക്കുന്നതിനും വയറും ചാടുന്നതിനും കാരണമാകുന്നു. കൊഴുപ്പ് കുറയ്ക്കാൻ സഹായിക്കുന്ന അഞ്ച് തരം പാനീയങ്ങളെ കുറിച്ചാണ് ഇനി പറയുന്നത്...\nഭാരം കുറയ്ക്കാൻ ആഗ്രഹിക്കുന്നവർക്ക് ആരോഗ്യകരമായ പാനീയങ്ങളിൽ ഒന്നായി ഗ്രീൻ ടീ എന്ന് കണക്കാക്കപ്പെടുന്നു. ശരീരത്തിലെ ഉപാപചയ പ്രവർത്തനം മെച്ചപ്പെടുത്തുന്നതിനും ശരീരഭാരം കുറയ്ക്കുന്നതിനും സഹായിക്കുന്ന ധാരാളം ഘടകങ്ങൾ ഇതിൽ അടങ്ങിയിട്ടുണ്ട്. തടി കുറയ്ക്കാൻ സഹായിക്കുന്നതോടൊപ്പം ശരീരത്തിലെ ചീത്ത കൊളസ്‌ട്രോളിന്റെ അളവ് കുറയ്ക്കാനും, പ്രമേഹം, പക്ഷാഘാതം, മറവിരോഗം തുടങ്ങിയവയെ ചെറുക്കാനും ഗ്രീൻ ടീയ്ക്ക് കഴിയുമെന്ന് ഗവേഷകരും മറ്റ് ആരോഗ്യരംഗത്തെ പ്രമുഖരും ഒന്നടങ്കം സാക്ഷ്യപ്പെടുത്തുന്നു.\nജലദോഷം, തൊണ്ടവേദന തുടങ്ങിയ പ്രശ്നങ്ങളെ തടയാൻ ഇഞ്ചി ചായ ഏറെ നല്ലതാണെന്നാണ് പഠനങ്ങൾ പറയുന്നത്. ശരീരത്തിലെ നല്ല കൊളസ്ട്രോളിന്റെ (എച്ച്ഡിഎൽ കൊളസ്ട്രോൾ) അളവ് ഇഞ്ചി വർദ്ധിപ്പിക്കുമെന്ന് ഗവേഷണങ്ങൾ കണ്ടെത്തി. അഞ്ച് ആഴ്ച തുടരെ ഇഞ്ചി ചായ കുടിച്ച ആളുകൾക്ക് ശരീരഭാരം ഗണ്യമായി കുറയുന്നത് കാണാനായെന്ന് European Review for Medical and Pharmacological Sciences ജേണലിൽ പ്രസിദ്ധീകരിച്ച പഠനത്തിൽ പറയുന്നു. ഇഞ്ചി ചായ വിശപ്പ് കുറയ്ക്കുന്നതിന് സഹായിക്കുന്നു.\nഉപാപചയ പ്രവർത്തനങ്ങൾ വർദ്ധിപ്പിക്കുന്നതിന് ഏറ്റവും മികച്ചതാണ് നാരങ്ങ വെള്ളം. നാരങ്ങയിൽ വിറ്റാമിൻ സി ധാരാളമായി അടങ്ങിയിട്ടുണ്ട്, ഇത് ഇരുമ്പ് നന്നായി ആഗിരണം ചെയ്യാനും രോഗപ്രതിരോധ ശേഷി വർദ്ധിപ്പിക്കാനും സഹായിക്കുന്നു. ദിവസവും രാവിലെ നാരങ്ങ വെള്ളം കുടിക്കുന്നത് ഭാരം കുറയ്ക്കുന്നതിന് സഹായിക്കുമെന്ന് വിദഗ്ധർ പറയുന്നു.\nതേങ്ങാവെള്ളത്തിൽ ഉയർന്ന അളവിൽ ആന്റിഓക്‌സിഡന്റുകളുണ്ട്. അതിൽ ബയോ ആക്റ്റീവ് എൻസൈമുകൾ അടങ്ങിയിരിക്കുന്നു. ബയോ ആക്റ്റീവ് എൻസൈമുകൾ ദഹനത്തെയും ഉപാപചയ പ്രവർത്തനത്തെയും മെച്ചപ്പെടുത്താൻ സഹായിക്കുന്നു. മാത്രമല്ല ഇൻസുലിൻ സംവേദനക്ഷമത വർദ്ധിപ്പിക്കുകയും ശരീരത്തിലെ കൊളസ്ട്രോളിന്റെ അളവ് കുറയ്ക്കുകയും ചെയ്യുന്നു.\nരക്തത്തിലെ പ്രമേഹത്തിന്റെ അളവ് കുറയ്ക്കുന്നത് ഉൾപ്പെടെയുള്ള ആരോഗ്യപരമായ പല ഗുണങ്ങളും ആപ്പിൾ സിഡാർ വിനഗര് നൽകുന്നു. ആപ്പിൾ സിഡാർ വിനഗര് നല്ല കൊളസ്ട്രോൾ വർദ്ധിപ്പിക്കാൻ മികച്ചതാണെന്നാണ് പഠനങ്ങൾ ചൂണ്ടിക്കാട്ടുന്നത്. പോഷകാഹാര വിദഗ്ധരുടെ അഭിപ്രായത്തിൽ, ആപ്പിൾ സിഡാർ വിനഗയിൽ അടങ്ങിയിരിക്കുന്ന അസറ്റിക് ആസിഡ് കൊഴുപ്പ് കളയാൻ സഹായിക്കുന്നു. ഇത് ഉപാപചയ പ്രവർത്തനങ്ങൾ മെച്ചപ്പെടുത്തുകയും വിശപ്പ് കുറയ്ക്കുകയും കൊഴുപ്പ് കളയുന്ന പ്രക്രിയയെ ഉത്തേജിപ്പിക്കുകയും ചെയ്യുന്നു.


yuvavine pokkiyappol | ആലപ്പുഴയിലെ ചൂനക്കരയിലുള്ള വീട്ടില് സംശയകരമായ നിലയില് യുവാവ് വന്ന് പോകുന്നുവെന്ന് നാട്ടുകാർ... ഒടുക്കം പൂജാരിയെ പൊക്കിയപ്പോൾ നാട്ടുകാർ അമ്പരന്നു... ആലപ്പുഴയിൽ സംഭവിച്ചത്.... - Malayalivartha.com Widgets Magazine\n27 SEPTEMBER 2020 02:45 PM IST\nട്രെയിനില് പരിചയപ്പെട്ടയാളുടെ വീട്ടില് പൂജാരി ചമഞ്ഞ് താമസിച്ച് സാമ്ബത്തിക തട്ടിപ്പു നടത്തിയ യുവാവിനെ പൊലീസ് അറസ്റ്റ് ചെയ്തു. വയനാട് സ്വദേശി ഫൈസലിനെ (36) യാണ് അറസ്റ്റ് ചെയ്തത്. രഹസ്യാന്വേഷണ വിഭാഗത്തിനു ലഭിച്ച വിവരത്തെത്തുടര്‍ന്ന് നടത്തിയ അന്വേഷണത്തിലാണ് ഫൈസല് അറസ്റ്റിലായത്. ആലപ്പുഴയിലെ ചൂനക്കരയിലുള്ള വീട്ടില് സംശയകരമായ നിലയില് യുവാവ് വന്ന് പോകുന്നുവെന്നാണ് പൊലീസിന് ലഭിച്ച വിവരം. ചൂനക്കര സ്വദേശിയായ യുവാവ് ചങ്ങനാശേരിയില് പഠിക്കുമ്ബോള് കോളജിലേക്കുള്ള ട്രെയിന് യാത്രയ്ക്കിടയിലാണ് ഫൈസലിനെ പരിചയപ്പെട്ടത്.\nവിശാല് നമ്ബൂതിരി എന്ന് സ്വയം പരിചയപ്പെടുത്തിയ ഇയാള് പിന്നീട് കോമല്ലൂരിലെ യുവാവിന്റെ വീട്ടില് വരാന് തുടങ്ങി. താന് പൂജാരിയാണെന്നും ക്ഷേത്രങ്ങളില് പ്രതിഷ്ഠകള് നടത്തിയിട്ടുണ്ടെന്നും ഫൈസല് വീട്ടുകാരെ പറഞ്ഞ് വിശ്വസിപ്പിച്ചു. ഇയാള് വീട്ടില് വരുന്ന ദിവസങ്ങളില് മത്സ്യമോ മാംസമോ ഉപയോഗിക്കരുതെന്നും ആവശ്യപ്പെട്ടിരുന്നു. ആറു ഭാഷകള് അറിയാമെന്നും വീട്ടുകാരെ വിശ്വസിപ്പിച്ചു.\nവെള്ളമുണ്ട് മാത്രം ധരിക്കുന്ന ഫൈസല് എപ്പോഴും 'പൂണൂല്' ഇടുമായിരുന്നു. കഴിഞ്ഞ ഒന്നര ആഴ്ച ഫൈസല് കോമല്ലൂരിലെ യുവാവിന്റെ വീട്ടില് കഴിഞ്ഞു. വീട്ടിലെ ആരാധനാസ്ഥലം പുതുക്കിപ്പണിയണമെന്ന ഫൈസലിന്റെ ഉപദേശം അനുസരിച്ച് വീട്ടുകാര് പണി പൂര്‍ത്തിയാക്കി.\nഇതിനിടെയാണ് യുവാവിന്റെ ജ്യേഷ്ഠന് ജോലി തരപ്പെടുത്തിക്കൊടുക്കാമെന്ന് പറഞ്ഞ് അന്‍പതിനായിരം രൂപ വാങ്ങിയത്. നേട്ടമുണ്ടാകാന് ഏലസ് പൂജിച്ച് ധരിക്കണമെന്ന നിര്‍ദേശവും വീട്ടുകാര് അനുസരിച്ചു. വാട്സാപ്, ഫെയ്സ്ബുക് എന്നിവ ഉപയോഗിക്കുന്നത് ഈശ്വരകോപത്തിനിടയാക്കുമെന്നും വീട്ടുകാരെ ധരിപ്പിച്ചു.\nഫൈസലിന്റെ പക്കല് നിന്ന് പൊലീസ് ഏലസുകള് കണ്ടെടുത്തു. രണ്ട് വര്‍ഷമായി ചെങ്ങന്നൂരില് താമസിച്ച് ഒരു വീട്ടില് കൃഷിപ്പണി ചെയ്യുകയായിരുന്നെന്ന് ഇയാള് പൊലീസിനോട് സമ്മതിച്ചു. വിവാഹബന്ധം വേര്‍പിരിഞ്ഞു കഴിയുന്ന ഇയാള്‍ക്ക് ഒരു കുട്ടിയുണ്ട്.\nഭാര്യയ്ക്കും കുട്ടിക്കും കോടതി ഉത്തരവിന്റെ അടിസ്ഥാനത്തില് 2000 രൂപ ചെലവിനു നല്‍കുന്നുണ്ട്.\n'ഞാനൊരു വലിയ സംഭവമാണേ' എന്ന ഒരു ഭാവം അതാണ് ഞാന് ഉദ്ദേശിച്ച ജാഡ; നമിതയുടെ ആദ്യ ചിത്രം പുതിയ തീരങ്ങളില് ആ ജാഡ തോന്നിയിട്ടില്ല; എന്നാല് പിന്നീട് വന്ന പല ചിത്രങ്ങളിലും കഥാപാത്രമാകുമ്ബോഴും ഇറിറ്റേറ്റ് (9 minutes ago)\nരാജ്യത്തെ പ്രതിദിന കോവിഡ് രോഗികളുടെ എണ്ണത്തില് കുറവ്... രാജ്യത്തെ കോവിഡ് രോഗികളുടെ എണ്ണം 80 ലക്ഷത്തിലേക്ക് (18 minutes ago)\nപ്രവാസികളെ സ്വീകരിക്കാനൊരുങ്ങി സൗദി; കൃത്യമായ മാനദണ്ഡങ്ങളോടെ അടുത്ത ഞായറാഴ്ചമുതൽ, വിദേശ തീര്‍ത്ഥാടകരെ സ്വീകരിക്കാനൊരുങ്ങി സൗദി അറേബ്യ (21 minutes ago)\nവിവാഹ ആലോചന തുടങ്ങിയിട്ട് കുറെ നാളുകളായി... അടുത്തിടെ വന്ന അഞ്ച് വിവാഹ ആലോചനകളും മുടങ്ങി! വിവാഹം മുടക്കിയെന്നാരോപിച്ച് അയല്‍വാസിയുടെ കട ജെസിബി ഉപയോഗിച്ച് ഇടിച്ചുപൊളിച്ച് യുവാവ്... അമ്പരന്ന് നാട്ടുകാർ. (22 minutes ago)\n'മക്കള് യാത്ര പോയിട്ട് ഒരു മാസമായി. അരികില്ലേലും എന്നും കിനാവില് വരാറുണ്ട് രണ്ട് പേരും. ചിലപ്പോയൊക്കെ ഒത്തിരി നേരം താലോലിക്കും. ആശുപത്രിയില് നിന്ന് ഒരു നോക്ക് കാണാനേ പറ്റിയൊള്ളു...' ചികിത്സ നിഷേധിച (40 minutes ago)\nവാളയാര് കേസിന്റെ സമയത്ത് കഷ്ടിച്ച് മൂന്ന് മാസം മാത്രം പ്രോസിക്യൂട്ടര് ആയിരുന്നു ഞാന്; തുടക്കവും ഞാനല്ല, അവസാനവും ഞാനല്ല; സത്യ വിരുദ്ധമായ കാര്യങ്ങള് ചര്‍ച്ചകളിലും മറ്റും പ്രചരിക്കുന്നത് കൊണ്ട് ചി (47 minutes ago)\nരണ്ടു വയസായ ഒരു കുട്ടിയുടെ മാതാപിതാക്കൾ! അപര്‍ണ വീണ്ടും ഗര്‍ഭിണിയായപ്പോൾ കാമുകനാണ് ഗര്‍ഭത്തിന് ഉത്തരവാദിയെന്നും അയാള് അത്മഹത്യചെയ്തെന്നും ഭര്‍ത്താവിനെ പറഞ്ഞു വിശ്വസിപ്പിച്ചു! അനാഥാലയ മുറ്റത്ത് നവജാത (56 minutes ago)


ശീലാബതി മരിച്ചു – The Critic\nശീലാബതി മരിച്ചു . ഇന്ന് രാവിലെ നിസാം റാവുത്തര് വിളിച്ചു പറയുമ്പോഴാണ് അറിയുന്നത് . ശീലാബതി ആയിരുന്നു കാസര്‍ഗോട്ടെ എന്‍ഡോസള്‍ഫാന് വിഷയത്തിന്റ്‌റെ ഇരകളുടെ തീവ്രമായ ചിത്രങ്ങളില് ഒന്ന് . ചെറുപ്പത്തില് സ്‌കൂളില് പോകുമ്പോള് ആകാശത്തു കൂടി പറന്നു പോകുന്ന വലിയ ചിറകുള്ള പക്ഷിയെ നോക്കിയതാണ് ശീലാബതി . വലിയ ചിറകുള്ള ആ പക്ഷി കശുമാവുകള്‍ക്ക് മേല് തളിച്ച എന്‍ഡോസള്‍ഫാന് ശീലാബതിയുടെ മേലും വീണു പല തവണ . പിന്നീട് ശീലാബതി കിടപ്പിലായി . കട്ടിലില് നിന്നും എണീക്കാന് കഴിയാത്ത വിധം ശരീരം ചുരുങ്ങി ചുരുങ്ങി ഒരു കുഞ്ഞിനെ പോലെയുള്ള കിടപ്പ് . ശീലാബതിയുടെ പ്രായമായ ‘അമ്മ മാത്രം വീട്ടില്. ശീലാബതിയുടെ ദയനീയമായ ഈ ചിത്രം മധുരാജിന്റ്‌റെ ഫോട്ടോയിലൂടെ പുറം ലോകത്തെത്തി .. എന്‍ഡോസള്‍ഫാന് വിഷയത്തില് ഏറ്റവും കൂടുതല് ആളുകള് കണ്ട ചിത്രങ്ങളില് ഒന്ന് . നിലത്തെ ചെറിയ പായയില് കിടന്ന ശീലാബതിക്ക് ഒരു കട്ടില് വാങ്ങി നല്‍കിയത് അംബികാസുതന് മാങ്ങാട് മാഷാണ് . പിന്നീട് ഡി വൈ എഫ് ഐ ശീലാബതിക്ക് മഴയും വെയിലും കൊള്ളാതെ കിടക്കാന് ഒരു ചെറിയ വീട് പണിതു കൊടുത്തു .. ‘അമ്മ പുറത്ത് പോകുമ്പോള് ശീലാബതിയുടെ കട്ടിലില് ഒരു അരിവാള് വെച്ചിട്ടാണ് പോകുന്നത് . ആ അരിവാള് എടുക്കുവാന് ശീലാബതിക്ക് സാധിക്കില്ല . എങ്കിലും താന് ഇല്ലാത്തപ്പോള് എന്തെങ്കിലും ഒരു പാമ്പോ മറ്റോ വീട്ടിനുള്ളിലേക്ക് വന്നാല് ആ അരിവാള് മകള്‍ക്ക് ഒരു ആത്മബലം നല്‍കും എന്നതായിരുന്നു ആ അമ്മയുടെ വിശ്വാസം . ഭക്ഷണം കഴിക്കണമെങ്കില് ആ വൃദ്ധയായ അമ്മ കിടക്കയില് നിന്നും അനങ്ങാന് പോലും സാധിക്കാത്ത മകളെ ഒറ്റപ്പെട്ട ആ വീട്ടിലെ കിടക്കയില് ഉപേക്ഷിച്ചു പുറത്തേക്ക് പണിയെടുക്കാന് പോയെ പറ്റൂ . ഒരു മനസ്സമാധാനത്തിനായി മകള്‍ക്ക് ഒരു കൂട്ടായി അവര് ആ അരിവാള് ശീലാബതിയുടെ കിടക്കയില് വെക്കും . തല മാത്രം അനക്കാന് കഴിയുന്ന കിടക്കയില് അനാദിയായ വര്ഷങ്ങളോളം കിടക്കുന്ന ശീലാബതി ലോകമെമ്പാടുമുള്ള കീടനാശിനി വിരുദ്ധ പോരാട്ടങ്ങളിലെ ചലിക്കുന്ന ചിത്രമായി മാറി ….\nവലിയ ചിറകുള്ള പക്ഷികളുടെ ചിത്രീകരണത്തിനായി ശീലാബതിയുടെ വീട്ടില് ചിലവഴിച്ച ഒരു ദിവസം ഒരിക്കലും മറക്കാന് സാധിക്കില്ല .ചിത്രീകരണം ഇടയ്ക്കിടെ നിര്‍ത്തേണ്ടി വന്നു . നടന് കുഞ്ചാക്കോ ബോബന് ശീലാബതിയെയും അമ്മയെയും കണ്ട് പൊട്ടിക്കരഞ്ഞു . ചാക്കോച്ചന്റെ കരച്ചില് കാരണം ഷൂട്ടിങ് ഇടയ്ക്കിടെ നിര്‍ത്തി വെക്കേണ്ടി വന്നു . സിനിമയിലെ ശീലാബതിയുമൊത്തുള്ള രംഗത്തില് ചാക്കോച്ചന് കരയുന്നത് സ്‌ക്രിപ്റ്റിലില്ലാതെ സ്വാഭാവികമായി ഉണ്ടായ കരച്ചില് ആണ് ഞാന് അവിടെ കട്ട് പറഞ്ഞില്ല ആ രംഗം എഡിറ്റ് ചെയ്തു മാറ്റിയതുമില്ല . വലിയ ചിറകുള്ള പക്ഷികളില് ആ ആത്മാര്‍ത്ഥമായ കരച്ചില് നിങ്ങള്‍ക്ക് കാണാം .ഷൂട്ടിങ് സമയത്ത് ചാക്കോച്ചന് ഒരു വിധത്തില് ആശ്വസിപ്പിച്ചു വരുമോഴേയ്ക്കും മറ്റ് സാങ്കേതിക പ്രവര്‍ത്തകര് ഓരോരുത്തരായി കരഞ്ഞു തുടങ്ങിയിരുന്നു . സിനിമയ്ക്കപ്പുറം നടന്മാരും സാങ്കേതിക പ്രവര്‍ത്തകരും മനുഷ്യര് കൂടിയാണല്ലോ … ഷൂട്ടിങ് തീര്‍ന്നപ്പോള് കുഞ്ചാക്കോ ബോബന് ശീലാബതിയുടെ അമ്മയുടെ കാലില് വീണ് കെട്ടിപ്പിടിച്ചു കരഞ്ഞു . പിന്നീട് ഞങ്ങള് ഉടലിനേക്കാളും വലിയ തലയുള്ള ചുറ്റുപാടും നടക്കുന്ന ഒന്നിനെപ്പറ്റിയും അറിയാത്ത അഭിലാഷും , വലിയ തലയുള്ള സന്ദര്ശകരോട് കൊഞ്ചി കൊഞ്ചി സംസാരിക്കുന്ന ബാദ്ഷാ , നിലത്തു കൂടി ഇഴഞ്ഞു നടക്കുന്ന സൗമ്യയും അരുണ് കുമാറും തുടങ്ങി ഒട്ടേറെ ദയനീയ ദൃശ്യങ്ങള് ക്യാമറയില് പകര്‍ത്തി . അഭിലാഷ് കുറച്ചു മാസങ്ങള്‍ക്ക് മുന്‍പ് മരിച്ചു പോയി ..ഇപ്പോള് ശീലാബതിയും ….വലിയ ചിറകുള്ള പക്ഷികള് സിനിമയാണ് ഇതേപോലെ ദുരിതം അനുഭവിക്കുന്ന ഒട്ടേറെ ജന്മങ്ങള്‍ക്ക് ആശ്രയം എന്ന നിലയില് സ്‌നേഹ വീട് എന്ന ഒരു ആശയം രൂപപ്പെടുന്നത് . അമ്പലത്തറ കുഞ്ഞികൃഷ്ണന് ചേട്ടന് , അമ്പലത്തറ മുനീസ , അംബികാസുതന് മാഷ് തുടങ്ങിയവരുടെ നേതൃത്വത്തില് തുടങ്ങിയ സ്‌നേഹ വീടിന്റെ ആദ്യ മൂലധനം വലിയ ചിറകുള്ള പക്ഷികളുടെ നിര്‍മാതാവ് ഡോക്ടര് . എ .കെ . പിള്ള നല്‍കിയ ഒരു ലക്ഷം രൂപ ആയിരുന്നു . പിന്നീട് കുഞ്ചാക്കോ ബോബന് , സുരേഷ് ഗോപി എന്നിവരുടെ സഹായങ്ങള് ഉണ്ടായി .ഒട്ടേറെ സുമനസ്സുകളുടെ സഹായം ലഭിച്ചു . ഇപ്പോള് സ്‌നേഹവീടിന് സ്വന്തമായി സ്ഥലവും വീടും ആയി . വലിയ ചിറകുള്ള പക്ഷികള് സിനിമ കണ്ടതിനു ശേഷം കേന്ദ്ര മനുഷ്യാവകാശ കമ്മീഷന്റ്‌റെ അനുകൂലമായ ഇടപെടലുകള് ഉണ്ടായി .. ഇപ്പോള് വലിയ ചിറകുള്ള പക്ഷികള് ജേര്‍ണലിസം വിദ്യാര്‍ത്ഥികള്‍ക്കും എം എ ഇംഗ്‌ളീഷ് വിദ്യാര്‍ത്ഥികള്‍ക്കും പഠനത്തിനായി ഉണ്ട് . കൂടുതല് കുട്ടികള് ഈ വിഷയം അറിയുന്നു പഠിക്കുന്നു .. (സിനിമയ്ക്ക് യാതൊരു സാമൂഹിക പ്രതിബദ്ധതയും വേണ്ട കലാകാരന്റെ ആത്മാവിഷ്‌കാരണം മാത്രമാണ് സിനിമ എന്ന് ബുദ്ധിജീവി നാട്യം നടത്തുന്ന ചില പുതു കാല സിനിമാ സംവിധായകര്‍ക്ക് സിനിമ കൊണ്ട് സമൂഹത്തില് ചില ചെറിയ മാറ്റങ്ങള് എങ്കിലും സാധ്യമാകും എന്നതിന്റ്‌റെ ഉദാഹരണമായി ഇതൊക്കെ ചൂണ്ടിക്കാട്ടാവുന്നതാണ് )…


ഹൃദയം കീഴടക്കി പേരന്‍പ്; ഗോവ അന്താരാഷ്ട്ര മേളയില് നാളെ വീണ്ടും പ്രദര്‍ശനം\n26 Nov, 2018 at 02:05 PM\nമമ്മുട്ടിയുടെ ശ്രദ്ധേയ പ്രകടനം കൊണ്ട് പ്രേക്ഷക ഹൃദയം കീഴടക്കിയ തമിഴ് ചിത്രം പേരൻപിന് ഗോവയിലെ അന്താരാഷ്ട്ര സിനിമാ വേദിയിൽ രണ്ടാമതും പ്രദര്‍ശനം. ഡെലിക്കേറ്റുകളുടെ ആവര്‍ത്തിച്ചുള്ള അഭ്യര്‍തന മാനിച്ചാണ് ഗോവയില് വീണ്ടും പ്രദര്‍ശനം അനുവദിച്ചത്. മമ്മുട്ടിയുടെ അസാധ്യ അഭിനയമാണ് ചിത്രത്തില് കാണാന് സാധിച്ചതെന്ന് കണ്ട പ്രേക്ഷകരെല്ലാം ഒരേ സ്വരത്തില് പറയുന്നു. ചിത്രം കണ്ട നിരവധി പേരാണ് സിനിമയെ അഭിനന്ദിച്ച് സാമൂഹിക മാധ്യമങ്ങളില് രംഗത്ത് വന്നിട്ടുള്ളത്. ചിത്രത്തിന്റെ പ്രദര്‍ശനത്തിന് ശേഷം സംവിധായകന് റാം പ്രേക്ഷകരുമായി സംവദിച്ചു. ഇന്നലെ ചിത്രം പ്രദർശിപ്പിച്ചിരുന്ന ഇനോക്സ് രണ്ടിലെ സ്‌ക്രീനിൽ 95 ശതമാനം പേരും പ്രീ ബുക്കിങ്ങിലൂടെ തന്നെ സീറ്റുകൾ കരസ്ഥമാക്കിയത് വലിയ വാര്‍ത്തയായിരുന്നു.\nദേശീയ അവാർഡ് ജേതാവായ റാമിന്റെ നാലാമത്തെ ചിത്രമാണ് പേരൻപ്. സമുദ്രക്കനി, ട്രാന്‍സ്‌ജെന്‍ഡറായ അഞ്ജലി അമീര് എന്നിവരും മമ്മുട്ടിയുടെ കൂടെ തന്നെ പ്രധാന വേഷങ്ങളിൽ പേരൻപില് അഭിനയിക്കുന്നുണ്ട്. മലയാളത്തില് നിന്ന് സിദ്ദിഖും സുരാജ് വെഞ്ഞാറമൂടും ശ്രദ്ധേയ വേഷങ്ങളിൽ എത്തുന്നു എന്ന പ്രത്യേകതയും പേരൻപിനുണ്ട്. യുവാന് ശങ്കര് രാജയാണ് ചിത്രത്തിന്റെ സംഗീതം. ചിത്രം വൈകാതെ തന്നെ റിലീസിനെത്തുമെന്ന് സംവിധായകന് റാം അറിയിച്ചു.\n— Forum Keralam (FK) (@Forumkeralam1) November 25, 2018


ടിയാഗോ ആദ്യ പത്തില്; മുന്നില് ആള്‍ട്ടൊ തന്നെ – Future Kerala :\nടിയാഗോ ആദ്യ പത്തില്; മുന്നില് ആള്‍ട്ടൊ തന്നെ\nTചെയര്‍മാനെ പുറത്താക്കലും പ്രതിസന്ധിയുമായി നട്ടം തിരിയുന്ന ടാറ്റ ഗ്രൂപ്പിന് പുതിയ സന്തോഷ വാര്‍ത്തയാണ് ഇക്കഴിഞ്ഞ നവംബറില് ലഭിച്ചത്. ടാറ്റ മോട്ടോഴ്‌സ് ഏറ്റവും അവസാനമായി നിര്‍മിച്ച ചെറുകാറായ ടിയാഗോ രാജ്യത്തെ ഏറ്റവും വില്‍പ്പനയുള്ള ആദ്യ പത്തില് ഇടം നേടി. ഇന്ത്യന് പാസഞ്ചര് കാര് വിപണിയില് കുറച്ച് കാലമായി കാര്യമായ നേട്ടമുണ്ടാക്കാന് ടാറ്റ മോട്ടോഴ്‌സിന് സാധിച്ചിരുന്നില്ല. പിന്നീട് കോംപാക്ട് ഹാച്ച്ബാക്കായ ടിയാഗോ വിപണിയിലെത്തിയതോടെ കഥ മാറി. മികച്ച വില്‍പ്പനയാണ് ഈ കാറിന് രേഖപ്പെടുത്തുന്നതെന്നാണ് വില്‍പ്പന കണക്കുകള് സൂചിപ്പിക്കുന്നത്.\nകഴിഞ്ഞ മാസം 6,008 യൂണിറ്റ് വില്‍പ്പന നടത്തിയാണ് ടിയാഗോ ആദ്യ പത്ത് സ്ഥാനങ്ങളിലേക്ക് കയറിയത്. ഇംപാക്ട് ഡിസൈന് ഭാഷ്യത്തില് നിര്‍മിച്ച ടിയാഗോയാണ് ഇന്ന് ടാറ്റ മോട്ടോഴ്‌സിന്റെ പാസഞ്ചര് കാര് വിഭാഗത്തിലുള്ള വില്‍പ്പനയില് 47 ശതമാനവും സംഭാന ചെയ്യുന്നത്. കഴിഞ്ഞ മാസം മൊത്തം 12,736 യൂണിറ്റ് പാസഞ്ചര് വാഹനങ്ങളാണ് ടാറ്റ മോട്ടോഴ്‌സ് വിപണിയിലെത്തിച്ചത്. ഇതില് 6,008ഉം ടിയാഗോയാണ്.\nടിയാഗോയുടെ വിപണയിലുണ്ടായ നേട്ടത്തിന് പിന്നില് രണ്ട് കാരണങ്ങളാണ് വിദഗ്ധര് ചൂണ്ടിക്കാണിക്കുന്നത്. മികച്ച പാക്കേജിലും കൂടുതല് സവിശേഷതകളുള്ള ഒരു കാര് കുറഞ്ഞ വിലയ്ക്ക് ലഭ്യമാക്കിയതാണ് ടാറ്റ മോട്ടോഴ്‌സിന് ആദ്യം മാര്‍ക്ക് കൊടുക്കുന്നത്. ടാറ്റ മോട്ടോഴ്‌സ് ബ്രാന്‍ഡിന് ഇതുവരെയുണ്ടായിരുന്ന നേട്ടം വര്‍ധിക്കുന്നതും ടിയാഗോയുടെ വില്‍പ്പന കൂട്ടിയെന്നാണ് ഇവര് വ്യക്തമാക്കുന്നത്.\nമാരുതി സുസുക്കിയുടെ ലക്ഷ്വറി ഹാച്ച്ബാക്കായ ബലേനൊയാണ് വില്‍പ്പന പട്ടികയില് നേട്ടമുണ്ടാക്കിയ മറ്റൊരു താരം. ഹ്യൂണ്ടായുടെ ഏറ്റവും മികച്ച മോഡലുകളില് ഒന്നായ ഐ10 ആറാം സ്ഥാനത്താക്കിയ ബലേനൊ അഞ്ചാം സ്ഥാനത്തേക്ക് കയറി. ആദ്യമായാണ് ഇത് പട്ടികയില് ആദ്യ അഞ്ചില് ഇടം നേടുന്നത്. 11,093 യൂണിറ്റ് ബലേനൊ കഴിഞ്ഞ മാസം കമ്പനി വില്‍പ്പന നടത്തി. തൊട്ടുമുമ്പുള്ള വര്‍ഷം ഇതേ മാസത്തില് 9,074 യൂണിറ്റായിരുന്നു വില്‍പ്പന. 11,059 യൂണിറ്റ് വില്‍പ്പന നടന്ന ഐ10 കഴിഞ്ഞ വര്‍ഷം നവംബറില് 12,899 യൂണിറ്റ് വില്‍പ്പന നടന്നിരുന്നു.\nഹ്യൂണ്ടായുടെ തന്നെ എലൈറ്റ് ഐ20ക്കാണ് പട്ടികയില് ഏറ്റവും തിരിച്ചടി നേരിട്ടത്. കഴിഞ്ഞ വര്‍ഷം നവംബറില് 8,264 യൂണിറ്റ് വില്‍പ്പനയുമായി ഏഴാം സ്ഥാനത്തുണ്ടായിരുന്ന ഐ20 ഇക്കഴിഞ്ഞ മാസം 7,601 യൂണിറ്റ് വില്‍പ്പനയോടെ ഒന്‍പതാം സ്ഥാനത്തേക്ക് താഴ്ന്നു.\nതുടര്‍ച്ചയായ രണ്ട് മാസത്തിലും സ്ഥാനത്തിന് ഇളക്കം തട്ടാതെ റെനോ ക്വിഡ് പട്ടികയില് എട്ടാം സ്ഥാനത്ത് തുടരുന്നു. അതേസമയം, കഴിഞ്ഞ ഒക്ടോബറില് 9,801 യൂണിറ്റ് വില്‍പ്പന നടത്തിയിരുന്നെങ്കില് നവംബറില് 7,847 യൂണിറ്റാണ് ഫ്രഞ്ച് കമ്പനി റെനോ വിറ്റത്.\nവില്‍പ്പനയില് മാരുതി മേധാവിത്വം തുടരുന്നതാണ് കഴിഞ്ഞ മാസവും വിപണിയില് കണ്ടത്. പട്ടികയിലെ ആദ്യ അഞ്ച് സ്ഥാനങ്ങള് പൂര്‍ണമായും വരുതിയിലാക്കി മാരുതിയുടെ അള്‍ട്ടോ, ഡിസയര്, സ്വിഫ്റ്റ്, വാഗണ്‍ആര്, ബലേനൊ എന്നിവയ്ക്കാണ് ക്രെഡിറ്റ്. മാരുതി സെലേറിയോയാണ് പ്രകടനത്തിന്റെ കാര്യത്തില് ഏറ്റവും മുന്നില് നില്‍ക്കുന്നത്. കഴിഞ്ഞ വര്‍ഷം നവംബറില് 6,956 യൂണിറ്റ് വില്‍പ്പന നടത്തിയ സെലേറിയോ ഇക്കഴിഞ്ഞ മാസം വില്‍പ്പന 9,543 യൂണിറ്റിലെത്തി.\nTags:\tin top sold 10 cars, India, tata Tiago\nബിഎംഡബ്ല്യു എം പെര്‍ഫോമന്‍സ് ട്രെയ്‌നിംഗ് പ്രോഗ്രാം ആരംഭിച്ചു\nക്ലാസിക് 350, 500 മോഡലുകള് പുതിയ ലുക്കില് പുറത്തിറക്കും\n4ജി വഴിമാറുന്നു ; ഇനി ആക്റ്റിവ 5ജി യുടെ കാലം\nഏവരുടെയും ശ്രദ്ധയാകര്‍ഷിച്ച് യൂണിറ്റി വണ് ഇലക്ട്രിക് കാര്\nമഹീന്ദ്ര സുപ്രോ വിപണിയില്; 8.45 ലക്ഷം രൂപ വില\nറെനോ ഗ്രൂപ്പ് ലോകത്തെ രണ്ടാമത്തെ വലിയ വാഹന നിര്‍മ്മാതാക്കള്\nഇന്ത്യന് വിപണിയെ പിടിച്ചുകുലുക്കി പോര്‍ഷെ പനമേര ടര്‍ബോ എത്തി


തുടരെ തുടരെ ന്യൂനമർദം; കേരളത്തിലേക്കുള്ള തുലാവർഷത്തിന്റെ വരവ് വൈകുന്നു | Metro Journal Online\nസംസ്ഥാനത്ത് തുലാവർഷത്തിന്റെ വരവ് വൈകുന്നു. ബംഗാൾ ഉൾക്കടലിൽ തുടർച്ചയായി ന്യൂനമർദങ്ങൾ രൂപപ്പെടുന്ന സാഹചര്യത്തിലാണ് തുലാവർഷം വൈകുന്നത്. അടുത്ത മാസം ആദ്യത്തോടെ തുലാവർഷം കേരളത്തിലെത്തുമെന്നാണ് സൂചന\nജൂൺ ഒന്നിന് എത്തുന്ന കാലവർഷം ഒക്ടോബർ 15ഓടെ പിൻവാങ്ങുകയും പിന്നാലെ തുലാവർഷം എത്തുകയുമാണ് പതിവ്. ഉത്തരേന്ത്യയിൽ നിന്ന് സെപ്റ്റംബർ 28 മുതൽ കാലവർഷത്തിന്റെ പിൻമാറ്റം ആരംഭിച്ചിരുന്നു.\nതുലാവർഷത്തിന്റെ വരവ് വൈകിയതോടെ കേരളത്തിൽ ഈ മാസം ലഭിക്കേണ്ട മഴയിൽ ഇതുവരെ7ശതമാനത്തോളം കുറവ് രേഖപ്പെടുത്തി. അതേസമയം തുലാവർഷം വൈകിയാലും സീസണിൽ ലഭിക്കേണ്ട മഴയിൽ കാര്യമായ കുറവുണ്ടാകില്ലെന്നാണ് കാലാവസ്ഥാ നിരീക്ഷണ കേന്ദ്രത്തിന്റെ വിലയിരുത്തൽ.\n← സ്‌പ്രിന്‍ക്ളര് കരാറില് വീഴ്ച ഉണ്ടായതായി കണ്ടെത്തൽ: കരാറിന് മുന്‍കൈ എടുത്തത് എം. ശിവശങ്കര്\nപ്ലസ് ടു കോഴക്കേസ്: ഇ.ഡിയുടെ നിർദേശപ്രകാരം കെ എം ഷാജിയുടെ വീട് നഗരസഭാ ഉദ്യോഗസ്ഥർ അളന്നു →


കാക്കനാട് സ്‌പെഷ്യല് എക്കണോമിക് സോണില് വനിതാ ജീവനക്കാരുടെ വസ്ത്രമുരിഞ്ഞ് പരിശോധനIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകാക്കനാട് സ്‌പെഷ്യല് എക്കണോമിക് സോണില് വനിതാ ജീവനക്കാരുടെ വസ്ത്രമുരിഞ്ഞ് പരിശോധന\nകൊച്ചി: കാക്കനാട് സ്‌പെഷ്യല് എക്കണോമിക് സോണില് വനിതാ ജീവനക്കാരുടെ വസ്ത്രമുരിഞ്ഞ് പരിശോധന നടത്തിയത് വിവാദമായി. സെസില് പ്രവര്‍ത്തിക്കുന്ന സ്വകാര്യ കയ്യുറ നിര്‍മ്മാണ കമ്പനിയിലെ ജീവനക്കാരികളെയാണ് വസ്ത്രമുരിഞ്ഞ് പരിശോധന നടത്തിയത്. നാല് ദിവസം മുമ്പാണ് കേസിനാസ്പദമായ സംഭവം നടന്നത്.\nസ്ഥാപനത്തിന്റെ ബാത്ത് റൂമില് നാപ്കിന് കണ്ടെത്തിയതിനെ തുടര്‍ന്നാണ് വസ്ത്രമുരിഞ്ഞ് പെരിശോധന നടത്തിയത്. കരാര് ജീവനക്കാരുള്‍പ്പെടെ 30 സ്ത്രീകളെ പരിശോധനയ്ക്ക് വിധേയരാക്കി. സ്ത്രീകള് തന്നെ സ്ത്രീകളുടെ ദേഹപരിശോധന നടത്തിയതിനാല് കേസെടുക്കാനാകില്ലെന്നാണ് തൃക്കാക്കര പോലീസ് നിലപാട് സ്വീകരിച്ചത്. എന്നാല് സംഭവം വിവാദമായതോടെ തൃക്കാക്കര പോലീസ് കേസ് രജിസ്റ്റര് ചെയ്തു.\nവനിതാ കമ്മീഷന് അംഗം ഡോ. ലിസി ജോസ് കേസെടുക്കാന് നിര്‍ദ്ദേശിച്ചിരുന്നു. ഈ സ്ഥാപനത്തില് സ്ത്രീകള് വസ്ത്രം മാറുന്ന മുറിയില് ക്യാമറ സ്ഥാപിച്ചതായും പരാതി ഉയര്‍ന്നിട്ടുണ്ട്. കാക്കനാട് പ്രത്യേക സാമ്പത്തിക മേഖലയിലെ സ്ഥാപനങ്ങള്‍ക്കെതിരെ നേരത്തെയും പരാതി ഉയര്‍ന്നിരുന്നു.


രജനീകാന്ത് ചിത്രം അണ്ണാതെ മോഷൻ പോസ്റ്റർ | Talkies\nNo Comments on രജനീകാന്ത് ചിത്രം അണ്ണാതെ മോഷൻ പോസ്റ്റർ\nസൂപ്പർസ്റ്റാർ രജനീകാന്തിന്റെ പുതിയ സിനിമ അണ്ണാതെ മോഷൻ പോസ്റ്റർ റിലീസ് ചെയ്തു. മോഷൻ പോസ്റ്റർ തുടങ്ങുന്നത് ഒരു പാലത്തിന്റെ പനോരമ വ്യൂ കാണിച്ചുകൊണ്ടാണ്. ക്യാമറ നീങ്ങുമ്പോൾ പശ്ചാത്തലത്തിൽ രജനീകാന്തിന്റെ സംഭാഷണം. അതോടൊപ്പം രജനീകാന്ത് ഒരു ബൈക്കിൽ അരിവാൾ പിടിച്ച് നീങ്ങുന്നു.\nപശ്ചാത്തലസംഗീതവും സംഭാഷണവും ആക്ഷൻ സിനിമയുടെ സൂചനകൾ നൽകുന്നു. ദീപാവലിക്ക് കൊടുങ്കാറ്റ് എത്തുമെന്നറിയിച്ചുകൊണ്ടാണ് പോസ്റ്റർ അവസാനിക്കുന്നത്. ഗ്രാമീണ പശ്ചാത്തലത്തിലാണ് സിനിമ എങ്കിലും പോസ്റ്റർ നൽകുന്ന സൂചനകൾ കിടിലൻ ആക്ഷൻ രംഗങ്ങളും സിനിമയിലുണ്ടെന്നാണ്. സിനിമയുടെ സംഗീതസംവിധായകൻ ഡി ഇമ്മൻ പോസ്റ്റർ ഷെയർ ചെയ്തു.\nഅണ്ണാതെ സംവിധാനം ചെയ്യുന്നത് ശിവ ആണ്. 2011ൽ കാർത്തി, തമന്ന എന്നിവർ പ്രധാനകഥാപാത്രമായെത്തിയ സിരുത്തൈ എന്ന ചിത്രത്തിലൂടെയാണ് സംവിധാനത്തിലേക്കെത്തുന്നത്. അണ്ണാതെ , കലാനിധി മാരൻ സൺ പിക്ചേഴ്സ് ബാനറിൽ സിനിമ നിർമ്മിക്കുന്നു. അണ്ണാതെയിൽ നീണ്ട താരനിര തന്നെയെത്തുന്നു. മീന, ഖുശ്ബു, നയൻതാര, കീർത്തി സുരേഷ്, ജാക്കി ഷെറോഫ്, ജഗപതി ബാബു, പ്രകാശ് രാജ് തുടങ്ങിയവർ. റൂബൻ എഡിറ്റിംഗ്, വെട്രി ഛായാഗ്രഹണം എന്നിവരാണ് അണിയറയിൽ.\nTags annathe, rajanikanth, അണ്ണാതെ, രജനീകാന്ത്\n← ഓപ്പറേഷൻ ജാവ സംവിധായകന്റെ രണ്ടാമത് സിനിമ സൗദി വെള്ളക്ക → ഷൈൻ ടോം ചാക്കോയ്ക്ക് പിറന്നാൾ സമ്മാനമായി അടി പോസ്റ്റർ


13 Nov 2018 5:46 AM GMT\nനാഷണല് ഇന്‍സ്റ്റിറ്റ്യൂട്ട് ഓഫ് മലേറിയ റിസര്‍ച്ചി(NIMR)ലെ ശാസ്ത്രജ്ഞര് നിലവിലുള്ള മരുന്നുകളെ പ്രതിരോധിക്കാന് ശേഷിയുള്ള മലേറിയയെ തുരത്താനുള്ള ഗവേഷണത്തില് വിജയിച്ചത്. രണ്ട് പുതിയ മരുന്നുകളാണ് ഇവര് കണ്ടെത്തിയത്. എലികളില് ഈ മരുന്നുകളുടെ പരീക്ഷണം വിജയകരമായി പൂര്‍ത്തിയായതായി ഗവേഷകന് അകാന്‍ഷ പാന്റ് പറയുന്നു. നേച്ചര് (Nature) മാസികയിലൂടെ ഇതിന്റെ വിശദാംശങ്ങള് ശാസ്ത്രജ്ഞര് പുറത്തുവിട്ടത്.\nഅനോഫിലസ് കൊതുകുകള് പരത്തുന്ന രോഗമാണ് മലേറിയ. ലോകത്താകെ 216 മില്യണ് വ്യക്തികളെ രോഗികളാക്കിയ ഈ അസുഖം 445,000 പേരുടെ ജീവനെടുക്കുകയും ചെയ്തു. 2010നും 2016നും ഇടയില് രോഗത്തിന്റെ വ്യാപ്തി 18% കുറഞ്ഞെങ്കിലും, ആന്റി-മലേറിയ മരുന്നുകള് വേണ്ടത്ര പ്രവര്‍ത്തിക്കാത്തത് വീണ്ടും ആശങ്കയുണ്ടാക്കിയിട്ടുണ്ട്. ലോകാരോഗ്യ സംഘടനയുടെ ഈ കണക്കുകള് 2017-ലാണ് പുറത്തുവന്നത്.\n2016ല് ഇന്ത്യയില് മാത്രം 1.09 മില്യണ് കേസുകള് റിപ്പോര്‍ട്ട് ചെയ്തു. 2010ലെ 1.6 മില്യണ് എന്ന കണക്കിലും കുറവായിരുന്നു ഇത്. ഇതേ കാലയളവില് മരണസംഖ്യ 1018ല് നിന്ന് 331-ലേക്ക് എത്തിയത് രാജ്യത്തെ മലേറിയ പ്രതിരോധ പ്രവര്‍ത്തനങ്ങളില് വലിയ നേട്ടമായിരുന്നു. നേരത്തെ കണ്ടെത്തി ചികില്‍സിച്ചാല് മാത്രം ഭേദമാക്കാവുന്ന അസുഖമാണിത്.\nമനുഷ്യശരീരത്തില് പ്രവേശിച്ചാല് രോഗാണുവില് നിന്നുള്ള ഫാള്‍സിപ്പാന് (falcipan) എന്‍സൈം മനുഷ്യ രക്തത്തിലേക്കെത്തും. രക്തത്തില് പ്രവര്‍ത്തിക്കുന്ന ഇവ ഹീമോഗ്ലോബിനെ അമിനോ ആസിഡ് ഘടകങ്ങളായി വേര്‍തിരിക്കും. ഈ അമിനോ ആസിഡുകളാണ് രോഗാണുവിന് വളരാന് സഹായകമാകുന്നത്.\nഹോട്ട്‌സ്‌പോട്ട് (hotspot) എന്ന പേരില് ഫാള്‍സിപ്പാന് പ്രോട്ടീനിന്റെ പ്രവര്‍ത്തനത്തെ തടയുന്ന പ്രക്രിയയാണ് മരുന്നുകളിലൂടെ ശാസ്ത്രജ്ഞര് വികസിപ്പിച്ചത്. പ്രതിരോധം എത്രത്തോളം വേഗത്തിലാകുമെന്ന് കണ്ടറിയേണ്ടിയിരിക്കുന്നു എന്നാണ് സീനിയര് സയന്റിസ്‌റ് കൈലാഷ് പാണ്ഡെ (Kailash Pande) പറയുന്നത്.\nമനുഷ്യശരീരത്തില് പ്രത്യേകിച്ച് വിപരീത ഫലങ്ങളൊന്നും ഈ മരുന്ന് പരീക്ഷണത്തിലൂടെ ഉണ്ടായിട്ടില്ലെന്നും അദ്ദേഹം പറഞ്ഞു. ശരീരത്തിന് ഈ മരുന്ന് ഹാനീകരമല്ലെന്നും കൈലാഷ് പാണ്ഡെ വ്യക്തമാക്കി. എങ്കിലും കൂടുതല് പരീക്ഷണങ്ങള്‍ക്ക് ശേഷം മാത്രം സജീവമായി വിപണിയില് എത്തിക്കാനാണ് തീരുമാനം.\nമലേറിയ പരത്തുന്ന അണുക്കളായ p. Falciparum, p. Vivax, p. Malariae, p.ovale എന്നിവക്കെതിരെ മരുന്ന് മികച്ച രീതിയില് പ്രവര്‍ത്തിക്കുമെന്നും ഗവേഷകര് ഉറപ്പ് നല്‍കുന്നു. മറ്റുചില മരുന്നുകള് പരീക്ഷണഘട്ടത്തിലാണെന്നും ഫലം ഉറപ്പായാല് വിപണിയിലെത്തിക്കുമെന്നും ഇന്‍സ്റ്റിറ്റ്യൂട്ട് വ്യക്തമാക്കി.\ndrug DrugResistant health malaria medicines NationalInstituteOfMalariaResearch NIMR NIMRScientists Scientists